އާއަހަރު ގެ މުނާޞަބަތުގައި ދިވެހި ރައްޔިތުންނަށް ތަހުނިޔާ ދަންނަވަން | President Mohamed Nasheed\nއާއަހަރު ގެ މުނާޞަބަތުގައި ދިވެހި ރައްޔިތުންނަށް ތަހުނިޔާ ދަންނަވަން\nލޮބުވެތި ދިވެހި އެންމެ ރައްޔިތުންނަށް ވަރަށް އުފާވެރި އާއަހަރަކަށް އަޅުގަނޑު އެދެން. 2013 އަކީ އުންމީދުތަކާއި ވައުދުތަކުގެ އިތުބާރާއި ކާމިޔާބީ ތަކުން ފުރިގެންވާ އަހަރެއްކަމުގައި ދިވެހި ރައްޔިތުންނަށް ލައްވަވާށި.\n2012 އެއީ އުނދަގޫ ތަކެއްގެ އަހަރެއް ނޫންކަމުގައި ބެލެވޭކަށް ނެތް. އެބައިމީހުންގެ ހަނި ސިޔާސީ މަގްޞަދުތައް ކުރިއަށް ނެރެގެންތިބި ބަޔަކު، މި ލޮބުވެތި ގައުމާމެދު އެންމެބޮޑު ޚިޔާނާތް ހިންގައިގެން، މިދިޔަ ފެބްރުއަރީ މަހު އެވަނީ ސިއްރިޔާތުގެ ރޭވުމަކުން އަޅުގަނޑުމެންގެ ޅަފަތުގެ ޑިމޮކްރަސީ ނަގާލާފަ. އެކަމާ ވިދިގެން އަޅުގަނޑުމެނަށް ދެން ފެންނާންފެށީ، ފުލުހުންގެ އަނިޔާވެރިކަމާއި މާރާމާރި އާއި ބިރުގެންނެވުންތައް ކަންބޮޑުވާ ދަރަޖައަށް އިތުރުވަމުންދާތަން. އަޅުގަނޑުމެނަށް ދެން ފެންނާންފެށި އަނިޔާވެރި ޖަރީމާތަކުގެ ތެރޭގައި، ރައްޔިތުންގެ މަޖިލީހުގެ ޢިއްޒަތްތެރި މެމްބަރެއްކަމުގައި ހުންނެވި އަދި އިސްލާމްދީނުގެ ޢިލްމްވެރިޔެއް ކަމުގައިވާ ޑރ. އަފްރާޝީމް ޢަލީ އަވަހާރަކޮށްލުމާއި ނޫސްވެރިއަކަށާއި އަދި ކުޑަކުދީންވެސް ހިމެނިގެން އާންމު އެތައްބަޔަކަށް ދެވުނު ފުރާނައަށް ގެއްލުންވާފަދަ ހަމަލާތައް ހިމެނޭ. ޑިމޮކްރެސީގެ ހަރަކާތްތެރިންނަށް އަބަދުމެ ބިރުދައްކައިގެން ޖެހިލުން ކުރުވޭތޯ މަސައްކަތްކުރެވޭ އިރު، ނާޖާއިޒު ސިޔާސީ މަގްޞަދުތަކުގައި ކުރެވޭ ޝަރުއީ ދަޢުވާގެ އިންޒާރުތައް ދެވެމުން އެދަނީ، ޑިމޮކްރެޓިކް ނޫން ވެރިކަމަކާ ދެކޮޅަށް އިޙްތިޖާޖު ކޮށްގެން. އިޖްތިމާޢީ ރައްކާތެރިކަމުގެ ޕްރޮގްރާމްތަކަށް ހުރަސްތައް މެދުވެރިކޮށް އުމްރާނީ އެތައް މަޝްރޫއު އެވަނީ ހުއްޓާލާފަ. މިނިވަން މުއައްސަސާ ތަކުގެ ފެއިލްވުންތައް މެދުނުކެނޑި ކުރިއަށް ދިޔައިރު، އިތުރު ހިތާމައަކަށްވެގެންދިޔައީ، ދިވެހި ރައްޔިތުންނާއި އެކުގާވުމަށް ބައިނަލްއަގުވާމީ މުޖުތަމަޢުވެސް 2012 ވަނަ އަހަރު ނުކުޅެދިފައިވާތީ. ކުރުކޮށްލާފަ ދަންނަވާނަމަ، އެއީ “މޮޅިވެރި އަހަރެއް”.\nދުނިޔޭގެ ނޫސްތަކަށް ދިވެހިރާއްޖެ ފާއިތުވީ އަހަރު އަރާންފެށީ މުޅީންހެން އަރާންނުޖެހޭ ސަބަބު ތަކަށްޓަކައި. މޫސުމަށް އަންނަމުންދާ އާދަޔާއިޚިލާފު ބަދަލުތަކާ ކުރިމަތިލުމުގައި އެންމެ އިސް ދައުރެއް އަދާކުރުމުގައި އަދި ވިދަމުން ދިޔަ ކާމިޔާބު މުސްލިމް ޑިމޮކްރަސީ އެއްގެގޮތުގައި އިހަށްދުވަހު އަޅުގަނޑުމެންގެ ލޮބުވެތި މި ގައުމު ދެކެވުނަސް، މިހާރަކު ނުދެކެވޭ. އެއާއި ޚިލާފަށް މީޑިއާތަކުގައި ގިނަވާންފެށީ، އިންސާނީ ޙައްގުތަކާމެދު ވަމުންދާ އިހުމާލުތަކާއި، ބަޣާވާތާއި، ދިވެހިރާއްޖޭގައި ސީދާ އިންވެސްޓްކުރި ބޭރުގެ އެންމެ ބޮޑު ބައިވެރިޔާ ގަދަކަމުން ބޭރުކޮށްލި އަދި އެހެންވެސް އުނިކަން ގެނުވާން ފެށި ސަރުކާރުގެ ޚާރިޖީ ސިޔާސަތުގެ ނިންމުންތައް. މިދިޔަ އަހަރު ނިމުނުއިރު، އަޅުގަނޑުމެންގެ ލޮބުވެތި މިގައުމުގެ ހިތްފަސޭހަ ތަޞައްވުރަކީ، މިރާއްޖޭގެ ތާރީޚްގައި އަލަށް ފެށެވުނު ހިލޭ ބޭސްފަރުވާ ލިބެވޭ ނިޒާމްގެ އުފާވެރިކަން، އެންމެ އާދައިގެ ދިވެހީންމެ އަޅުގަނޑުމެންގެ ހޮސްޕިޓަލް ތަކުގައި ޙާޞިލްކުރަމުންދާތަން. އެހެންނަމަވެސް އަހަރު ނިމުނުއިރު ބާރުވެރި އަވަށްޓެރިޔަކާ ދެމެދު ސަރުކާރުން ހިންގި ދެކޮޅުވެރި ކުރިމަތިލުމަކާ އެކުގައިހެން، އެ މަންޒަރު ބަދަލުވެގެން ދިޔައީ އިންޑިޔާ ހައިކަމިޝަން ދޮށުގައި، މެޑިކަލް ވީސާއެއް ހޯދުމުގެ އުންމީދުގައި، ރެއާއި ދުވާލު ކިޔޫގައި ޖެހިގެން ބަޔަކު ތިބޭ ހިތްދަތި ތަޞްވީރަށް.\nއަޅުގަނޑު އުންމީދުކުރަނީ 2013 އެއީ ދިވެހި ރައްޔިތުންނަށް އިހުނަށްވުރެ ރަނގަޅު އަހަރަކަށް ވާނެކަމަށް. ވޭތުވެގެން މިދިޔައަހަރުގެ ގޮންޖެހުންތަކާއެކުވެސް، އަޅުގަނޑުމެން ގަބޫލުކުރާ ކަންކަމާމެދު އިސްނަގައި ތެދުވުމުގެ ހިތްވަރާއި އެއްބައިވަންތަކަން އަޅުގަނޑުމެނަށްމިވަނީ އިރާދަފުޅާއެކު ބަދަހިކުރެވިފަ. ތިޔަ ލޮބުވެތި ރައްޔިތުންގެ ކިބައިން، ކެތްތެރިކަމާއެކު އެކުވެރިވެ ދެމިތިބުމުގެ މާތްސިފަ އަޅުގަނޑަށް މިފަހުންވެސް މި ގައުމުގެ އެކި ކަންކޮޅުން ހާމަވެފައިވާތީ، އަޅުގަނޑުގެ ހިތްވަރު އާލާވެގެންދޭ. ޑިމޮކްރަސީގެ ފޮނިމީރުކަން ދިވެހީން އިހުޞާޞްކުރާން ފެށީ 2008 ވަނަ އަހަރު. މިހާތަނުންވެސް، ބިރު ފަހަނައަޅައި އަޅުގަނޑުމެނަށް ކުރި ހޯދިއްޖެކަމުގައި އަޅުގަނޑު ގަބޫލުކުރަން. އަޅުގަނޑު އުންމީދުކުރަނީ ހުރިހާ ފަރާތަކުންވެސް ވާދަކުރެވޭނެ ތެދުވެރި، މިނިވަން އަދި އިންޞާފުވެރި ރިޔާސީ އިންތިޚާބެއް މިއަހަރު ފެނިގެންދާނެކަމުގައި. 2012 ވެގެން އެދިޔައީ ތިޔަ ލޮބުވެތި ރައްޔިތުންގެ ޑިމޮކްރެޓިކް ހައްގުތައް ބަޔަކު ފޭރެމުން ގެންދިޔަ އަހަރަކަށް. މި ފެށޭ އާއަހަރުގައި އެ ހައްގުތައް އިއާދަކުރެވޭނެ ކަމަށާއި އަދި އަޅުގަނޑުމެންގެ ލޮބުވެތި މި ގައުމު އިރާދަފުޅާއިއެކު އަލުން ވިދާން ފަށާނެ ކަމުގައި އަޅުގަނޑު އުންމީދުކުރަން.\nوالحمد للّـه، والسّـلام عليـكم .\nDecember 31, 2012 / ހަބަރު


COVID-19: Bangkok gai thibi Dhivehinnah ehee fonuvan hulhuvaalaifi | Mihaaru\nކޮވިޑް-19: ބެންކޮކްގައި ތިބި ދިވެހިންނަށް އެހީ ފޮނުވަން ހުޅުވާލައިފި\nމޯލްޑިވިއަން އިން ސްރީލަންކާއަށް ކުރި ކާގޯ ދަތުރުގައި، ލަންކާގައި ތިބި ދިވެހިންނަށް އެހީގެ ގޮތުގައި ތަކެތި ފޮނުވަން ތައްޔާރުކޮށްފައިވާ ތަކެތި ކަސްޓަމްސް އިން ޗެކްކުރަނީ. -- ފޮޓޯ: އަހުމަދު އަވްޝަން އިލްޔާސް /މިހާރު\n12 އެޕްރީލް 2020 - 22:32\nބެންކޮކްގައި އުޅޭ ދިވެހިންނަށް، ދިރިއުޅުމަށް ބޭނުންވާ އަސާސީ ތަކެތި ހޯދުމުގައި ދަތިތަކެއް ކުރިމަތިވެފައިވާތީ އެ މީހުންގެ އާއިލާތަކުން އެހީގެ ތަކެތި ފޮނުވަން ބޭނުން ނަމަ، އަންނަ ބުރާސްފަތި ދުވަހު މޯލްޑިވިއަން އިން ބެންކޮކަށް ކުރާ ކާގޯ ދަތުރުގައި އެހީ ފޮނުވޭނެ ކަމަށް ފޮރިން މިނިސްޓްރީން ބުންޏެވެ.\nތަކެތި ފޮނުވަން ބޭނުން ނަމަ މިނިސްޓްރީގެ ވެބްސައިޓް މެދުވެރިކޮށް ހުށަހެޅޭނެ އެވެ. އަދި އެ ތަކެތި ބަލައިގަންނާނީ އަންނަ ބުދަ ދުވަހުގެ ހެނދުނު 9:00 އިން މެންދުރު ފަހު 3:00 އާ ހަމައަށް ވެލާނާ އިންޓަނޭޝަނަލް އެއާޕޯޓުގެ ޑިޕާޗާ ހޯލް ކައިރީގައި މިނިސްޓްރީން ބަހައްޓާ ހާއްސަ ކައުންޓަރަކުން ކަމަށް ވެސް މިނިސްޓްރީން ބުންޏެވެ.\nTrivandrum adhi Cochin gai ulhey dhivehinnah eheege thakethi fonuvai dhenee\nބެންކޮކަށް އެހީ ފޮނުވޭނީ ވަކި އަދަދަކަށް ކަމަށް ވުމުން، އެ ކަމަށް އެދި ފުރަތަމަ ހުށަހަޅާ ފަރާތްތަކަށް އިސްކަން ދޭނެ ކަމަށް ވެސް މިނިސްޓްރީން ބުނެފައިވެ އެވެ.\nއެހީގެ ގޮތުގައި ފޮނުވޭނެ ތަކެތި\n- މަސް ދަޅު\n- ހިކިމަސް، މުގުރިމަސް، ވެކިއުމް ޕެކްޑް ވަޅޯމަސް\n- މަސް ޕެކެޓް، ފަތް ޕެކެޓް، ސަމްބޮލް\n- ޗިލީ ޕޭސްޓް، މަސްމިރުސް\nއެހީގެ ގޮތުގައި ފޮނުވޭނީ، އެތަކެތީގެ އޮރިޖިނަލް ޕެކިންގައި ހުންނަ ތަކެތި އެކަންޏެވެ.\nމެލޭޝިއާ އާއި ޓްރިވެންޑްރަމް އާއި ކޮޗިން އަދި ސްރީ ލަންކާގައި އުޅޭ ދިވެހިންނަށް، އެހީ ފޮނުވުމުގެ ފުރުސަތު ފޮރިން މިނިސްޓްރީން މީގެ ކުރިން ވަނީ ހުޅުވާލައިފަ އެވެ.\nތައިލެންޑު އައިލެންޑް އޭވިއޭޝަން ބެންކޮކް ފޮރިން މިނިސްޓްރީ ދިވެހި ސިފައިން ރާއްޖެ-ތައިލެންޑް\n13 ކޮމެންޓް, 13 ރިއެކްޝަންސް\nހާދަ ބޮޑު އޮޅުވާލުމެކޭ ތިޔައީ ފޮރިން މިނިސްޓްރީން ކުރާކަމެއްތައް؟\nކެއާ ޕެކެޖުގަ ފޮނުވޭތަކެތި ކަމުގަ މިލިޔުއްވާފައިވާ ލިސްޓްގަ ހިމެނޭތަކެތި ފޮނުވުމަށް ސަރުކާރު ޚަރަދުގަ ފްލައިޓެއް ޗާޓަރު ކޮށްގެން ހިލޭ ގެންގޮސް ދިނުމަކީ ހަމަޖެހޭ ކަމެއް ނޫން. މިލިސްޓުގަ ހިމެނިފައިވަނީ ދިވެހި ކެއުން ކާހިއްވާ މީހުން ބޭނުންވާނެ އެއްޗިހި. މިނުލާ ވެސް މަރުނުވެ އުޅެވިދާނެ. މިކަހަލަ އެއްޗިހި ގެންގޮސް ދޭން އަގުނަގަން ޖެހޭނެ.\nކަލޭތީ ހާދައަމިއްލަ އެދުން ބޮޑުމީހެކޭދޯ\nއެކަހަލަ ތަކެތި ނުކެވިގެން ބަނޑަށްޖެހޭނެތީނު އެކަހަލަ ތަކެތި އެ ފޮނުވަނީ.\nޚަބަރުލިބޭ ގޮތުގައި އަދިވެސް މެލޭޝިޔާއަށް ފޮނުވި ޕެކޭޖްތައް މީހުންނަށް ލިބިފައެއްނުވޭ ފަސްދުވަސްވީއިރުވެސް. ބައިވަރު މީހުންތަކެއް ހައިކޮމިޝަނަށް ލައިގެން އަހަރެމެންގެ ލާރިން މުސާރަދީގެންއުޅޭއިރު މިކަންވެސް ކުރިއަށް ގެންދަނީ ފްލައިޓް ޓިކެޓް ވިއްކިގޮތަށްބާ؟\nއަޑުއެހިން ތި ފްލައިޓުގައި ބޭފުޅުންގެ ދަރިން ގެންނަ ވާހަކަ. އާދައިގެ މީހަކައް ގޮތެއްހަދައިދޭކަށް ބޭނުމެއް ނުވޭ.\nކާގޯ ފުލައިޓަކުން މީހުން ގެނެވޭތަ؟\nއާނ، ގެނެވޭނެ. އިންޑިއާ، ލަންކާއައްވެސް ދިޔައީ ތިކިޔާ ކާގޯ ފްލައިޓް. އައިއިރު އައީ ދިވެހިން ގޮވައިގެން. އެހެން ނޫނަސް ކާގޯއޭ ކިޔާފަ ފްލައިޓް ޗާޓަރ ކޮށް މަމީ ނޫޑުލްސް ފޮނުވުން ތީ ބޮޑުވަރު. ލޮލް\nތި ފްލައިޓްގަ ބެންކޮކްގައި ނާދެވިފާ ތިބި ދިވެހިންނެއް ނުގެނެވޭތަ؟ އެމީހުން ގެނެވޭނެ ގޮތެއް ސަރުކާރުން ހަމަޖައްސަ ދޭންވީނު؟ އާއިލާ ތަކުން ބޭނުމެއް ނުވާނެ ދޯ ބޭސްފަރުވާ އަށް ގޮސް ތިބި މީހުން ގެނެވެންޏާ ކާއެއްޗިސް ފޮނުވާކަށް\nކޮމާޝަލް ފުލައިޓް ޖެއްސުން ގިނަ ޤައުމުތަކުން މަނާ.. ހުއްދަ ލިބުނަސް މީހުން ގެނެވޭނީ ޗާޓަރު ފުލައިޓަކުން..\nލަންކާ، މެލޭ، ކޮޗިން، ޓްރިވެންޑްރަ މް އަށް ވެސް ދިޔައީ ކާރގޯ ފްލައިޓްގަ ކެއަރ ޕެކޭޖު ހިފައިގެން. ގޮސް ނާދެވި ތިބި ދިވެހިން ގެނައީ. ސަރުކާރުން ބޭނުން ވެއްޖެއްޔާ ޗާރޓަރ ކޮށްގެންވެސް ގެނެވޭނެ. ހުއްދަ ނަގައިގެން ކާރގޯ ގެންދާ ފްލައިޓްގަ ފަސެންޖަރުން އުފުލޭނެ. ބެންކޮކް ގައި ތާށިވެފައިވާ ދިވެހިން ސަރުކާރުން އަވަހަށް ގެނެސްދިނުން އެދެން. އާސަންދަ ނެތި ބޭސްފަރުވާ އަށް ދިޔަ މީހުންނަށް ވަރަ ދަތިވާނެ ދިގު މުއްދަތަށް ތިބެން ލޮކްޑައުން އާއި ކަރފިއުގަ\nއެމްބަސީގަ ތިބޭބަޔަކަށް ކުރެވޭނެހާވެސް ކަމަކީ ނޯޓްކުރުން. ކަމަކާ ގުޅާލާއިރަށް ބުނާނެ ނޯޓްކޮށްފީމޭ. މިއުޅެނީ ނޯޓްނުކުރެވިގެންދޯ؟


Raajjeyge fathuruverikan ishthihaaru kurumah Europe ge media team...\nރާއްޖޭގެ ފަތުރުވެރިކަން އިޝްތިހާރު ކުރުމަށް ޔޫރަޕުގެ މީޑިއާ ޓީމެއް ރާއްޖެއަށް!\nމި ދަތުރުގައި ބައިވެރިން ތިބުމަށް ހަމަޖެހިފައިވަނީ ތަފާތު ތިން ރިސޯޓުގައި\nއެމްއެމްއާރްޕީއާރްސީ ވަނީ ޖަރުމަންވިލާތަށް ހާއްސަކޮށްގެން ތަފާތު މާކެޓިންގ ހަރަކާތްތައް ކުރިއަށް ގެންގޮސްފައި\nޖަރުމަންވިލާތަކީ3ވަނަ އަށް އެންމެ ގިނަ ފަތުވެރިން ޒިޔާރަތް ކުރާ ޤައުމު\nކ. މާލެ9ޑިސެންބަރު 2019 | ހޯމަ 13:28 1,537\nރާއްޖޭގެ ފަތުރުވެރިކަން އިޝްތިހާރު ކުރުމަށް އައިސްފައިވާ ޓީމް - އެމްއެމްޕީއާރްސީ\nދިވެހިރާއްޖޭގެ ފަތުރުވެރިކަން އިޝްތިހާރު ކުރުމުގެ ގޮތުން މޯލްޑިވްސް މާރކެޓިންގ އެންޑް ޕަބްލިކް ރިލޭޝަންސް ކޯޕަރޭޝަން (އެމްއެމްޕީއާރްސީ) އިން ހިންގާ ފެމިލަރައިޒޭޝަން ޕްރޮގުރާމުގެ ދަށުން ޔޫރަޕުގެ ޤައުމުތައް ނިޞްބަތްވާ މީޑިއާ ޓީމެއް ރާއްޖެ އަތުވެއްޖެއެވެ.\nއެމްއެމްއާރްޕީއާރްސީން ބުނީ މި ދަތުރުގައި ބައިވެރިވަނީ އޮސްޓްރޭލިއާ، ސުވިޒަލޭންޑް، އަދި ޖަރުމަނުގެ ނޫސްތަކަށް ލިޔާ އިސް ލިޔުންތެރިން ކަމަށެވެ. އެމްއެމްޕީއާރްސީން ބުނީ މިދަތުރުގައި ބައިވެރިވެފައިވަނީ މަޝްހޫރު ޕަބްލިކޭޝަންތައް ކަމަށްވާ ރުހްރ ނަހްރިކްޓެން، މެއިން ޕޯސްޓް، ފުލްޑާރް ޒެއިންޓުންގް، ރެއިސްޓިޕް އަދި މިގްރޯސް މެގަޒިން އަށް ނިޞްބަތްވާ ނޫސްވެރިން ކަމަށެވެ.\nމި ދަތުރުގައި ބައިވެރިން މަޑުކުރާނީ ތަފާތު ތިން ރިސޯޓެއްގައެވެ. އެއީ، ޔޫ އެންޑް މިއީ ބައި ކޮކޫން، މޯލްޑިވްސް ރެސިޑެންސް އާއި މޯލްޑިވްސް ދިގުރަށް ޕުލްމަން މާމުޓާއެވެ. މި ރިސޯޓް ތަކުން ދަތުރުވެރިންނަށް ޚާއްޞަކޮށްގެން ތަފާތު ރެސްޓޯރެންޓުތަކުން ކެއުންތަކުގެ ރަހަތައް ތަޖުރިބާ ކުރުމާއި، ޑޮލްފިން ކްރޫޒްގެ އިތުރުން ސްޕާގެ ޚިދުމަތްވެސް ތަޖުރިބާކުރުމުގެ ފުރުޞަތު ދޭނެކަމަށް އެމްއެމްޕީއާރްސީން މަޢުލޫމާތުދެއެވެ.\nއެމްއެމްޕީއާރްސީން ވަނީ ޖަރުމަންވިލާތަށް ޚާއްސަކޮށްގެން ތަފާތު މާކެޓިންގ ހަރަކާތްތައް ކުރިއަށް ގެންގޮސްފައެވެ. މީގެ ތެރޭގައި ބޫޓް ޑުސަލްޑޯފް ފެއަރ، އައިޓީބީ ބާރލިން، ޒިއުރިކްގެ ފެސްޕޯ ފެއަރގައި ބައިވެރިވުމުގެ އިތުރުން ރޯޑްޝޯވ ތައް ވެސް ކުރިއަތް ގެންގޮސްފައިވެއެވެ.\nރާއްޖެއަށް ފަތުރުވެރިން އަންނަ ނިޞްބަތަށް ބަލާއިރު ޖަރުމަންވިލާތަކީ3ވަނަ އަށް އެންމެ ގިނަ ފަތުވެރިން ޒިޔާރަތް ކުރާ ޤައުމެކެވެ. ޖަރުމަންވިލާތު، އޮސްޓްރިއާ، އަދި ސުވިޒަލޭންޑުން 2019 ވަނަ އަހަރުގެ އޮކްޓޯބަރު މަހުގެ ނިޔަލަށް އެއްލައްކަ ފަންސާސް އެއްހާސް ހަތަރު ސަތޭކަ ސާދަ ފަތުރުވެރިން ރާއްޖެ ޒިޔާރަތްކޮށްފައިވެއެވެ.\nފޭމް ޓްރިޕްގެ ދަށުން ރާއްޖެ އަންނަ ޓީމުތަކުގެ ބައިވެރިން ދަތުރު ނިންމާލުމަށްފަހު އެނބުރި ޤައުމަށް ގޮސް ރާއްޖޭގެ ފަތުރުވެރިކަމާއި އަދި ރާއްޖެއާއި ބެހޭގޮތުން ލިޔުންތައް ޝާއިޢު ކުރުމަށް ވަނީ ހަމަޖެހިފައެވެ.


Enme Fahun Ugail Ma'aafah Edhijje - Vaguthu\nއެންމެ ފަހުން އުގައިލް މާފަށް އެދިއްޖެ\nކޮވިޑް-19 ޖެހިގެން ރާއްޖެއިން 10،000 މީހުން މަރުވާނޭ ކަމަށް ބުނުމަށްފަހު، އެންމެހާ ދިވެހި ރަތްޔިތުންގެ ކިބައިން އުގެއިލް މާފަށް އެދިއްޖެއެވެ.\nއުގައިލް ދިވެހިންގެ ކިބައިން މައާފަށް އެދިފައިވަނީ އޭނާ ކުރި ޓްވީޓެއްގައެވެ. މައާފަށް އެދުމުގެ ގޮތުން އުގައިލް ކުރެއްވި ޓްވީޓުގައި ބުނެފައިވަނީ، މީގެ ކުރިން ކޮވިޑް-19 ޖެހިގެން 10،000 ދިވެހިން މަރުވާނެ ކަމަށް ބުނެ ކޮށްފައިވާ ޓްވީޓަކީ އެއްވެސް ގޮތެއްގައި ދިވެހިން ހާސްކުރުވަން ކޮށްފައިވާ ޓްވީޓެއް ނޫން ކަމަށާއި، އެ ޓްވީޓުގެ ސަބަބުން ދިވެހިން ޕެނިކްވެފައިވާތީ އެކަމަށް ނިހާއަތަށް މައާފަށް އެދޭކަމަށެވެ. އަދި ރާއްޖޭގެ ޞިއްހީ ދާއިރާއިން ބަލި ކޮންޓްރޯލް ކުރުމަށް ކުރަމުންދާ މަސައްކަތް އުގައިލްގެ ޓްވީޓުގައި ވަނީ ފާހަގަކޮށްފައެވެ.\nއުގައިލްގެ ޓްވީޓުގައި އިތުރަށް ބުނެފައިވަނީ އޭނާ މީގެ ކުރިން އެހެން ބުނެފައިވަނީ އަންދާޒާ ކޮށްލާފައި ކަމަށެވެ.\nއުގައިލް މިރޭ ކުރި ޓްވީޓުގައި ވައިރަސް ފެތުރުން ހުއްޓުވުމަށްޓަކައި ގިނަ މަސައްކަތްތަކެއް ކުރަންޖެހޭކަމަށާއި، އަދި ހާއްސަކޮށް އުމުރުން ދުވަސްވީ މީހުންނާއި، ސިއްހީ އެކި މައްސަލަތައް ހުރި މީހުންނަށް ސަމާލުކަންދީ ރަގަނޅު ފަރުވާ ދެވޭނެ އިންތިޒާމް ހަމަޖެހިފައި ހުރުމަކީ މުހިންމު ކަމެއްކަމަށް އުގައިލް ވަނީ ބުނެފައެވެ.\nރާއްޖެއިން މިހާތަނަށް ކޮވިޑް-19 އަށް 10 މީހަކު ވަނީ ފައްސިވެފައެވެ. އެ އެންމެނަކީވެސް ރާއްޖެއިން ބޭރު މީހުންނެވެ.\nމާޗް 15, 2020 01:22\nއުގައިލް އަސްލު ނުޖެހެ މާފަށްއެދޭކަށް.\nމާޗް 15, 2020 10:31\nޖެހޭ މާފައްއެދެން... އުގޭލާ މެދު އެކަހަލަ އެއްޗެކޭ އެހެން މީހަކު ބުނި ނަމަ ވެރެއް ވާނޭ.... އުގެއިލް ކިޔަވައިގެން ހުއްޓަސް އެހެން މީހުންނައް އިހްތިރާމް ކުރުމުގެ ބައެއް ނެތް...\nމާޗް 15, 2020 01:39\nހިތައް އެރި އެއްޗެއް ޓްވީޓް ނުކުރަށްވާ. ފަހުން ދެރަވާނެ\nހިތައް އެރި އެއްޗެއް ޓްވީޓް ނުކުރަށްވާ.\nމާޗް 15, 2020 02:05\nމީހުން މަރުވާނެ އަދަދު ނުކިޔާ ކަލެޔަށް އެނގިފަ ހުރިއިލްމެއްގެ ބޭނުންކޮށް އެފަދަ ކަންތަކުން މީހުން ސަލާމަތްވެވިދާނެ ގޮތެއްގެ ވާހަކަ ދެއްކިނަމަ އަހަރެމެން ބަލައިގަންނަ ކަހަލަ ޕްރޮފެސަރަކަށް ކަލޭ ވެދާނެ. ކަލޭ ވެސް މަރުވާނެ ނާސާއާއި އެކު ބަގުޑި ބައްދައިގެން އެކަތިގަނޑަކަށް ވެގެން އޮތަސް.\nމާޗް 15, 2020 02:17\nޝުކުރިއްޔާ އުގޭލްބުރޯ ބުއްޅަބެއާ އުގޭލްބުރޯ އާ ހުރިތަފާތު މިފެނުނީ ބުއްޅަބޭ މޮޔައެއްގޮވުނަސް މައާފަކަށް ނޭދޭ އުގޭލްބުރޯ ކައިރިން ބުއްޅަބޭ ނަމޫނާ ލިބިގަންނަށް ޖެހޭ\nމާޗް 15, 2020 02:32\nމިފެންނަނީ ކިޔަވައިގެން ތިބޭ މީހުންގެ ތަފާތު މަޢާފަށް އެދުމުގެ ރިވެތި ނަމޫނާ އަހަރުމެންގެ ބުއްޅަބޭ އިބުރަތް ހާސިލްކުރޭ މިކަންތަކުން ބަހުރުވައިގެ މައްސްލަޔަކުންވިޔަސް ބުނެވޭ ބޯގޯސް އެއްޗަކަށް މަޢާފަށް އެދެން ދަސްކުރާނެ ކަމަށް އުއްމީދުކުރަން ދުރޫސުލް އަޚްލާގު ބުއްޅަބޭ އުގޭލްބުރޯ ކައިރިން ދަސްކުރޭ\nމާޗް 15, 2020 09:09\nކިޔަވައިގެން ތިބޭމީހުން ބަހެއް ބުނުމުގެކުރިން ބުނެވޭބަހާމެ ދު ވިސްނާނެ..ކިޔެވުނީމަ ބުއް ދިއިސްކުރާނެ..ކިޔެވުނަސް އީމާންތެރިކަން ކުރިޔަށް ނެރެންޏާ ކުފުރުން ސަލާމަތްވުމަށް ވިސްނާނެ..ކިޔެވުނީމަ ޢައިބަށް އީމާންވާނެ..ޢައިބަށް އީމާން ނުވާނަމަ އީމާންތެރިކަން ފުރިހަމަނުވޭ..\nމާޗް 15, 2020 02:42\nވައިރަހާގުޅިގެން ދުނިޔެއިން އާއްމު ކުރަމުންދިޔަ ތަފާސް ހިސާބަށް ބަލައި ޕްރޮފެސަރ ކުރައްވާފައިވަނީ އަންދާޒާއެއް. އެއްވެސް ހާލެއްގައި އެއީ ވާނޭކަން ކަށަވަރު ގޮތެއް ނޫން. އެހެން ބުނެފައެއް ވެސް ނެތް. ރަނގަޅަށް ވިސްނާލާފިނަމަ ވައިރަހުގެ ނުރައްކާތެރިކަން ވަޒަން ކޮށްދީފައި މިހާތަނަށް ވާނީވެސް ހަމަ ތަފާސްހިސާބުން ކަން އެނގޭނެ.\nމާޗް 15, 2020 02:58\nޢަޅުގަނޑު މާފުކޮށްފިން. އަންދާޒާ ނުކުރޭ، الله اعلم\nމާޗް 15, 2020 03:19\nއުގައިލް އަކީ އަންުރޮފެސަނަލް މީހެއްކަން އަދިކިރިޔާ މި އެނގުނީ މީނައެކޭ ދަންނަކަލޭފާނެކޭ ހުރިތަފާތެއް ހަމަނެތް މިވަރުން ދަންޏާ މިކަލޭގެ ބަލާވެރިކަން އިހުނަށްވުރެ ބޮުޑުވެދާނެ އެކަމަކު މިހެންބުނެވުނީތީ ނިހާޔަތަށް މަވެސްމައާފަށް އެދެން.\nމާޗް 15, 2020 04:18\nރޯނުބެ އަނގަނާވަ މަޑުންހުރުަން ބުއްދިވެރި. ބުއްޅަބެ އަކީވެސް ނުބައި ނުލަފާ ސައިތާނެއް\nމާޗް 15, 2020 10:28\nއޭ ބުއްޅަބޭ އެއީ ކާކުތަ؟\nމާޗް 19, 2020 23:01\nއެއީ މިއުޅޭ ބޮޑުގުޅަ އަންނި ބޭ\nމާޗް 15, 2020 05:07\nމާޗް 15, 2020 05:33\nކޮބާ ކިހާވަވަރެ ވިތަ ބ\nމާޗް 15, 2020 05:55\nމި ޤައުމުގެ ޕްރޮފެސަރުންގެ ފެންވަރު. ދެން އަދި އާންމު ރައްޔިތުންނަށް ވާނީ ކޮންވަރެއް. ދުލުން ބޭރުކުރެވޭ ބަހުގެ ބުރަދަނާމެދު ވިސްނާލި ނަމަ ރަނގަޅުވީސް ތިމާގެ ބޮޑާކަމާ އިލްމުވެރިކަން ހާމަކުރަން މަސައްކަތްކުރުމުގެ ބަދަލުގަ. މީ ތެދު ނޫން މަޢުލޫމާތު ހާމަކޮށް ރައްޔިތުންގެ މެދުގައި ބިރުވެރިކަން އުފެއްދުން. މިހާރު ޤައުމު ގެނެވިފަ އޮތް ހާލަތުން މީ ޤާނޫނީ ކުށެއް. އެންމެން އެއް ހަމައަކުން މިނާކަމުގައި ވަނީނަމަ މި މީހާވެސް ހާޒިރުކުރެވެންޖެހޭ ތަންތަނަށް ހާޒިރުކުރެވެން ޖެހޭނެ.\nމާޗް 15, 2020 08:41\nހެހެހެ ކަލެއަށް ކޮންތާކުން އިނގުނީ އެއީ ބިރުވެރިކަން އުފައްދަން ކަމެއް. ހާދަ ބިރެއް ތި ގަންނަނީ...އަނެއްކާ ފަސްބައި މާ ހުތުރީތަ ހެއްދެވި ފަރާތަށް މޫނު ދައްކާލަން ނުކެރޭވަރަށް..އަމިއްލަ ފަސްބައި ތާހިރުކޮއްބަލަ. މަރު އަންނާނެ އުގައިލް ބުންޏަސް ނުބުންޏަސް...އުޅޭ ވައްތަރެއް ދިވެހިން....\nމާޗް 15, 2020 06:21\nމިވެސް މަވަރުމީހަކު ނެތްކަމަށް ހެދިގެން އުޅޭ މީހެއް.\nމާޗް 15, 2020 06:22\nއުގައިލްގެ ޓްވީޓުގައި އިތުރަށް ބުނެފައިވަނީ އޭނާ މީގެ ކުރިން އެހެން ބުނެފައިވަނީ އަންދާޒާ ކޮށްލާފައި ކަމަށެވެ. މިއީ ޕްރޮފެސަރ ގެ ކަނޑުކޮސް ވައްތަރު ވީމަ ވާގޮތް...\nމާޗް 15, 2020 06:28\nޕްރޮފެސަރަކަށް ވެ ހުރެ ޤައުމެއްގެ ރައްޔިތުން ޕެނިކް ކުރުމަށް ތިވަރު ޖަރީމާއެއް ހިންގި އެހެން ޕްރޮފެސަރަކު ދުނިޔޭގެ ތާރީޚުން ފެނިވާނެބާއޭ ހިތައް އަރާ... ޢެހެން ބުނީ "އަންދާޒާ ކޮއްލާފަ" ކަމަށް ބުނުމުން ތި ޕްރޮފެސަރުގެ ފެންވަރު އެނގިއްޖެ މިހާރު... ދެން މިބާވަރުގެ ކަންކަމަށް ތި ބުރާންތި އަނގަ ނުބާނާތި..\nމާޗް 15, 2020 06:43\nއުގެއިލުގެ ބުނުން އޮޅޭނީ ނުވަތަ ގެޓް ނުވާނީ ވަރަށް ގަޅި މީހަކަށް. މަތާއީދު އުގެއިލަށް. ޖާހިލުން ގިނަވެއްޖެ ތަނެއްގަ އިލްމުގެ ބޭނުމެއް ނޯންނާނެ. މިތިބަ ގަމާރުންނަށް މީ ބުއްޅަބޭ ބުނި އެއްޗެށްނަމަ އޯކޭވީސް. ޢަސްލު އުގެއިލް ނުވެސްޖެހޭ މައާފަށް އެދޭކަށް އެކަމު މިކަމުގައިވެސް އުގެއިލް އެ ސާބިތުކޮށްދިނީ ކޮންފަދަ ރީތި ނަމޫނާއެއް. ޝުކުރިއްޔާ އުގެއިލް.\nމާޗް 15, 2020 10:23\nއުގެއިލުގެ ޓްވީޓް ގެޓްނުވީ އުގައިލަށް...ގަޅީ ކާ ކުތޯ ދެންބަލާބަލަ..\nމާޗް 15, 2020 06:54\nއަ ދި ވެސް ވިސްނުން ފުޅު ރަގަޅު މަގަށް ނޭޅެނީ ބާ. ތި ގޮވެއްޔަށް މީހުން ހިތްހަމަނުޖެހުނީ ޕެނިކުވެގެންނެއް ނޫން. ތިފަ ދުގެ ވާހަކައެއް\nއުގެނި ކިތަންމެ މޮޅުވިޔަސް ތިމޭރުމުން ގޮވެލި ގޮވޭނެ އިލްމެއް ނެތް ކަމަށް އަ ދިވެސް ހަމަ ގަބޫލު ނުކުރެއްވެނާބާ\nމާޗް 15, 2020 07:12\nމާބޮޑަށް އެނގިގަނެގެން އުޅޭތީ ވާހާގޮތް ތިޔައީ... މަ ހީކުރީ ޑްރާމާ ތަކުގަ ޕްރޮފެސަރުން ނަމުގަ ޖޯކަރުން އުޅެނީ ހަމަ ޖޯކަށް ކަމަށް... އެކަމަކު މިހާރު އެނގިއްޖެ ޢާއްމު ގޮތެއްގަ ޕްރޮފެސަރުންނޭ މި ކިޔާ މީހުންނަކީ އަސްލުވެސް މޮޔަ ގޮވާ ބައެއްކަން.... ވ ވެދުން\nމާޗް 15, 2020 07:14\nތިމާގެ މޮ ޅުކަން ދައްކަން ދިރާސާއެއްނެތި ހުރެފަ ބުނާބަހެއްގެ ފަހަތުން ދުވެ މައާފަށް އެދުމަކީ ވަރަށް ނާތަހުޒީބުކަމެއް. އެއީ ވަރަށް ދަށް މީހުންގެ ސިފައެއް.\nމާޗް 15, 2020 07:15\nހަމައެކަނި އިލްމަކުން ނުފު ދެއެވެ. ހިލްމުވެސް ބޭނުންވެ އެވެ.\nމާޗް 15, 2020 07:20\nސިއްހީ ދާއިރާތަކުން ކުރަމުން މިދާ މިންނެތް މަސައްކަތުގެ ހެޔޮ ނަތީޖާ ފެންނާނެ، إن شاء الله.\nމާޗް 15, 2020 07:22\nލިވަރޕޫލް ފުޓްބޯލް މެނޭޖަރ ޖަރގަން ކްލޮޕް ކައިރިއަށް ގޮސް އެޑިއުކޭޓްވުން ރަގަޅުވާނެ.\nމާޗް 15, 2020 07:30\nމުޅި ދުނޔެއިންސްވެސް ކޮވިޑް-19 ޖެހިގެން އަދި 10،000 މީހުން މަރުނުވޭ. ދިވެހި ރާއްޖެއިން މިބަލި އަވަހަށް ނައްތާލެވޭނެ. އެޗްޕީއޭ ގެ އިރުޝާދުތަކަށް އެންމެން އަމަލު ކުރާނަން. إن شاء الله\nމާޗް 15, 2020 07:31\nThis is foolishness, and ignorance\nމާޗް 15, 2020 07:32\nއެންގެން ނުވާވަރަށް އެންގެން ފެށުމުން ވާކަމެއްތީ.\nމާޗް 15, 2020 07:34\nއިލްމެއް ލިބިފަ ހުއްޓައަސް އެއިލްމުގެ އަގުވަޒަންކުރަން ނެއިގުމަކީ ޖާހިލުންގެ ސިފައެއް.\nމާޗް 15, 2020 07:44\nގޫޑް ޖޮބް އުގެއިލް!\nމާޗް 15, 2020 07:46\nއުގޭލަށް އަސްލުވެސް މާފުކޮށްފިން. ބުނެވުނީ މިދަނޑިވަޅަށް ރަނގަޅު ނޫން ވާހަކައެއް ކަން ގަބޫލުކުރުން މައްސަލައެއްނޫން.\nމާޗް 15, 2020 07:51\nއުގައިލު އެއްޗެއް ބުނެގެން އަހަރަމެން ބިރެއް ނުގަނޭ. އުގައިލަށް އެނގޭނީ ކިހިނެއް މަރުވާނެ މީހުންނާ، މަރުވާނެ މީހުންގެ އަދަދާ...\nއަހަރުމެންގެ މަރު ތަގުދީރުގަ ހުރި ގޮތަކަށް މެނުވީ ނުވާނެ އުގައިލު ކޮންމެ އެއްޗެކޭ ބުއްޏަސް...\nމާޗް 15, 2020 08:42\nބިރު ގަނޭހަމަ...ނުގަންނަ ނަމަ މި ހަބަރު ނާރާނެ...\nމާޗް 15, 2020 10:35\nއުގޭލް އަކީ އިންޖިނިއަރިން ކިޔަވައިގެން ހުއްޓަސް ސިއްހީ މާހިރެއް ނޫން....\nމާޗް 15, 2020 08:20\nއިނގޭލެއް ބޮޑުވީމާވާގޮތް މިހުންނަނީ، މާފަށްއެދުނީމާ ވަރަށް އުފާވެއްޖެތިކަހަލަ ޕުރޮފެސަރެއް\nމާޗް 15, 2020 08:21\nކަލޯގަޔާ އެސޮރުވެސް ހިތު ލަފައެއް ބުނެލީ ބަލި ކޮންޓުރޯލު ނުވަންޏާ ވެދާނެ ގޮތެއްގެ ވާހަކަ ތިވަރަށް ހަސަދަ ނުވެބަލަ އިޓަލީ އަށް ވީގޮތެއްވެްސް ނުފެނޭތަ\nމާޗް 15, 2020 08:25\nމީ މަބުނާ ވާހަކަ. ކިތަންމެ މޮޅު ފާހެއް ނަގާފައި ހުއްޓަސް އަދި ޔުނިވަރސިޓީއެއްގެ ޕްރޮފެސަރު ކަމުގެ މަޤާމު ލިބުނަސް ރަގަޅު ބިންގަލެއް އެޅިފައި ނުވާނަމަ ތިމަން ބުނާ ބަސްތައް އަމާޒުވާ މީހުންގެ ހާލަތާއި ތަހްޒީބީ މިންގަނޑު "އަންދާޒާ" ނުކޮށް ބަސްތައް ދޫކޮށްލެވޭނެއެވެ. ރަގަޅު ސުކޫލަކުން ބިންގާ އެޅިގެން ނުކުތް ދަރިވަރަކަށް އުގޭލްވި ނަމަ އޭނަ އަށް މާތްﷲ މިންވަރުކުރައްވާފައިވާ ތޫނުފިލިކަން ހެޔޮ ގޮތުގައި ބޭނުން ކުރަން އެނގުނީހެވެ. މިއަދު އޭނަގެ ސަބަަބުން ރައްޔިތުންނަށް ވަނީ އިތުރު ބިރުވެރިކަމެއް ގެނުވާފައެވެ. ސުކޫލުތަކާއި ރަަގަޅު ޓީޗަަރުންގެ މުހިއްމުކަން އުގޭލްގެ މިއަމަލުން ވެސް ހާމަވެއެވެ.\nމީގެންވެސް ދޭހަ ވަނީ ގައުމުގެ ގަމާރުކަން. ގައުމުގައި ނިއުކްލިއަރ ބޮމެއް ގޮވާފިޔާ މަރުވާނެ އަދަދު ލަފާކޮށް ބުނުމަކީ އަންދާޒާއެއް. ސުނާމީ އަރާފަ ކުރިން އޮތީ..ދެން އަރާފިޔާ ކުރިން ވީ ގޮތަށް ބަލާފައި މީހުންގެ ފުރާނައަށް އޮތް ނުރައްކާ ހާމަކުރުމަކީ މައްސަލައެއްނޫން. ދިވެހިން ހީވަނީ ހިކި ދިޔާގަ ބެދިފަ ތިބި ފިލޮޅުތަކެއް ހެން. ޕްލޭގް ކަހަލަ ކަމެއް ވެއްޖެއްޔާ މި ހާލަތު...ހިނި އަންނަނީ....ހަޖަމް ނުވާ މީހުން ޑިސްލައިކް ގިރައިގެން ބޮއެ\nއޭ މިހިރަ ބުރާއްޗާ އުގެއިލްވެސް މާފަށް އެދުނީ ބުނެވުނު ބަސް ރަނގަޅު ނޫންކަން އޭނާއަށް ވިސްނުނީމް... ކައޭ ކޮން ފިލޮޅެކޭ، ހަޖަމެކޭ ކިޔާކަށް...\nމާފަށް އެދުނީ ތިކަހަލަ ޖާހިލު ދުންމާރިންގެ އަޑުގަދަކަމުން ހެޔޮބަހެއް ބުނެވުނުނު މޮޔަ ހީވެގެން . ގަމާރުންގެ ހާލަތު ބުނެދިނަސް ގަމާރުންނަަކަށް ނުވިސްނޭނެ. ތީ ހަމަ ފިލޮޅެއް..ހަޖަމް ކޮއްލާ...\nމާޗް 15, 2020 08:32\nއުގައިލު މައާފަށް އެދުނީތީ އުފާކުރަން. މުޅިދުނިޔޭގައި މިހާތަނަށް މިބަލި ޖެހުނީ ގާތްގަނޑަކަށް 155،000މީހުންނަށް މީގެ ތެރޭން މަރުވީ 6ހާސް ކޮންމެސްވަރެއް. ދެން ރާއްޖޭގއަި މިއުޅޭ ގާތްގަޑަކަށް 5ލައްކަ މީހުންގެ ތެރެއިން 10،000މީހުންމަރުވެދާނެކަމަށް އުގައިލު ލަފާކުރީ ކިހިނެއް ހިސާބު ޖަހައިގެންތޯ؟ މި5ލައްކަ މީހުނަށް އެކީ އެއްފަހަރާ މިބަލި ޖެހޭނެކަމަށްތޯ؟\nމާޗް 15, 2020 09:51\nބަލަގަ ރާއްޖޭގަ މިހާރު ތިބި މީހުންނަށް ބަލަމާ!\nދުވަސްވީ ގިނަ މީހުން - ގުޑުގުޑާ ބޮއި ދުންފަތް ކައި ކައި ކޮންމެވެސް ދާއިމީ ބައްޔަކަށްބޭސް ކައިކައި،\nޒުވާނުން ކޯލް މެޝިން ތަކެއްހެން ދުން އެރުވުމުގަ. ސިގިރެޓާ، އީ ސިގިރެޓާ، ޝީޝާ އާ އެލިޔާ އާ ލިޓަސް ދެންކިޔާނެކަމެއް ނެތް.ހެހހެެ\nގިނަ ޒުވާނުންތަކެއް މަސްތުވާތަކެތީގަ..\nގިނަ ބައެއް ހަކުރުބަލީގަ\nތަފާސް ހިސާބުތައް ބަލާފަ އެކިޔަނީ..މި ބަލި ޖެހޭ މީހުންގެ ތެރެއިން ސިއްޙީ މައްސަލަ ހުރި މީހުނަށް ނުރައްކާ އޮތް މިންވަރު ބަލާގެން...އައިސީ ޔޫ ހުރީ6އެއްކަ އެތި..ދެން ފާގަ ދިޔަ ދީގެންތަ ބޭސްކުރާނީ......ހޭއަރާބަލަ\nމިކަމަކީ މީނާއާމެ ދު ޖިނާއީ ފިޔަވަޅު އަޅަންޖެހެ ކަމެއް. މުޖުތަމައުގައި ކޮވިޑާމެ ދު ބިރުވެރިކަން އުފައް ދަން މަސައްކަތް ކުރީތީ.\nމާޗް 15, 2020 08:46\nއަހަރެމެން ދިވެހިން ރަގަޅެއް ނުވާނެ ދުވަހަކުވެސް. އުގެއިލް ބުނެފައިނީ އެންމެ ގޯސް ހާލަތުގަ 65 ފަސަންޓް މީހުންނަށް ބަލިޖެހި ދިހަހާސް މީހުން މަރުވެދާނޭ. އެހާލަތަށް ދާނެއެކޭ ނޫން. އޭތި ކިޔާފަ އަހަރެމެން ޕެނިކްވީ އެއީ އިލްމީ ދިރާސާއެއްކަން ދެނެގަންނާނެ ވަރުވެސް އަހަރެމެންގެ ސިކުނޑީގަ ނެތީމަ. މިހަބަރުގެ ސުރުހީ ކިޔާފަވެސް ހީވަނީ އުގެއިލް ކޮންމެވެސް ނުބައި ކަމެއް ކޮށްފަ މާފަށް އެދުނީއޭ. މީހަކާ ޖައްސާލިއަސް ދެންބޮޑުވަރު. އުގެއިލް ނުޖެހޭ މާފަށް އެދޭކަށްވެސް. އޭނައަކީ ތަހުޒީބު މީހެއްވީމަ މާފަށް އެދުނީތާ. އަދި މިހަބަރަށް ކޮމެންޓް ކޮށްފަވެސް އެބަތިބިހެން ހީވަނީ އުގެއިލްއަށް ވުރެވެސް މޮޅެތި ޕްރޮފެސަރުން. ލަދުން މަރުވޭ.\nމިހާތަނަށް މުޅި ދުނިޔޭގެ ކޮވިޑް ޖެހުނު ހިސާބަށް ބަލަންޏާ، ގާތްގަޑަކަށް 400،000 މީހުންނަށް ޖެހިގެން ތިވަރު ވާނެކަމަށް ބެލެވެނީ، މުޅި އާބާދީ އަދި އުޅޭ ބޭރު މީހުން، ރނ ގޮތަށް ވާހަކަ ދައްކާ ބޭކަލަކަށް ވީތޯ؟\nމާޗް 15, 2020 09:10\nދެންތިހާވަރަށް އެއްޗިސް ނުކިޔަބަލަ. މާފަށް އެދުމަކީ މާތްމީހުންގެ ސިފައެއް.އުގެއިލް އަކީ ދިވެހިންގެ ފަޚްރެއް. މިހާބޮޑު ވަބާއެއް ގައި ދިވެހިރާއްޖެ ކަހަލަ މީހުން ތޮއްޖެހިފައި އޮތް ތަނަކަށް މިބަލި ޢާއްމު ވެއްޖެއްޔާ ފެތުރޭލެއްވެސް އަވަސް ވާނެ ނޫންތަ. ކޮންމެ ކޮޓަރިގަނޑެއްގައި އެތައް ބަޔަކު. ކިހާފަސޭހައިން އަރާނެތަ. ކިހިނެއް ބަލިމީހަޔާއި ތިން ފޫޓު ދުރުގައި އުޅޭނީ. އެހެންވެ އުގެއިލް އެހެން އެވިދާވިކަމަށްވާނީ. . ދުޢާއަކީ ﷲގެ ރަޙްމަތްފުޅުން މިބަލިން އަޅަމެން އެންމެން ސަލާމަތް ކުރަށްވާ ދުނިޔެއިން ވެސް މިބަލިމަޑުކަން ފިއްލެވުން. އުގެއިލު ވެސް މިއުޅޭ ނަޝީދު މެން ގަދަބަސް ބުނެ ފަތުރުވެރިން ގެނައުން ހުއްޓުމަށް ނަސޭޙަތްތެރިނުވެ މިފަދަ ޓްވީޓެއް ވާނެއެއްޗެއް ވީމަ ކުރީމަ ކަމުނުދިޔައީ. ދުރާލާ ރައްކާތެރިވާން މިސަރުކާރު ބޭނުމެއް ނުވިއެއްނު. އަދިވެސް އިންޑިޔާ ކަހަލަ ބައެއް ތަން ތަނުން އެބައާދޭ. ދަތުރުތައް ހުއްޓުވަން ވީ މިހާ ގަދައަށް ބަލިފެތުރޭ އިރު. ރަނގަޅު ވީމާ ގެނެވޭނެނޫންތަ. ދީނުގައި އޮންނަގޮތަށް މިސަރުކާރު ހަމަ ހަދާހިތް ނުވަނީ. ޚުޠުބާގައި ކަރަންޓީން އުޞޫލު ކިޔާފައި ޢަމަލެއް ނުކުރި. ނަޝީދު އުޅެނީ ވޯޓް ހޯދުމުގައި ގަދަ ބަސް ބުނެފައި. ޔާﷲ އަޅަމެން އެންމެން ނަށް ހެޔޮވިސްނުން ދެއްވާ މިނުބައި ވަބާއިން ސަލާމަތް ކުރައްވާނދޭވެ. އާމީން\nމާޗް 15, 2020 09:48\nމާޗް 15, 2020 09:53\nބަސްބުނުމުގެކުރިން ބަހަކީ ތިމާގެ އަޅެކެވެ. ބަސްބުނުމަށްފަހު ތިމާއަކީ ބަހުގެ އަޅެކެވެ..\nމާޗް 15, 2020 10:00\nމައާފަށް އެދެން ޖެހޭތޯ؟ ބައެއް މީހުން އޭތި އޮޅުވާލީ...\nމާޗް 15, 2020 10:04\nއިހުސާސް ތަކާބެހޭގޮތުން ނުކިޔަވާތީވާގޮތް އެއީއެސޮރުގެ މައްސަލައެއްނޫން ކިޔެވިއެއްޗެހީގެ މައްސަލައެއް.\nމާޗް 15, 2020 10:45\nދިވެހިންގެ ގަމާރުކަމާ ޖާހިލު ކަމަކުން އުގެއިލް ނުޖެހޭނެ މާފަށް އެދޭކަށް. ޕެނިކް ވިޔަސް ނުވިޔަސް ހަގީގަތް ވާނީ ހަގީގަތަކަށް.\nމާޗް 15, 2020 10:53\nމަވަރެއް ނެތިގެން އުޅޭ މީހެއް، ވަގުތުގެ ބޭނުންކޮށްގެން އާއްމުންގެ ސަމާލުކަން ހޯދަން މިއުޅެވެނީ، ނިކަން ބުނެދީބަލަ މީނަ ޤަވްމަށް ކޮށްދިން ހެޔޮކަމެއް، އަބަދުވެސް މިތަނުން ކޮންމެވެސް ކަމަކާބެހި ފައިދާގަނޑެއް ހޯދަން މަސައްކަތްކުރެވިފައި ހުންނަނީ، އަދި އުޅޭނެ މިކަހަލެ ގޮލައެއް ކޮންމެވެސް ހިއުމަން ރައިޓަރެކޭ ކިޔާ މަގާމަކަށް ލައިގެން އަނގަބާނާ ގޮލައެއް\nމާޗް 15, 2020 11:02\nފަޅުރަށް ގެއްލި މަރިޔަބު ގެއްލުނީމާ ވާގޮތެއް މީ\nމާޗް 15, 2020 11:09\nޢުގެއިލްގެ އެ ބަހުން، ވަރަށް ބޮޑަށް ހާސްވި މީހުންގެ ތެރޭގައި މަވެސް ހިމެނެއެވެ. އެހެން ޢުގެއިލް ބުބެފިއޭ ކިޔާފައި، އެވާހަކަ 14 އަހަރުގެ ދަރިފުޅާ ޚިއްޞާ ކުރުމުން އޭނަވެސް ބުނީ، އެކަމާ ހައިރާން ނުވާ ކަމަށެވެ. އަދި އެކަމާ ހާސްވެސް ވާނެކަމެއް ނެއްކަމަށެވެ. އެއީ މިރާއްޖޭގައި ވުން، ހަމަ އެކަށީގެންވާ ކަމެއްކަމަށެވެ. ތިމަންނަ އެސްޓިމޭޓް ކުރީ 7000 ވަރު މަރުވެދާނެ ކަމަށެވެ. އެކަމަކު ޢުގެއިލްގެ އެސްޓިމޭޓް 3000 އިތުރުވީ ތާއެވެ. އެހެންނަމަވެސް ޕޮޒިޓިވްކޮށް ވިސްނާށެވެ. ސާފުތާހިރު ކޮށް އުޅޭށެވެ. މިކަމުން ސަލާމަތް ކުރައްވާތޯ ދުޢާ ކުރާށެވެ. ކަން މިހެން އޮތީތީ ޢުގެއިލްއަށް ހިތުގެ އިޚްލާޞްތެރި ކަމާއެކު މަޢާފް ކޮށްފީމެވެ.\nމާޗް 15, 2020 11:26\nވަރަށް ކިބުރުވެރި ޕްރޮފެސަރެއް!\nމާޗް 15, 2020 11:34\nއއއ އުގޭލް ކުރާހާޓްވީޓަކާބުނާކޮންމެ އެއ އްޗެ އް ނޫހުގަ ޖަހަން ޖެހޭބާ. ރާ އްޖޭގަ އެފެންވަރުގެ ބޭފުޅުން މަދެ އް ނޫން.\nބޭކާރު އަގަ އެ އް ނުތަޅާ\nނޫސްވެރިންވެސް އެބަޖެހޭދެ އުޅި އެ އް ނުވާވާހަކަ ވަކިކުރަން .\nއަދިވެސް މީހަކު އެއްޗެކޭބުނާއިރަށް އަނގަ ބާނާތި! ރީތިވެއްޖެއެއްނު!\nމާޗް 15, 2020 11:55\nމާﷲ ކަންތައްތައް ނިޔާކުރާނެގޮތެއް އެއްވެސް އިންސާނަކަށް ދުރާލާފައި ބުނާކަށް ނޭގޭނެވެ. އުގެއިލް ކަހަލަ އިލްމީ މީހަކު މިފަދަ ވާހަކަދެއްކުމަކީ ލިބިފައިވާ އިލްމާދޭތެރޭގައި ޝައްކު އުފެދޭކަމެކެވެ.\nމާޗް 15, 2020 11:57\n10،000 މީހުންގެ ތެރޭގައި އުގެއިލްވެސް ހިމެނޭދޯ. ކޮބައި އެއްކަލަ 100 އަހަރު ދުނިޔޭގައި ހުންނަން ބޭނުންވެގެން ރަނގަޅުކާނާ ކެއުމާ މަދުން ކެއުމުގެ ކަންތައް؟؟ ތިމަންނަގެ އަމާޒަކީ 100 އަހަރު ދުނިޔޭގައި ހުރުމޯ.\nމާޗް 15, 2020 12:26\nއަހަރެމެންނަށް ބަދު ދުއާ ކުރީތީވެސް މާފަށް އެދެން ޖެހޭނެ. އެއީ ކޮށްގެން ވާނެ ކަމެއްނު އަމުދުން ސައެންސްވެރިޔަކު\nމާޗް 15, 2020 14:36\nއުގައިލެއްކަމަކު ބުރުސްލީ ހެދިގެން ހުރިހާކަމަކަށް އަނގަބޭނީމަ ވާނެއެތިތިވީ. ބުރުސްލީވެސް ނުބެހޭހާކަމަކަށް އަނގަބާނައިގެން ހަލުވަމުން ހަލުވަމުންގޮސް އެންމެފަހުން އޮބިނޮއޮވެގެން ވެރިމީހާ އަނގަމަތީ ތަފާލެއްޖެހީމަ އަޑިއަށް ދިޔަގޮތަށް ޚަބަރެއްވެސް ނުވޭ. އަނެއްކާ ކޮވިޑަށް ފޮއްސިވީއަކީ ނޫންބާއޭވެސް ހިތަށްއަރާ.\nމާޗް 18, 2020 23:20\nބުއްޅަބޭ ވެސް އުގައިލު ގޮތަަށް ކުރި ހުރިހާ ޖާހިލުކަމަކަަށް މާފަށް އެދިބަލަ!\nޢުގައިލު ޖާހިލު ކަމެއް ކުރިއެކޭ ނުބުނަން އިނގޭ......


"Duper Fifteen" Malhi Futsal Challenge: Namuru Athun Aan Dho Ah Hani Molheh - Vaguthu\n"ޑުޕަ ފިފްޓީން" މަޅި ފުޓްސަލް ޗެލެންޖް: ނަމުރު އަތުން އާންދޯ އަށް ހަނި މޮޅެއް\nނަމުރު އެފްސީއާޢި އާން ދޯ ބައްދަލުކުރި މެޗުގެ ތެރެއިން\nމަޅި މޯލްޑިވްސް އިން އިންތިޒާމުކޮށްގެން ކުޑަހެންވޭރާއި މަސްއޮޑި ސްޕޯޓްސް ކުލަބް ގުޅިގެން މިހާރު ކުރިޔަށްގެންދާ "ޑުޕަ ފިފްޓީން" މަޅި ފުޓްސަލް ޗެލެންޖުގައި މިއަދު ހަވީރު ކުޅުނު ދެވަނަ މެޗު ހަނި ތަފާތަކުން އާން ދޯ ކާމިިޔާބުކޮށްފިއެވެ.\nމުބާރާތުގެ ގްރޫޕް އީގައި ހިމެނޭ ނަމުރު އެފްސީއާއި އާން ދޯ ގެ ކުރިމަތިލުން އާން ދޯ ކާމިޔާބުކޮށްފައިވަނީ 1-0 ގެ ނަތީޖާއަކުންނެވެ. މި މެޗުގައި އާން ދޯ ޓީމުގެ ހަމައެކަނި ލަނޑު ކާމިޔާބުކޮށްދިނީ އާދަމް މަންސޫރެވެ.\nމި ގޯލަށްފަހު ނަމުރު އެފްސީ ޓީމަށްވެސް ލަނޑުޖަހާނެ ރަނގަޅު ފުރުސަތުތަކެއް ލިބިގެންދިޔަ އެވެ. އަނެއްކޮޅުން އާން ދޯ ޓީމަށްވެސް ގިނަ ފުރުސަތުތަކެއް ލިބިގެންދިޔަކަން ފާހަގަކޮށްލެވެއެވެ. މެޗުގެ މޮޅު ކުޅުންތެރިއަކަށް ހޮވިފައިވަނީ އާން ދޯ ޓީމުގެ އިބްރާހިމް ސަލާމް އެވެ.\nމުބާރާތުގައި މިރޭ (2021-01-22) ކުޅެން ހަމަޖެހިފައިވާ މެޗުތައް ( މަޅި އެމްވީ ފޭސްބުކް ޕޭޖުން މެޗުތައް ވަގުތުން ފެންނާނެ)


BREAKING: Raees'ah Nasheed'ge Messagethah Dhakkan Bigey Kibain Edhijje - Vaguthu\nރައްޔިތުންގެ މަޖިލީހުގެ ރައީސް މުހައްމަދު ނަޝީދު ފޮނުއްވާ ޓެކްސްޓް މެސެޖްތައް ރައީސް އިބްރާހީމް މުހައްމަދު ސޯލިހްގެ ޅިޔަނު މުހައްމަދު ރަޝީދު ހުސައިން މެދުވެރިކޮށް ރައީސަށް ދައްކަން ވާނެ ކަމަށް ނަޝީދު ވިދާޅުވެއްޖެއެވެ.\nނަޝީދު ބޭނުންފުޅުވާ ގޮތަށް މަޖިލީހުގެ ތެރެއިންނާއި ސަރުކާރުގެ ތެރެއިން ވެސް ކަންކަން ނުހިނގުމުން އެމަނިކުފާނު ގެންދަވަނީ ނުރުހުން ފާޅުކުރައްވަމުންނެވެ. އަދި ސޯލިހްއާއެކު ސިޔާސީ ގޮތުން ދެން މަސައްކަތް ނުކުރެވޭނެ ކަމަށް ވެސް ނަޝީދު ވަނީ ވިދާޅުވެފައެވެ.\nއެމްޑީޕީގެ ގައުމީ މަޖިލީހުގެ ވަޓްސް އެޕް ގްރޫޕަށް ނަޝީދު ފޮނުއްވާ މެސެޖްތައް ރައީސް ސޯލިހަށް ދެއްކެވުން ބޭނުންތެރި ކަމަށް މިއަދު އެމަނިކުފާނު ފޮނުއްވި ޓެކްސްޓް މެސެޖެއްގައިވެއެވެ.\nމި ގޮތުން ނަޝީދު ފޮނުއްވާ ޓެކްސްޓް މެސެޖްތައް ރައީސަށް ދައްކަވަން އެމަނިކުފާނުގެ ޅިޔަނު އަދި އަލިފުށި ދާއިރާގެ މެންބަރު ބިގޭ ކިބައިން ނަޝީދު އެދިވަޑައިގަތެވެ.\n"ރައީސުލްޖުމްހޫރިއްޔާ މި ގްރޫޕްގެ ޓެކްސްޓްތައް ކިއުއްވުން ވަރަށް ބޭނުންތެރި، ބިގޭ ރައީސުލްޖުމްހޫރިއްޔާއަށް އަޅުގަނޑުގެ ޓެކްސްޓްތައް ދެއްކެވުން ބޭނުންތެރި،" ރައީސް ވެސް އިންނަވާ ގްރޫޕްގައި އެމަނިކުފާނު ބަހެއް ވިދާޅުނުވާތީ ނަޝީދު ފޮނުއްވި މެސެޖްގައިވެއެވެ.\nއެ ގްރޫޕަށް ނަޝީދު މިއަދު ފޮނުއްވި ޓެކްސްޓްގައި ވެސް ރައީސްގެ އަރިހުން ބައެއް ކަންކަމަށް އެދިވަޑައިގެންފައިވެއެވެ. މި ގޮތުން ރައީސް ސޯލިހް ފަހަތަށް ޖެހިވަޑައިނުގެން ލީޑް ކުރައްވަން ނުކުންނަވައި ހޯމް މިނިސްޓްރީ ވެސް އެމަނިކުފާނުގެ ބެލުމުގެ ދަށަށް ގެންނަވަން ނަޝީދު އެދިވަޑައިގެންނެވިއެވެ.\nރާއްޖޭގައި ކުއްލި ނުރައްކަލުގެ ހާލަތު އިއުލާން ކުރައްވައި، ހަރުކަށި ފިކުރު ފަތުރަމުންދާ މީހުން ގިނަވަމުންދާތީ ގިނަ އަދަދެއްގެ ބަޔަކު ހައްޔަރު ކުރުން ބޭނުންތެރި ކަމަށް ވެސް ނަޝީދު ވިދާޅުވިއެވެ.\nރައީސަށް ނަޝީދުގެ މެސެޖްތައް ދައްކަވަން ބިގޭ ކިބައިން އެދިވަޑައިގެންނެވިއިރު، ރައީސް ބޭނުންފުޅުވާ ގޮތަށް މަޖިލީހުގައި ކަންކަން ނިންމަވަން ލޮބީ ކުރައްވާ އެއް މެންބަރަކީ ބިގޭ ކަމަށް ނަޝީދުގެ އަރިސް މެންބަރުން ވިދާޅުވެއެވެ.\nނަޝީދުގެ ބައެއް ހުށަހެޅުއްވުންތައް ބޭރުކޮށްލަން ކޮމިޓީއެއްގެ މެންބަރުންނަށް ބިގޭ ލޮބީ ކުރެއްވި ކަމަށް ވިދާޅުވެ، ނަޝީދުގެ އަރިސް މެންބަރުން ވަރަށް ބޮޑަށް ފާޑުވިދާޅުވި ދުވަސްވަރެއްގައި ބިގޭގެ ދިފާއުގައި ރައީސްގެ އަނބިކަނބަލުން ފަޒުނާ އަހުމަދު ވެސް ނުކުންނެވިއެވެ.\nއެމްޑީޕީގެ އެތެރޭގެ މަސްރަހު ހޫނުވެފައިވާ މި ދަނޑިވަޅުގައި ނަޝީދު އެންމެ ބޮޑަށް ނުރުހުންވި އެއް ކަމަކީ "ލާދީނީ ގޮވުން" އެެއީ ޖިނާއީ ކުށަކަށް ހަދަން ފޮނުވި ގާނޫނުލް އުގޫބާތަށް އިސްލާހު ގެނައުމުގެ ބިލު މަޖިލިސް ޗުއްޓީއަށް ދިއުމުގެ ކުރިން ފާސްނުކުމެވެ. އެކަމާ ނުރުހުން ފާޅުކުރައްވައި ނަޝީދުއާއި އަރިސް މެންބަރުން ގެންދަވަނީ ރައީސްއާއި ސަރުކާރަށް ވަރަށް ބޮޑަށް ފާޑުވިދާޅުވަމުންނެވެ.\nޖުލައި 25, 2021 16:03\n.މީނާ ހުންނަނީ ހަމަހޭގައި ހެނެއް ހިޔެއްނުވޭ...\nތިއުޅުއްވަނީ ރައީސް ލައްވާ ގޯސްހައްދުވަން. އަވަހަށް ވެރިކަން ވެއްޓޭނެ ގޮތެއް ވޭތޯބަލަނީ ދޯ؟ ރައީސް ނޫޅުއްވާ މޮޔަވެގެން ނަޝީދު ޖަހާހާ ބެރަކަށް ނައްޓަވާކަށް.\nމީނަ މި މުޖުުތަމައު އާ އެއްގޮތައް ބަދަލުވުމެއްނެތް އެހެން އެއްމެން ހައްޔަރުކުރަންވީ؟؟؟؟؟؟؟؟\nޖުލައި 25, 2021 16:38\nނަޝީދުގެ އަނގަ މުޅި ގައުމުގަ. ސަރުކާރުތަކަށް އެއްޗެހި ގޮވާއިރު ހީވާކަހަލަ ވަރައް ގާބިލު މީހެކޭ. އެކަމަކު ވާކަމެއް ހަރާން\nޖުލައި 25, 2021 17:25\nޙެޔޮނުވާނެ ނަޝީދުއެއްދެން މިޤައުމަކަށްބޭނުމެއްނޫން ނޫން ނޫން\nބޭކާރު ކަންކަމަށް ވަގުތު ހޭދަކުރެވޭކަށްނެތެ. ނަޝީދަކީ މާޒީއެވެ.\nޖުލައި 25, 2021 20:22\nމީނަގެ އެއްވެސް ބާރެއް މިހާރު ނެތީ ދޯ؟


Financing viyafaari huhdha dheynee rausulmaalu bodu nama\nފައިނޭންސިން ވިޔަފާރިއަށް ހުއްދަ ދޭނީ ބޮޑު ރައުސުލްމާލެއް ހުރެގެން\nބޮޑު ރައުސުލްމާލެއް ހުރެގެން ނޫނީ ރާއްޖޭގައި ފައިނޭންސިން ވިޔަފާރިއަށް ލައިސަންސް ދެވޭ ގޮތަށް ފައިނޭންސިން ވިޔަފާރިއާ ބެހޭ ގަވާއިދު ނެރެފި އެވެ.\nމަރުކަޒީ ބޭންކް، މޯލްޑިވްސް މަނިޓަރީ އޮތޯރިޓީ (އެމްއެމްއޭ) ގާނޫނުން ބާރު ލިބިގެން ނެރެފައިވާ "ފައިނޭންސިންގް ވިޔަފާރިއާބެހޭ ގަވާއިދު" ގައިވާ ގޮތުން ފައިނޭންސިން ވިޔަފާރި ކުރުމަށް އެ އޮތޯރިޓީން ލައިސަންސް ލިބިގެން ނޫނީ، އެއްވެސް ފަރާތަކުން ދިވެހިރާއްޖޭގައި ފައިނޭންސިންގް ވިޔަފާރިއެއް ކޮށްގެން ނުވާނެއެވެ. އަދި އެފަދަ ވިޔަފާރިއެއް ކުރާ ކަމަށް ދައްކައިގެން ވެސް، ނުވަތަ އިސްތިހާރުކޮށްގެން ވެސް ނުވާނެ އެވެ.\nމި ގަވައިދު ނެރުމާއެކު ސޯޝަލް މީޑިއާ މެދުވެރިކޮށް ތަފާތު ފައިނޭންޝަލް ސްކީމްތައް އިސްތިހާރުކޮށްގެން ފައިސާ ހޯދަން ހިންގާ އެކި ވިޔަފާރިތައް ހުއްދަ ނަގަން ޖެހޭނެ އެވެ.\nނަމަވެސް މި ގަވައިދުގައިވާ ގޮތުން ފައިނޭންސިން ވިޔަފާރި ކުރުމާ ބެހޭ ގަވައިދުގައި ރައްކާތެރިކަމުގެ މިންގަނޑެއްގެ ގޮތުން މި ލައިންސަސް ލިބޭނީ ރައުސްމާލުގެ ގޮތުގައި ބޮޑު އަދަދެއް ބަހައްޓައިގެންނެވެ. މިގޮތުން "ޓިއާ އެކެއް" ގެ ދަރަޖައިން ފައިނޭންސިން ކުންފުންޏެއްގެ ގޮތުގައި ވިޔަފާރިކުރުމަށް ލައިސަންސް ލިބިފައިވާ ފަރާތްތަކުން، ހުރިހާ ވަގުތެއްގައި ވެސް 50 މިލިއަން ރުފިޔާއަށް ވުރެ މަދު ނޫން އަދަދެއްގެ ރައުސުލްމާލު ހުރެގެންނެވެ. އަދި "ޓިއާ ދޭއް" ގެ ކެޓަރަގީގެ ދަށުން ފައިނޭންސިން ވިޔަފާރިއަށް ލައިސަންސް ދެވޭނީ ރައުސްމާލުގެ ގޮތުގައި 20 މިލިއަން ރުފިޔާ ހުރެގެންނެވެ.\nމި އަދަދަކީ އެއްވެސް ފަރާތަކަށް ދަރާފައިވާ، ނުވަތަ ރަހުނު ކުރެވިފައިވާ ފައިސާ އަކަށް ވެގެން ނުވާނެ އެވެ.\nމި ގަވައިދުގައިވާ ގޮތުން ލައިސަންސް ލިބިފައިވާ ފަރާތްތަކުން ހުރިހާ ވަގުތަކު ވެސް ރައުސުލްމާލު 12 ޕަސެންޓަށް ވުރެ މަދުނޫން އަދަދަކަށް "ކެޕިޓަލް އެޑެކުއަސީ ރޭޝިއޯ" ބަހައްޓަން ޖެހޭއިރު، 10 ޕަސެންޓަށް ވުރެ މަދުނޫން އަދަދަކަށް "ލެވަރޭޖް ރޭޝިއޯ" ހުންނަން ލާޒިމް ކުރެ އެވެ.\nއެމްއެމްއޭ އިން ބުނީ އެ އޮތޯރިޓީން ފައިނޭންސިން ވިޔަފާރިއަށް ލައިސަންސް ލިބިފައިވާ ފަރާތެއް ފިޔަވައި އެހެން\nއެއްވެސް ފަރާތަކުން، ހުއްދަ ނެތި ފައިނޭންސިން ކުންފުނި ނުވަތަ ފައިނޭންސިން ވިޔަފާރި ކުރުމާއި ފައިނޭންސް ލީސިން ކުންފުނި ނުވަތަ ފައިނޭންސް ލީސިން ވިޔަފާރި ނުހިންގޭނެ ކަމަށެވެ. ނަމަވެސް މި ގަވަައިދުން އެމްއެމްއޭ އިން ލައިސަން ދީގެން ހިންގާ ބޭންކްތަކާއި އިންޝުއަރެންސް ކުންފުނިތަކަށް މި ގަވައިދު ނުހިގާނެ އެވެ.\nޑީ ޑޮލަރައިޒޭޝަންގެ ސިޔާސަތު އަންނަ އަހަރު ތަންފީ ޒުކުރަނީ\nރިޒާވަށް 17.2 މިލިއަން ޑޮލަރުގެ އިތުރުވުމެއް\nޓީބިލާއި ބޮންޑުގެ އިދާރީ މަސައްކަތް ފިނޭންސަށް\nޓެކުހަށް މާރުކުރާތީ ޑޮލަރުގެ އަގު ދައްވަނީ


Dhagan'dey, Covid-19 ah positive ve Qaumee team aa vakivaan jehijje - AO News\nދަގަނޑޭ، ކޮވިޑް-19 އަށް ޕޮޒިޓިވްވެ ގައުމީ ޓީމާ ވަކިވާންޖެހިއްޖެ\nއަލީ އަޝްފާގު (މ) ގައުމީ ފުޓްބޯޅަ ޓީމުގެ ޕްރެކްޓިހުގެ ތެރެއިން. --ފޮޓޯ: ބޯޅަ.އެމްވީ\nދިވެހިރާއްޖޭގައި އުފެދުނު އެންމެ މޮޅު ފުޓްބޯޅަ ކުޅުންތެރިޔާ އަލީ އަޝްފާގު (ދަގަނޑޭ)، ކޮވިޑް-19 އަށް ޕޮޒިޓިވްވެ، ގައުމީ ޓީމާއެކު ކުޅެން އޮތް ކޮލިފައިން މެޗުތައް ކުޅުމުގެ ފުރުޞަތު ގެއްލިއްޖެއެވެ.\nދަގަނޑޭގެ ރަސްމީ ސޯޝަލް މީޑިއާ އެކައުންޓްތަކުން މިއަދު ކުރި ޕޯސްޓެއްގައި ކޮވިޑް-19 އަށް ޕޮޒިޓިވްވެފައިވާކަން ކަށަވަރުކޮށްދީފައިވާއިރު މިހާތަނަށް އޭނާގެ ކިބައިން އެއްވެސް އަލާމާތެއް ފެނިފައިނުވާކަމަށާއި އަދި ކުޅުންތެރިންނާއި ޓީމަށް ކާމިޔާބަށް އެދޭ ކަމަށް ވެސް ބުނެފައިވެއެވެ.\nދަގަނޑޭގެ އިތުރުން ގައުމީ ޓީމުގެ ޒުވާން ޑިފެންޑަރު އަލީ ޝާމިސް (ތޮއްޕޭ) ވެސް އެންމެ ފަހުން ހެދި ޓެސްޓުތަކުން ކޮވިޑް-19 އަށް ޕޮޒިޓިވްވެފައިވާތީވެ، ކޮލިފައިންގެ މެޗުތައް ކުޅުމަށް ޗައިނާ އަށް ދާ ސްކޮޑުން ވަނީ ބާކީ ކޮށްފައެވެ. މިއާއެކު، މި ދެ ކުޅުންތެރިން ވެސް ކޮވިޑް-19ގެ ޕްރޮޓޮކޯލްގެ ދަށުން 10 ދުވަހުގެ މުއްދަތަށް ދުބާއީގައި ކަރަންޓީނުވާން ޖެހޭނެއެވެ.\nކުރިން ހަމަޖެހިފައިވާ އޮތީ ޗައިނާ އަށް ދިއުމަށްޓަކައި މިއަދު ފުރާ ގޮތަށެވެ. އެކަމަކު، ދިވެހިރާއްޖޭގެ ގައުމީ ޓީމުގެ ދެ ކުޅުންތެރިއަކު ކޮވިޑް-19 އަށް ޕޮޒިޓިވްވެފައިވުމުން ޗައިނާގެ ހެލްތު އޮތޯރިޓީން ލިބެންޖެހޭ ހުއްދަތައް ނުލިބޭތީވެ ފުރުން ވަނީ ލަސްވެފައެވެ. އަދި ގައުމީ ޓީމުގެ ކުޅުންތެރިން ޗައިނާ އަށް ފުރުމުގެ ކުރީން އިތުރު ޓެސްޓްތަކެއް ހަދަންޖެހޭނެ ކަމަށް ބެލެވެއެވެ.\nކޮލިފައިންގައި ގައުމީ ފުޓްބޯޅަ ޓީމު ކުޅޭ ފުރަތަމަ މެޗުގައި އަންނަ މަހުގެ ތިންވަނަ ދުވަހު ނިކުންނާނީ ޗައިނާއާ ދެކޮޅަށެވެ. އޭގެ ހަތަރު ދުވަސްފަހުން ސީރިއާއާ ދެކޮޅަށް ނިކުންނައިރު ފަހު މެޗުގައި އަންނަ ޖޫން މަހުގެ 15 ވަނަ ދުވަހު ނިކުންނާނީ ފިލިޕީންސްއާ ދެކޮޅަށެވެ.\n(އަލީ އަޝްފާގު (ދަނގަޑޭރާއްޖޭކުޅިވަރުކޮވިޑް-19ފީފާ ވޯލްޑްކަޕް ކޮލިފައިން


Kunfuneege thereygai muaasalaathu kurevey fasheyha nizaameh Ooredoo in gaaimkohfi\nކުންފުނީގެ ތެރޭގައި މުވާސަލާތު ކުރެވޭ ފަސޭހަ ނިޒާމެއް އުރީދޫން ގާއިމްކޮށްފި\nވޯކް ގްރޫޕުގެ ހިދުމަތް ތައާރަފު ކުރަން މިއަދު ބޭއްވި ރަސްމިއްޔާތުގެ ތެރެއިން.--އަވަސް ފޮޓޯ\nކުންފުނިތަކާއި ގްރޫޕްތަކުގެ ތެރޭގައި ފަސޭހަކަމާއެކު މުއާސަލާތު ކުރެވޭ މޮޅު ނިޒާމެއް އުރީދޫން ގާއިމްކޮށްފި އެވެ.\nއުރީދޫން މިހާރު ވެސް ދެމުން ގެންދާ "އެމްވީޕީއެން" ގެ ހިދުމަތަށް އިތުރު ފުރިހަމަ ކަމެއް ގެނެސް މިއަދު ތައާރަފު ކުރި ޕޯޓަލް ނުވަތަ ނިޒާމުގެ ސަބަބުން ކުންފުނިތަކާއި ގްރޫޕްތަކުގެ ތެރޭގައި ކުރަން ޖެހޭ މަސައްކަތް ކުރުމުގައި ލުއި ފަސޭހަ ލިބިގެންދެ އެވެ.\nއުރީދޫގައި މިއަދު ބޭއްވި ނިއުސް ކޮންފަރެންސެއްގައި އެ ކުންފުނީގެ ހެޑް އޮފް ސޭލްސް މުހައްމަދު ނިޔާޒު ވިދާޅުވީ މިއަދު ތައާރަފުކުރި "ވޯކް ގްރޫޕު" ގެ ސަބަބުން މުވައްޒަފުން ގެ މެދުގައި ކުރަން ޖެހޭ ގިނަ މުއާމަލާތުތަކެއް ހިލޭ ކުރެވޭނެ ކަމަށެވެ.\n"މި ހިދުމަތުގެ ސަބަބުން ކުންފުނީގެ ތެރޭގައި ކުރަން ޖެހޭ ހުރިހާ ކޯލެއް އަދި އެސްއެމްއެސް ވެސް ހިލޭ ކުރުމުގެ މަގު ފަހިވާނެ،" ނިޔާޒު ވިދާޅުވި އެވެ.\nއުރީދޫގެ މި ހިދުމަތް މެދުވެރިކޮށް ކުންފުނިން ދައްކަން ޖެހޭ ބިލްތައް ޗެކް ކުރުމާއި އާ ކަކެންޝަންތަކަށް އެދުމާއި، ވާކް ގްރޫޕްތަކުގައި ހިމެނޭ ފަރާތްތަކަށް ބަލައި، އެ ލިސްޓަށް މުވައްޒަފުން އިތުރުކޮށް، މަދުކުރެވޭނެ އެވެ. އަދި މީގެ އިތުރުން ވަކި ގްރޫޕްތައް އުފައްދައި އެ ގްރޫޕްތަކަށް އެސްއެމްއެސް ކުރުން ފަދަ ފަސޭހަ ހިދުމަތްތައް ލިބިގެންދާނެ އެވެ.\nމި ޕޯޓަލް މެދުވެރިކޮށް މުޅި، ކުންފުންޏަށް ވެސް ނުވަތަ ކުންފުނީގެ ވަކި ޑިޕާޓްމެންޓަށް ވެސް ނޫނީ ޓީމަށް ވެސް އެކުގައި މެސެޖު ފޮނުވާލެވޭނެ އެވެ. އަދި ހަތަރު އަކުރުގެ ނަންބަރެއް ބޭނުންކޮށްގެން ކޯލް ކުރުމުގެ ފުރުސަތު ވެސް ލިބެ އެވެ. މީގެ އިތުރުން ލިބޭ ހިދުމަތްތަކުގެ ތެރޭގައި އެކި ހިސާބުތަކުގައި އޮންނަ ކުންފުނިތައް އެއް ނިޒާމަކުން ގުޅާލުމަށް ވެސް މަގު ފަހިވާނެ އެވެ.\nއުރީދޫ އެމް ފައިސާއިން އޮފާއެއް


REPORT: Raajje-India ge bodu ebbasvumeh, Natheejaa akee? | Mihaaru\nރިޕޯޓް / ރާއްޖެ-އިންޑިއާ\nރާއްޖެ-އިންޑިއާގެ ބޮޑު އެއްބަސްވުމެއް، ނަތީޖާއަކީ؟\nރައީސް އިބްރާހިމް މުހައްމަދު ސޯލިހް، މޯދީއާ ސަލާމް ކުރައްވަނީ. --ފޮޓޯ: ނިޝާން އަލީ/މިހާރު\n04 ޖުލައި 2019\nޖިނާއީ މައްސަލަތަކުގައި އިންޑިއާ އާއި ރާއްޖެއާ ދެމެދު އެހީތެރިކަން ދިނުމުގެ ބޮޑު އެއްބަސްވުމާ މެދުު ކަންބޮޑުވާ ގިނަ މީހުންގެ ވިސްނުމަކީ މިއީ އެވެ؛ އިންޑިއާއަކީ ދުނިޔޭގެ ބާރުގަދަ ގައުމަކަށް ވެފައި، އެ ގައުމުން ރާއްޖޭގެ ކަންކަމަށް ބަސް ކިޔައި، ރާއްޖެ އަޅުވެތިކުރަން އުޅެފާނެ އެވެ. ރާއްޖޭގެ އިގްތިސާދުގެ މައި ތަނބު، ޓޫރިޒަމަށް އިންވެސްޓްކުރަން ބޭރުގެ އިންވެސްޓަރުން ޖެހިލުންވެދާނެ އެވެ. ބޭރުގެ އިންވެސްޓަރުން ރާއްޖޭގައި އިންވެސްޓް ނުކުރާ ނަމަ، ދިވެހިންނަށް ބޮޑެތި ގެއްލުންތަކާ ކުރިމަތިވެދާނެ އެވެ.\n"ޓްރީޓީ ބިޓްވީން ދަ ރިޕަބްލިކް އޮފް މޯލްޑިވްސް އެންޑް ދަ ރިޕަބްލިކް އޮފް އިންޑިއާ އޮން މިއުޗުއަލް ލީގަލް އެސިސްޓަންސް އިން ކްރިމިނަލް މެޓާސް" މުއާހަދާއަކީ މީގެ 10 އަހަރު ކުރިން ވުޖޫދުވި އެއްޗެކެވެ. އެކަމަކު، މިއަދާ ހަމައަށް އައިއިރު، އެކި ސަބަބުތަކާ ހުރެ އެއްބަސްވުމުގައި ސޮއިކުރެވޭ ގޮތެއް ނުވެ އެވެ. މިއީ ކުރީގެ ރައީސް މުހައްމަދު ނަޝީދުގެ ވެރިކަމުގައި ފެށި މަސައްކަތެކެވެ.\nމުއާހަދާގެ ބޭނުމަކީ ރާއްޖެ އާއި އިންޑިއާއާ ދެމެދުގައި އޮންނަ ޒަމާންވީ ގުޅުން ދެމެހެއްޓުމާ އެކު، ޖިނާއީ ކުށްތައް ހުއްޓުވުމަށް ދެ ގައުމުގެ އެހީތެރިކަމާއި އެއްބާރުލުން ދިނުމެވެ. ކޯޓު އަމުރު ތަންފީޒު ކުރުމުގަ އާއި އެހެނިހެން ޝަރުއީ ކަންކަމާއި ކުށް މަދު ކުރުމަށާއި ހުއްޓުވުމަށާއި މިފަދަ މައްސަލަތައް ތަހުގީގު ކުރުމަށް ދެ ގައުމުގެ ތަންފީޒީ އިދާރާތަކުގެ މެދުގައި އެއްބާރުލުން ދިނުމަށް ބާރު އެޅުމެވެ. ޖިނާއީ މައްސަލަތަކުގައި އެންމެ ފުޅާ ދާއިރާއެއްގައި ދެ ގައުމުން އެހީތެރިކަން ދިނުމަށް މުއާހަދާގައި ލާޒިމްކޮށްފައިވެ އެވެ.\nޖިނާއީ މައްސަލަތަކުގައި އިންޑިއާ އާއި ރާއްޖެއާ ދެމެދު އެހީތެރިކަން ދިނުމާ ގުޅޭ އެއްބަސްވުމުގައި ސޮއިކުރަން ރައްޔިތުންގެ މަޖިލިހުން އޮކްޓޯބަރު 19، 2011 ގައި ރުހުން ދިނެވެ. ނަމަވެސް އެ އެއްބަސްވުމަށް ރުހުން ހޯދަން މަޖިލިހަށް ފޮނުވީ އިންޑިއާ އިން ބަލައިގެންފައިވާ ދެލިކޮޕީއަކަށް ނުވާތީ އެއްބަސްވުމުގައި ސޮއި ނުކުރެވި އަލުން އިސްލާހުތައް ހުށަހަޅާފައިވެ އެވެ.\nޖިނާއީ މައްސަލަތަކުގައި ގާނޫނީ އެހީތެރިކަން ދިނުމުގެ ގާނޫނު ފާސްވުމާ އެކު، އެއްބަސްވުމަށް ގެންނަން ފެންނަ ބަދަލުތަކުގެ ގޮތުގައި އެޓާނީ ޖެނެރަލް އޮފީހުން ނޮވެމްބަރު 17، 2015 ގައި މަޖިލިހަށް ލަފާ ދިނެވެ. އަދި އެ ބަދަލުތައް މެއި 2016 ގައި އިންޑިއާ ސަރުކާރަށް ހުށަހެޅި އިރު، އެ އަހަރުގެ ތެރޭގައި އިންޑިއާ އިން ވަނީ ގެންނަން ފެންނަ ބަދަލުތައް ދިވެހި ސަރުކާރަށް ވެސް ހުށަހަޅައިފަ އެވެ. އަދި އިތުރަށް މަޝްވަރާކޮށް، ގެންނަން ފެންނަ ބަދަލުތައް އިންޑިއާ އިން އެންމެ ފަހުން ހުށަހެޅީ މިދިޔަ އަހަރެވެ.\nއިންޑިއާގެ ކެބިނެޓުން ވަނީ އެންމެ ފަހުން ގެނައި ބަދަލުތަކާ އެކީގައި އެއްބަސްވުން ފާސްކޮށްފަ އެވެ. އެކަމަކު، ކުރީގެ ރައީސް އަބްދުﷲ ޔާމީންގެ ވެރިކަން ނިމުނު އިރު، އެއްބަސްވުމާ ގުޅޭ ގޮތުން ރާއްޖެ އިން ގޮތެއް ކަނޑައަޅާފައެއް ނުވެ އެވެ. އެހެންވެ ކެބިނެޓުގެ ވަޒީރުންނާ މަޝްވަރާ ކުރެއްވުމަށް ފަހު، އެއްބަސްވުން ރައީސް އިބްރާހިމް މުހައްމަދު ސޯލިލް މަޖިލިހަށް ފޮނުއްވީ މިދިޔަ މާޗު 17 ވަނަ ދުވަހެވެ.\nބޮޑު އެއްބަސްވުމެއް! އޮތީ ކޮން ކަމެއް؟\nމިއީ ޖިނާއީ ކުށްތައް ހުއްޓުވުމުގެ ބޭނުމުގައި ރާއްޖެ އިން ބޭރުގެ ގައުމަކާ އެކުގައި އެއްބަސްވާން އުޅޭ ފުރަތަމަ ފަހަރެވެ. އެއްބަސްވުމާ މެދު އިދިކޮޅު ފަރާތްތަކުގެ އެންމެ ބޮޑު ކަންބޮޑުވުމަކީ މީހެއްގެ ވިޔަފާރި އާއި ބޭންކިން އާއި އިންވެސްޓްމަންޓާ ގުޅުން ހުންނަ ކަންކަން ބެލުމުގެ ބާރު އޮތުމެވެ.\nޓްރީޓީގެ އެއް ވަނަ މާއްދާގައި ވަނީ ޖިނާއީ ތަހުގީގެއް ކުރިއަށްދާ އިރު، ތުހުމަތު ކުރެވޭ މީހެއް އުޅޭ ތަނާއި އެމީހަކު ގެންގުޅޭނެ ތަކެތި ބެލުމުގެ އިހްތިޔާރު ލިބިގެންވާ ކަމަށެވެ. އަދި އެމީހެއް ގެންގުޅޭ ބޭންކާ ގުޅޭ މައުލޫމާތުތަކާއި މާލީ އަދި ވިޔަފާރީގެ ރިކޯޑުތައް ދޭން ވާނެ ކަމަށް ބުނެފައިވެ އެވެ. ބަންދުކޮށްފައި ހުންނަ މީހަކު، ތަހުގީގަށް އެއްބާރުލުން ދިނުމުގެ ފުރުސަތު ފަހިކޮށްދޭން ވާނެ ކަމަށް ވެސް މުއާހަދާގައިވެ އެވެ.\nމީގެ އިތުރުން އެއްވެސް މީހަކު ޓެރަރިޒަމްގެ އަމަލެއް ހިންގާ ނަމަ، އެމީހަކު ހަރަދު ކުރަން ގެންގުޅޭ ފައިސާ ހިފެހެއްޓުމުގެ ބާރު ވެސް އެއްބަސްވުމުގައި އޮތީ ދީފަ އެވެ.\nމުއާހަދާގެ އަށް ވަނަ މާއްދާގައި ވަނީ އެ ގައުމެއްގެ ސަރުކާރުގެ ބެލުމުގެ ދަށުގައިވާ މައުލޫމާތާއި ލިޔެކިޔުމާއި ރިކޯޑުތަކާއި ތަކެއްޗަކީ އާންމުކޮށް ލިބެން ނެތް ތަކެތި ކަމުގައިވީ ނަމަވެސް، އެ ގައުމެއްގެ ގާނޫނު ތަންފީޒު ކުރާ އިދާރާތަކަށާއި ޝަރުއީ ކޯޓުތަކަށް އެ މައުލޫމާތުތަކާއި ލިޔެކިޔުންތައް ފޯރުކޮށްދޭ މިންވަރަށް ދެ ގައުމަކުން ކުރެ ގައުމަކުން އެދެފި ނަމަ، އެތަކެތި ފޯރުކޮށްދޭން ޖެހޭނެ ކަމަށެވެ.\nކުރީގެ އިކޮނޮމިކް މިނިސްޓަރު އަދި މާވަށު ދާއިރާގެ ޕީއެންސީގެ މެމްބަރު މުހައްމަދު ސައީދު ވިދާޅުވީ ރާއްޖެ އިން އިންޑިއާއާ އެކު ސޮއިކުރަން އުޅެނީ ސީރިއަސް މައްސަލަތަކެއް ހުރި އެއްބަސްވުމެއްގައި ކަމަށެވެ. އަދި އެއްބަސްވުން އޮތީ ވަރަށް ފުޅާ ދާއިރާއެއްގައި އެއްބާރުލުން ލިބޭ ގޮތަށް ކަމަށް އޭނާ ވިދާޅުވި އެވެ.\n"ވަކިން ހާއްސަކޮށް ވިޔަފާރި އާއި ބޭންކިން އާއި އިންވެސްޓްމަންޓާ ގުޅުން ހުންނަ ކަންކަން. އޭގައިވާ ގޮތަކީ މިސާލަކަށް އެއް ގައުމުން ބަލަމުންދާ ޖިނާއީ މައްސަލައެއްގައި ވިޔަފާރީގެ ކަމަކާ ގުޅިފައި ހުރެއްޖެ ނަމަ، ނުވަތަ އެއްވެސް ސިފައެއްގައި ގުޅޭ ކަމަށް ފާހަގަކުރެވުނަސް، ވިޔަފާރިއަކާ ބެހޭ ހުރިހާ މައުލޫމާތެއް އަނެއް ގައުމަކަށް ދޭން ޖެހޭ،" ޔާމީންގެ އެންމެ އަރިސް ވަޒީރުންގެ ތެރޭގައި ހިމެނިވަޑައިގެންނެވި ސައީދު ވިދާޅުވި އެވެ.\n"މިސާލަކަށް ބޭންކް ސްޓޭޓްމަންޓެއް ބަލަން ބޭނުންވި ކަމުގައިވިޔަސް، އޭތި ބޭޒާރުކޮށްލަންވީ. މުއާމަލާތެއް ބަލަން ބޭނުންވި ކަމުގައިވިޔަސް، އެކަން ބޭޒާރުކޮށްލަންވީ. ވިޔަފާރީގެ އިންވެސްޓްމަންޓެއް އެ ފުށުން މި ފުށަށް ބަލާލަން ބޭނުންވި ކަމުގައިވިޔަސް، ބަލަންވީ."\nރާއްޖެއަކީ ކުޑަ ގައުމަކަށް ވެފައި، ހަނި އިގްތިސާދެއް އޮތް ގައުމަކަށް ވާ އިރު، ރާއްޖޭގައި އޮތީ ފޮރިން އިންވެސްޓްމަންޓްތައް އިތުރުކޮށް، ދިވެހި ވިޔަފާރިތައް ވެސް ފުޅާކުރުމުގެ ސިޔާސަތެއް ކަމަށް ސައީދު ވިދާޅުވި އެވެ. އެހެންވެ، އޭނާ ގަބޫލުކުރެއްވި ގޮތުގައި މިއީ ރާއްޖޭގައި ތިބި ފޮރިން އިންވެސްޓަރުން ރާއްޖެ އަށް ކުރާ އިތުބާރު ނެތިގެންދާނެ ފަދަ އެއްބަސްވުމެކެވެ.\n"ބޭރުގެ އިންވެސްޓްމަންޓެއް ރާއްޖެ އައިސް ހިނގައިގަނެ، ވަޒީފާ އާއި ޓެކްސް ލިބި ހުރިހާ ކަމެއް ވާން ފެށީމަ ބަލަންވީ އޭނާއަކީ ކޮން އާއިލާއަކަށް ނިސްބަތްވާ ކާކުތޯ އާއި އޭނާ ގޮސް ގުޅެނީ ކޮން ރަށެއްގެ ކާކުތޯ އާއި އިނދެގެން އުޅެނީ ކާކާތޯ، ކެއުމާއި ބުއިން ހުންނަނީ ކިހިނެއްތޯ. އޭނާ ހުރެދާނެ އިންޑިއާ ނުވަތަ ޗައިނާގައި ވެސް އިންވެސްޓްކޮށްފައި. އޭނާ ހިންގާ ކަމަކާ ގުޅިގެން އެއްވެސް އިންވެސްޓްމަންޓަކަށް ބުރޫ އަރުވާކަށް ނުޖެހޭ،" ސައީދު ވިދާޅުވި އެވެ.\nއެއްބަސްވުމާ މެދު ބޮޑެތި ހިޔާލުތަފާތުވުންތަކެއް އޮތް މީހުން ދެކޭ ގޮތުގައި އެއްބަސްވުމުގެ ދަށުން އިންޑިއާ އިން ކުރަން ބޭނުންވާ ތަހުގީގަކަށް ރާއްޖެ އިން މީހަކު ހައްޔަރުކޮށްގެން އެ ގައުމަށް ގެންދިއުމުގެ ފުރުސަތު ލިބެ އެވެ. އެކަމަކު މުއާހަދާގެ 12 ވަނަ މާއްދާގައިވާ ގޮތުން ތަހުގީގަށް މައުލޫމާތު ހޯދަން އެއް ގައުމުން އަނެއް ގައުމަށް ގެންދަން އެދެވޭނީ ކުށެއް ސާބިތުވެ ހުކުމް ތަންފީޒުކުރާ މީހެކެވެ. އަދި އެގޮތަށް ގެންދެވޭނީ ވެސް އެ މީހެއްގެ ރުހުމުގައި ކަމަށް ބުނެފައިވެ އެވެ.\nދެން ހުރި މާއްދާތަކުގައި ބުނާ ގޮތުން، ހަވާލުކުރާ މީހަކީ، އެ މީހަކު އެ ހަވާލުކުރެވޭ ގައުމުގެ ގާނޫނުތަކުގެ ދަށުން ބަންދުގައި ބަހައްޓަން ޖެހޭ މީހެއް ނަމަ އެ މީހަކު ބަންދުގައި ބެހެއްޓޭނެ އެވެ. އަދި އެ މީހަކު އެ ގެންދިޔަ ބޭނުމެއް ފުރިހަމަވުމާ އެކު އެ މީހެއްގެ ގައުމާ ހަވާލުކުރަން ޖެހޭނެ އެވެ.\nމީގެ އިތުރުން، ހުކުމެއް ތަންފީޒުކުރަމުންދާ މީހާ އެ ހަވާލުކުރާ ގައުމުގައި ހުއްޓާ ހުކުމުގެ މުއްދަތު ހަމަވެއްޖެ ނަމަ އެ މީހަކު މިނިވަންކުރަން ޖެހޭނެ ކަމަށް ވެސް އެއްބަސްވުމުގައި ވަނީ ބުނެފަ އެވެ.\nއެއްބަސްވުމުގެ 14 ވަނަ މާއްދާގައި ބުނަނީ ހަވާލުކުރާ މީހާއާ ދެކޮޅަށް އެ ގައުމެއްގައި ދައުވާކޮށް ހައްޔަރުކޮށް އަދި މިނިވަންކަމަށް އިތުރު ހުރަހެއް ކުރިމަތިވާނެ ކަމެއް ކޮށްގެން ނުވާނެ ކަމަށެވެ. އަދި އެ މީހަކު އެ ހަވާލުކުރި މައްސަލައަކާ ގުޅޭ ކަމެއްގައި ނޫން އެހެން ކަމަކާ ގުޅޭ ގޮތުން ސުވާލެއް ކޮށް އޭނާގެ ހެކިބަސް ހޯދަން ލާޒިމު ނުކުރެވޭނެ ކަމަށް ވެސް ވަނީ ބުނެފަ އެވެ.\nއެއްބަސްވުމުގައި ހުރި އެހެން ކަންކަމަށް ބަލާއިރު، ތަންފީޒު ކުރުމާ ބެހޭ ކަންކަން ކުރަން ޖެހޭ ފަރާތަކީ ޕްރޮސެކިއުޓަ ޖެނެރަލް އޮފީހެވެ. މުއާހަދާގެ ދަށުން މައުލޫމާތު ބަދަލު ކުރާނީ އެކަމަށް ކަނޑައަޅާ މައުލޫމާތަށް އެދޭ ފަރާތުން ކަނޑައަޅާ އުސޫލަކުންނެވެ. މި މުއާހަދާގެ ސަބަބުން އިތުރު މުއާހަދާތައް އެހެން ގައުމުތަކާ އެކު ކުރިއަށް ގެންދިއުމަށް އެއްވެސް ހުރަހެއް ނެތެވެ.\nމުއާހަދާގައި ގާނޫނީ ފުށުއެރުންތަކެއް؟\nއެއްބަސްވުމުގައި ހިމެނޭ ކަންކަމަށް ރާއްޖެ އިން އަމަލު ކުރަން ޖެހޭނީ ރާއްޖޭގެ ގާނޫނީ އެހީތެރިކަން ދިނުމާ ބެހޭ ގާނޫނާ އެއްގޮތްވާ ގޮތުން ކަމަށް އޭގައިވެ އެވެ.\nވިލިމާލެ ދާއިރާގެ އަމިއްލަ މެމްބަރު އަހުމަދު އުޝާމް ވިދާޅުވީ މުއާހަދާގައި ދެން ހިމެނޭ މާއްދާތަކުގައި އިންޑިއާ އިން އެދޭ ފަދަ ބައެއް މައުލޫމާތުތައް ފޯރުކޮށްދޭން ލާޒިމްކޮށްފައިވާ ކަމަށެވެ. އެއީ ރާއްޖޭގެ ގާނޫނުގެ ދަށުން މައުލޫމާތު ދިނުމަށް ލާޒިމްވާ ފަދަ ހާލަތްތަކެއް ނޫން ކަަމަށާއި މުއާހަދާގައި އޮތީ ރާއްޖޭގެ ގާނޫނުގައި ބުނާ ބައެއް ކަންކަމަށް ފުށުއަރާ ގޮތަށް ކަމަށް އޭނާ ވިދާޅުވި އެވެ.\n"އެ ބޭފުޅުން [ސަރުކާރު] ވިދާޅުވަނީ ފައްޓާ އިރު އިންނަ މާއްދާއަކީ އެހެން ހުރިހާ މާއްދާތަކަށް ވުރެ ބާރުގަދަ މާއްދާއެކޭ. ގާނޫނީ ގޮތުން ބަލާ އިރު، އޭތި ގަބޫލެއް ނުކުރެވޭ،" ކުރީގެ ޑެޕިއުޓީ އެޓާނީ ޖެނެރަލްގެ މަގާމުގައި ގިނަ ދުވަސްތަކެއް ވަންދެން އުޅުއްވި އުޝާމް ވިދާޅުވި އެވެ.\nއޭނާ ވިދާޅުވީ ފުށުއެރުންތަކުގެ ސަބަބުން ޕީޖީ އަށް ލިބިވަޑައިގަންނަވާ ބާރުތައް ވެސް ހަނިވާ ކަމަށެވެ. ގައުމީ ސަލާމަތާއި ހާރިޖީ ކޮމިޓީގެ ބައްދަލުވުންތަކުގައި އެކަންކަމަށް ހައްލު ހޯދަން މަސައްކަތް ކުރި ނަމަވެސް، ކޮމިޓީން ރިޕޯޓު ފާސްކުރިއިރު، ހައްލެއް ލިބިފައި ނުވާ ކަމަށް އޭނާ ވިދާޅުވި އެވެ.\n"އަޅުގަނޑު ދެކޭ ގޮތުގައި ގާނޫނީ މައްސަލަތަކަށް ހައްލު ނުހޯދައި މި އެއްބަސްވުމުގައި ސޮއިކުރާކަށް ނުވާނެ. އެހެން ނޫނީ ދެން ދިމާވާ މައްސަލަތައް މާ ބޮޑެތި ވާނެ. އެކި މީހުން އެކި ގޮތަށް މާނަކުރަން ފަށައިފި ނަމަ، ދެން ހަދާނެ ގޮތެއް ވެސް ނެތް،" އުޝާމް ވިދާޅުވި އެވެ.\nއެކަމަކު، ޕީޖީ އޮފީހުންނާއި އެޓާނީ ޖެނެރަލް އޮފީހުން ފޮނުވި ސިޓީއަކުން ވަނީ ރާއްޖެ އާއި އިންޑިއާ ގުޅިގެން ޖިނާއީ ކުށްތައް ހުއްޓުވުމުގެ އެއްބަސްވުމުގައި ސޮއިކުރަން ފެންނަ ކަމަށް ކަނޑައަޅައިފަ އެވެ. އެގޮތުން އެ ދެ ތަނުން ވަނީ ބައެއް ހިޔާލުތައް ވެސް ދީފަ އެވެ.\nއެގޮތުން އެޓާނީ ޖެނެރަލް އޮފީހުން ބުނީ އެ ގައުމެއްގެ ސަރުކާރުގެ ބެލުމުގެ ދަށުގައިވާ މައުލޫމާތާއި ލިޔެކިޔުން ހޯދަން ގައުމަކުން އެދިއްޖެ ނަމަ، އެތަކެތި ފޯރުކޮށްދޭން ޖެހޭނެ ކަމަށް ބަޔާންކޮށްފައި ވާތީ އެކަމަށް ސަމާލުވުމަކީ މުހިންމު ކަމެއް ކަމަށެވެ.\nސައީދު ވިދާޅުވި ގޮތުގައި ރާއްޖެއަކީ މިނިވަން ކުޑަކުޑަ ގައުމަކަށް ވާ އިރު، ދިވެހިންނަށް ވެސް "އަތްލެވޭވަރުގެ ކަންތައްތައް ކުރަން" ބައިނަލްއަގުވާމީ ދުނިޔޭގައި އުޅެން ދެކޮޅެއް ނޫނެވެ. އެކަމަކު، ކަންބޮޑުވެވަޑައިގަންނަވަނީ ވިޔަފާރިއާ ބެހޭ މުއާމަލާތްތައް އެހާ ފުޅާ ދާއިރާއެއްގައި ހާމަކުރެވޭ ގޮތަށް އޮތީމާ ކަމަށް އޭނާ ވިދާޅުވި އެވެ.\nރާއްޖެ-އިންޑިއާއާ ދެމެދު އެއްބަސްވުން ގާއިމްކުރާކަށް ސައީދާއި އުޝާމް ވެސް ދެކޮޅެއް ނޫނެވެ.\nސައީދު ވިދާޅުވީ އެއްބަސްވުމާ ގުޅިގެން މޯލްޑިވްސް މަނިޓަރީ އޮތޯރިޓީ (އެމްއެމްއޭ) މެކްރޯ އިކޮނޮމިކް އިންވެސްޓް އެސެސްމަންޓެއް ހަދާފައި ނުވާ ކަމަށެވެ. އަދި އެފަދަ އެސެސްމަންޓެއް ހެދުމުގެ ވަގުތު ކުޑަ ކަމަށް އެމްއެމްއޭ އިން އަންގާފައިވާ ކަމަށް ވެސް އޭނާ ވިދާޅުވި އެވެ. އެހެންވެ، މިއީ ރައްޔިތުން ސީރިއަސްކަމާ އެކީގައި ސަމާލުވާން ޖެހޭ ކަމެއްގެ ގޮތުގައި އޭނާ ފާހަގަކުރެއްވި އެވެ.\n"އަޅުގަނޑުމެންނަށް އެކަށީގެންވާ ކަންކަން ކުރަން ފަށައިފި ކަމަށްވާ ނަމަ، މި ދެންނެވި ކަހަލަ ކަންކަމުގައި ރާއްޖޭގައި ވިޔަފާރިތައް ފުޅާކުރަން ކުރާ މަސައްކަތަށް ހިޔަނި އެޅިގެން ދާނެ. އޭގެ ސަބަބުން ރާއްޖެ އަށް ގެއްލުންތަކެއް ލިބުން އެކަށީގެންވޭ،" ސައީދު ވިދާޅުވި އެވެ.\nއުޝާމް ވިދާޅުވި ގޮތުގައި މިކަހަލަ މުއާހަދާތަކަކީ ދެ ގައުމުގެ ފައިދާ އަށް ހަދާ އެއްބަސްވުމެކެވެ. އެގޮތުން ރާއްޖެއިން ކުރާ ތަހުގީގެއްގައި އިންޑިއާގައި ހުރި މީހެއްގެ އެހީތެރިކަން ބޭނުންވެއްޖެ ނަމަ، ވަރަށް ބޮޑަށް ފަސޭހަ ވެގެންދާނެ ކަމަށް އޭނާ ވިދާޅުވި އެވެ. އަދި އިންޑިއާ އިން އެހީތެރިކަމަށް އެދޭ ހާލަތުގައި ރާއްޖޭން އެހީތެރިވާން ޖެހޭނެ ކަމަށް ވެސް އޭނާ ވިދާޅުވި އެވެ.\nއުޝާމް ގަބޫލުކުރައްވާ ގޮތުގައި މި އެއްބަސްވުމުގެ ދަށުން ޓެރަރިޒަމާއި މަނީ ލޯންޑްރިން ފަދަ ޖިނާއީ ބޮޑެތި މައްސަލަތަކުގެ ތަހުގީގުތައް ހިންގުމަށް ވަރަށް ބޮޑަށް ފަސޭހަ ވާނެ އެވެ.\nއިދިކޮޅު ފަރާތްތަކުގެ ބޮޑެތި ކަންބޮޑުވުންތަކެއް އެއްބަސްވުމުގައި ހުރި ކަމަށް ވިޔަސް، ކޮމިޓީން ފާސްކުރީ ރާއްޖެ އިން އެ އެއްބަސްވުމުގައި ސޮއިކުރަން ފެންނަ ކަމަށެވެ. މި އެއްބަސްވުމާ ހެދި ކޮމިޓީގައި އެންމެ ބޮޑު ޒުވާބެއް ހިނގީ ކޮމިޓީގެ މުގައްރިރު މަރަދޫ ދާއިރާގެ މެމްބަރު އިބްރާހިމް ޝަރީފާއި ޖުމްހޫރީ ޕާޓީގެ ލީޑަރު އަދި މާމިގިލި ދާއިރާގެ މެމްބަރު ގާސިމް އިބްރާހިމާ ދެމެދުގަ އެވެ. ގާސިމް ވަނީ މި އެއްބަސްވުމަކީ ރާއްޖެ އަޅުވެތި ކުރެވޭނެ ގޮތަށް އޮތް އިސްލާހެއް ކަމަށް ވިދާޅުވެފަ އެވެ.\nބޭރު ގައުމުތަކުގެ މެދުގައި ހަދާ އެއްބަސްވުންތައް ވާން ޖެހޭނީ ދިވެހިންނަށް ފައިދާ އާއި މަންފާ ލިބޭ އެއްޗަކަށެވެ. އެއްބަސްވުމުގެ ދަށުން ބޮޑު ތަކުލީފެއް އުފަލާކަށް ރައްޔިތުން ބޭނުމެއް ނުވާނެ އެވެ.\nރާއްޖެ-އިންޑިއާ އިން ގާއިމްކުރަން އުޅޭ ޖިނާއީ ކުށްތައް ހުއްޓުވުމުގެ އެއްބަސްވުމަކީ ފެށުމެކެވެ. އެންމެ އިސްކަމެއް ދޭ އެއް ކަމަކީ ޓެރަރިޒަމްގެ އަމަލުތައް ނިމުމަކަށް ގެނައުމެވެ. އެކަމަކު އެއްބަސްވުން ކިތަންމެ ތަފްސީލްކޮށް އޮތަސް، އެ ވާން ޖެހޭނީ ރާއްޖެއަށް ބުރައަކަށް ނުވާނެ ފަދަ އެއްޗަކަށެވެ.\nކުށްކުރުން އިންޑިއާ ދިވެހި ސަރުކާރު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހް ރާއްޖެ-އިންޑިއާ ކުށްވެރިން\n85 ކޮމެންޓް, 110 ރިއެކްޝަންސް\nނަތީޖާ ވަރަށް ސާފު. ބޭރުގެ އިންވެސްޓަރުން ރާއްޖޭގައި އިންވެސްޓްކުރަން ޖެހިލުންވާނެ. ބޭނުމަކީ ރާއްޖޭގެ ޓޫރިޒަމް އިންޑަސްޓްރީ ފުނޑާލާ އިގުތިސާދީގޮތުން ރާއްޖެ އަޅުވެތިކުރުން\nޗަކޮއި ސޭފު ވޭ ޖެހޭ ބަަލާ\nމިއީ ނުބައި ވިސްނުމެއްގެ ތެރެއިން ރާއްޖޭގެ ޓޫރިޒަމް އިންޑަސްޓްރީ ހަލާކުކޮށް ވަކި ގައުމަކަށް ސަލާންޖެހޭ ހާލަތައް ވައްޓާލުމަށް ކުރާކަމެއް. ތިޔަ އެތި ފާސްކުރާނެ .ނަޝީދަކީ ރާއްޖޭގެ ރައްޔިތުންގެ މަސްލަހަތަށް ވުރެ އިންޑިއާގެ މަސްލަހަތު އިސްކުރާ މީހެއް. ބޮލުގައި ތެތްކަމެއް ނެތް ބުމަރެއް.\nދައުލަތުގެ ބޖެޓުން މުސާރަފުޅު ހިތްޕަވާއިރު، ދައުލަތެއް ފުޑާލަނީ،\nމޮޔަކަމެއް ތިކުރަނީ.ނާތަހުޒީބު ގައުމެއް އިންޑިއާ އަކީ.\nދިވެހިން ހިތުން ރުހުމުން އެމީހުން ނިންމި ނިންމުމަކީ އަޅުވެތިކަން ހިޔާޔާރުކުރުން. އެވެސް އަނިޔާޗެރި ބައެއްގެ.\nމި ކުރާ އެއްބަސްވުމުގެ ސަބަބުން ކުރިއަށް އޮތް މި ސަރުކާރުގެ 5އަހަރު ތެރޭގައި ފޮރިން އިންވެސްޓަރުން ނުލިބުމުގެ ދަތިކަމާ ހިތާމަ އުފުލަންޖެހޭނީ ހަމަ މިސަރުކާރުން. އިންޑިއާއަށް ފޭވަރކޮށްދޭން ހަދައިގެން ދެން އެވާ ގެއްލުން އުފުލަންޖެހޭނީ ހަމަ މިސަރުކާރުން. ރައްޔިތުން ސުޕަމެޖޯރިޓީ ދިން ދިނުމުން ދައްކައިދެނީ އަދި ދެވަނަ ދައުރަކަށްވެސް ހޮވާފާނެކަން. މިކަމުން ލިބޭނޭ ދިގު މުއްދަތުގެ ގެއްލުމަކީ އިދިކޮޅުން އެޅުވި ފަންޏެކޭ ޔަގީނުންވެސް ނުބުނެވޭނެ.\nތިހާ ކޮރަޕްޓް ގައުމަކުން އެހެން ގައުމެއްގެ ކަންތައް ކިހިނެއް ބަލަނީ. މީ މޮޔަ ގޮވާ ސަރުކާރެއް.\nމިއަދަކު ދައްކާނެ ވާހަކައެނެތް. މިވާހަކަ މިހެންވާނެކަމަށް ބުނެދިންމީހުންނަ މަލާމާތްކޮށް ހާރުވާހެދީ ރައްޔިތުން. މިހުރިހާކަމަކީ ރައޔިތުންއެދިގެން ގެނުވިކަންތައްތަ. އަދިވެސް މިވާހަކަ ދައްކާމީހުންގޯސްކޮށް ފުރައްސާރަކުރަނީ. ފަލަސްތީނުމީހުންއަތުން އެބިންފޭރުނީ އެއްރޭ ނިދާފަތިއްބައެއްނޫން. އެމީހުންގެ ބޮޑުން ނިންމި ނިންމުންތަކުގެ އާޙިރުނަތީޖާ މިއަދާހަމަޔަށް. މިގައުމަށްވެސް މިމުސީބާތް ގެނުވަނީ މިއަދު ބޮޑުންނަތިބި ބަޔަކު އެމީހުންނަ ތާއިދުކުރާ މީހުން.\nވައްކަން ކުރާ މީހުން މި މުއާހަދާ ދެކެ ނިކަން ބިރު ގަންނާނެ. އަހަރެން ބަންދުކުރާކަށް އެއްވެސް ގައުމަކުން އަމުރެއް ނުނެރޭނެ. މަގޭ އެކައުންޓުގައި ހުރި ފައިސާ ބަލާކަށްވެސް ނޫޅޭނެ. މަށަށް ހެޔޮ ތީގެ 100 އެގްރީމެންޓުގައި ސޮއިކުރުޔަސް. އެކަމަކު ސިއްރުން ކަންކަން ކޮށްގެން ފޮރުވައިގެން ތިބި މީހުން ނިކަން މޭކަރާނެ.\nވަެްކަން ނުކުރާ މީހެއް މިގައުމުގައި އެބަހުރިތަ؟ ކޮރަޕްޓް ނޫން މީހެއް އެނަހުރިތަ. ވަޒީފާ ހޯދަން، ލޯނު ހޯދަން، ރިލޯޑްކުރަން ކޮންމެވެސް މީހަކާ ނުގުޅާ މީހަކު އެބަހުރިތަ؟ ޓެރަރިސްޓް ލޭބަލް ނާޅުވާނެކަން ޔަގީންވާ މުސްލިމް ނަމެއްކިޔާ މީހަކު އެބަހުރިތަ؟ ވަގުން ހަވާލުކުރާ އެއްބަސްވުމެއްގެ ދަށުން އަތްބުރިކުރަންތަ އެގެންދަނީ؟


މުސްލިމުންނާއި ގުޅުން ދެމެހެއްޓުމަށް އިސްލާމްދީން ބާރުއަޅާ މިންވަރު – Ilm\nމުސްލިމުންނާއި ގުޅުން ދެމެހެއްޓުމަށް އިސްލާމްދީން ބާރުއަޅާ މިންވަރު\nކީރިތި ޤުރްއާނުގައި އަދި މާތް ނަބިއްޔާ صلى الله عليه وسلم ގެ ސުންނަތުގައި ވާރިދުވެގެންވާ ޞަރީޙަ ސާފު ނައްޞުތަކުން އެނގި ސާފުވެ ބަޔާންވެގެންވާ ގޮތުގައި މުސްލިމު އުންމަތަކީ އެއްބައެކެވެ. ވީމާ މުސްލިމުން އެކަކު އަނެކަކާ ގުޅުން ދެމެހެއްޓުން އެއީ ވާޖިބުކަމެކެވެ. އަދި އެގުޅުން ކަނޑާލުކަމީ ޙަރާމްކަމެކެވެ. މުސްލިމުންގެ މީހަކާ ގުޅުން ކަނޑާލުން ހުއްދަވާނީ ޝަރުޢީގޮތުން އެކަން ހުއްދަވާ ޙާލެއްގައި ހުއްދަވާ މިންވަރަކަށެވެ. އެކަމުގެ ޝަރުޢީ މަޤްޞަދު ޙާޞިލުވުމާއި ނުވުމުގެ މައްޗަށެވެ. ފަހަރެއްގައިވެސް މުސްލިމުންނާ ގުޅުން ކެނޑުމަކީ ތިމަތިމާމެންގެ ހަވާ ނަފްސުގެ އެދުންތަކުގެ މައްޗަށް ބުރަވެގެން ކުރެވިގެންވާނެކަމެއް ނޫނެވެ. ކަން މިހެން ހުރިނަމަވެސް މިހާރަކަށް އައިސް އިސްލާމް ދީން އަމުރުކުރައްވަނީ ގުޅުން ކެނޑުމަށްކަމުގައި ބަޔަކު ދެކެން ފަށައިފިއެވެ. ނުވަތަ ބަޔަކު ދެކޭގޮތުގައި އަޞްލަކީ މުސްލިމުންނާ ގުޅުން ކެނޑުމެވެ. ގުޅުން އޮންނަން ޖެހޭނީ ވަކިޙާލަތެއްގައި ވަކިބަޔަކާއެވެ. ޝައްކެއްނެތް ގޮތުގައި މިއީ ޝަރީޢަތުގެ ނައްޞުތަކުގެ މާނަ އޮޅުވާލުންކަމުގައި ނޫނީ ނުވާނެތެވެ. އަދި ކިއެއްތަ އެއީ ޝަރުޢީ ނައްޞުތައް އޭގެ މާނައާއި ދިމާ އިދިކޮޅަށް ވިސްނުމެވެ.\nމުސްލިމުންނާ ގުޅުން ދަމަހައްޓަން ޖެހޭނެކަމަށް ދަލީލުކުރާ ކަންކަން:\n1- އެބައިމީހުންނީ އަޚުވަންތަބައެއް ކަމުގައި ކީރިތި ޤުރްއާނާއި ސުންނަތުގައި ޞިފަކުރައްވާފައިވުން.\n2- ދެއަޚުންގެ ދެމެދުގައި މައްސަލައެއް ޖެހިއްޖެނަމަ އެކަން އިޞްލާޙުކޮށް ޞުލްޙަވުމަށް އަންގަވާފައިވުން.\n3- މުސްލިމެއްގެ ޙާޖަތްތައް ފުއްދުމުގައި ދެމިހުންނަމީހާގެ ޙާޖާތްތައް ފުއްދަވައިދެއްވުމުގައި ﷲ ވޮޑިގެންވާކަމުގައި ޙަދީޘްފުޅުގައި ބަޔާންވެފައިވުން.\n4- މުސްލިމަކު އޭނާގެ ޢަދާވާތްތެރިޔާއަށް ދޫނުރާނެކަށާއި،\n5- އަނިޔާވެރި ނުވާނެކަމަށާއި،\n6- ނިކަމެތިކޮށް ނުހިތާނެކަމަށް ޙަދީޘްކުރައްވާފައިވުން.\n7- މުސްލިމެއްގެ ޢައިބު ފޮރުވައިފި މީހަކުގެ ޢައިބުތައް މާތް ﷲ ފޮރުއްވައި ދެއްވާނެކަމުގައި ޙަދީޘްފުޅުގައި ވާރިދުވެފައިވުން.\n8- މުސްލިމަކު ފަޟީޙަތްކޮށްފި މީހެއްގެ ޢައިބުތައް މާތް ﷲ ފަޟީޙަތް ކުރައްވާނެކަމުގައި ވާރިދުވެފައިވުން.\n9- މުސްލިމެއްގެ ކިބައިން އުނދަގުލެއް ދުރުކޮށްދީފި މީހަކަށް އާޚިރަތް ދުވަހުގެ އުނދަގޫތަކުން އުނދަގުލެއް މާތް ﷲ ދުރުކޮށްދެއްވާނެކަމުގައި ވާރިދުވެފައިވުން\n10- މުސްލިމުންގެ ލެއާއި މުދަލާއި އަބުރަކީ ޙުރުމަތްތެރިވެގެންވާ ތަކެތިކަން ކީރިތިޤުރްއާނާއި ސުންނަތުގައި ބަޔާންކުރައްވާފައިފައިވުން.\n11- ތިމާގެ މުސްލިމު އަޚާ ނުރުހޭ ވާހަކައެއް އޭނާ ނެތްތަނެއްގައި ދެއްކުން ނުވަތަ ޣީބަ ބުނުން ޙަރާމްކުރައްވާފައިވުން.\n12- ދެމުސްލިމެއްގެ ދެމެދުގައި ރުޅިވެރިކަން އުފެދޭކަހަލަ އެއްވެސް ވާހަކައެއް ދެއްކުން ނުވަތަ ދެބައޮޑުވުން ޙަރާމްކުރައްވާފައިވުން.\n13- މުސްލިމަކާދިމާއަށް އެއްޗެހިގޮވުން އެއީ ފާސިޤު އަމަލެއްކަމުގައި ޙަދީޘްކުރައްފައިވުން.\n14- ތިން ދުވަހަށްވުރެ ދިގު މުއްދަތަކަށް މުސްލިމަކާ ގުޅުން ކަނޑާފައިހުރުން ހުއްދަ ނުވާނެކަމަށް ޙަދީޘްކުރައްވާފައިވުން.\n15- ދެމުސްލިމުންގެ ދެމެދުގައި ޢަދާވާތްތެރިކަމެއް އޮވެއްޖެނަމަ އެދެމީހުން ޞުލްހަވެއްޖައުމަށް ދާންދެން އެދެމީހުންގެ ޢަމަލުތައް މާތް ﷲ ގެ ޙަޟުރަތަށް އުފުލޭހިނދު ފާފަ ނުފުއްސެވޭނެކަމުގައި ޙަދީޘްކުރައްވާފައިވުން.\n16- ކުށްހީއަކީ ފާފައެއްކަމުގައި ކީރިތި ޤުރްއާނާއި ސުންނަތުގައި ބަޔާންކުރައްވާފައިވުން.\n17- ޖާސޫސު ކުރުން ޙަރާމްވެގެންވުން.\n18- އެކެއްގެ ވިޔަފާރީގެމައްޗަށް އަނެކަކު ވިޔަވާރިކުރުން ނަހީކުރައްވާފައިވުން.\n19- އެކަކު އަންހެންކުއްޖަކާއިކައިވެނި ކުރުމަށް އަންހެން ކުއްޖާގެ ވަލީވެރިޔާއަށް ހުށައަޅާފައި ވަނިކޮށް އެކަން އެނގިހުރެ އަނެކަކު ކައިވެނި ހުށައެޅުން ނަހީކުރެވިފައިވުން.\n20- ތިންމީހުން ތިބޭތަނެއްގައި އަނެކާގެ އިޛްނަޔާނުލާ އޭގެ ތެރެއިން ދެމީހަކު ސިއްރުން ވާހަދެއްކުން ނަހީކުރެވިފައިވުން.\n21- އެއްބަޔަކު އަނެއްބަޔަކަށް މަލާމާތްކުރުން ކީރިތި ޤުރްއާނާއި ސުންނަތުގައި މަނާކުރައްވާފައިވުން.\n22- މުސްލިމުންނަށް އުނދަގޫވާ އެއްޗެހި އެއްފަރާތްކުރުމުގެ ދަރުމައިގެ ބޮޑުކަމުގެ ވާހަކަ ޙަދީޘްފުޅުގައި ބަޔާންކުރައްވާފައިވުން.\n23- އަވަށްޓެރިޔާއަށް ތިމާގެ މުދަލުން ވާރުތަވެދާނެޔޭ ހީފުޅުވާވަރަށް ޖިބުރީލުގެފާނު ސަލާމާއި ޞަލަވާތްލެއްވި ކީރިތި ރަސޫލާއަށް އެމީހުންނަށް ހެޔޮކޮށް ހިތުމަށް ވަޞިއްޔަތް ކުރައްވާފައިވުން. އަދި އެކަން މާތް ﷲ އާއި އާޚިރަތް ދުވަހަށް އީމާންވުމާއި ގުޅުއްވާފައިވުން.\n24- އަވަށްޓެރިޔާއަށް އުނދަގޫކުރާމީހާ އީމާން ނުވެޔޭ ސަލާމާއި ޞަލަވާތްލެއްވި ކީރިތި ރަސޫލާ ތަކުރާރުކޮށް ތިންފަހަރު ޙަދީޘްކުރެއްވުން.\n25- މުސްލިމަކާ ދިމާއަށް ހަތިޔާރު ދިއްކުރުން އެއީ އެމީހެއްގެމައްޗަށް މަލާއިކަތް ބޭކަލުން ލަޢުނަތް ލައްވާނެކަމެއްކަމުގައި ޙަދީޘްކުރައްވާފައިވުން.\n26- މުސްލިމުންގެ މައްޗަށް ހަތިޔާރު އުފުލާމީހަކީ ތިމަންމެންގެތެރެއިންވާމީހެއް ނޫންކަމުގައި ޙަދީޘްކުރައްވާފައިވުން.\n27- މުސްލިމުންގެ ތެރޭގައި ހަތިޔާރު ގެންގުޅޭއިރުވެސް އެއިން މުސްލިމަކަށް އުނދަގުލެއް ނުވާގޮތަށް ގެންގުޅުމަށް އިރުޝާދެވިފައިވުން.\n28- ޤަޞްދުގައި މުއުމިނަކު މަރައިފިމީހާގެ ސަޒާއަކީ ނަރަކަކަމުގައި ކީރިތި ޤުރްއާނުގައި މާތް ﷲ ވަޙީކުރައްވާފައިވުން.\n29- މުސްލިމެއްގެ އަބުރަށް އެރުން ރިބާގެ ފާފައިގެ އެންމެމަތީ ދަރަޖައާއި އެއްފަދަ ކުރައްވާފައިވުން.\n30- ޙަޤީޤީ މުސްލިމަކީ ތިމާގެ އަތާއި ދުލުގެ ނުބައިކަމުން އަނެއް މުސްލިމު އަޚާ ސަލާމަތްވެގެންވާމީހާ ކަމުގައި ޙަދީޘްކުރައްވާފައިވުން.\n31- ތިމާގެ އަމިއްލަ ނަފްސަށް އެދޭކަންކަން ތިމާގެ މުސްލިމު އަޚާއަށްވެސް އެދިއްޖައުމަށް ދާންދެން އެއްވެސް މީހެއްގެ އީމާންކަން ފުރިހަމަ ނުވާނެކަމަށް ހަދީޘްކުރައްވާފައިވުން.\n32- ގެފުޅުގެ ޙުރުމަތަށްވުރެވެސް މުސްލިމެއްގެ ޙުރުމަތް ބޮޑުވެގެންވާކަމުގައި ޙަދީޘްކުރައްވާފައިވުން.\n33- މުސްލިމެއް ޤަތުލުކޮށްލުން ދުނިޔެ ފަނާވެދިޔުމަށްވުރެވެސް މާތް ﷲ ގެ ޙަޟްރަތުގައި ބޮޑުވެގެންވާކަމުގައި ޙަދީޘްކުރައްވާފައިވުން.\n34- މުސްލިމުން އެއްބަޔަކު އަނެއްބައެއްގެ ކަނދުރާގައި ތެޅުމަކީ ކުފުރުގެ ޢަމަލެއްކަމުގައި ޙަދީޘްކުރައްވާފައިވުން.\n35- މުސްލިމެއްގެ ބޮލުގައި ޒިނޭގެ ތުހުމަތު އަޅުވައި އެކަމުގެމައްޗަށް ޢަދުލުވެރި ހަތަރު ފިރިހެނުންގެ ހެކިބަސް ނުދެއްކިއްޖެނަމަ 80 އެތިފަހަރުން ޙައްދުޖެހުން ކީރިތި ޤުރްއާނުގައި ވާޖިބުކުރައްވާފައިވުން.\n36- ގާތްތިމާގެކަމުގެ ގުޅުން ދެމެހެއްޓުމަށް ކީރިތި ޤުރްއާނާއި ސުންނަތުގައި އަމުރުކުރައްވާފައިވުން.\n37- ރަޙިމުގެ ގުޅުންކަނޑާމީހާ ސުވަރުގެ ނުވަންނާނެކަމަށް ޙަދީޘްކުރައްވާފައިވުން.\n38- ރަޙިމުގެ ގުޅުން ކެނޑިދާނެކަމަށްޓަކައި އަންހެނާއާއި އޭނާގެ ބޮޑުދައިތައާއި އެއްވަގުތެއްގައި ކައިވެނިކުރުން ނަހީކުރެވިފައިވުން.\n39- އެކަކު އަނެކަކަށް ފުރަގަސްދިނުން ނަހީކުރައްވާފައިވުން.\n40- އެކަކު އަނެކަކަށް ޙަދަސަވެރިވުން ނަހީކުރައްވާފައިވުން.\n41- އެކަކު އަނެކަކާ ރުޅިވެރިވުން ނަހީކުރައްވާފައިވުން.\n42- މުސްލިމުންގެ މެދުގައި ޢަދާވާތްތެރިކަން ފެތުރިދާނެކަމަށްޓަކައި ޖުވާކުޅުން ޙަރާމްކުރައްވާފައިވުން.\n43- މުދަލުގެ ބޭނުން ނުވާމީހާ ނީލަމުގައި އަގުމައްޗަށް ކިޔުން ނަހީކުރައްވާފައިވުން.\n44- ބައިބައިވެ ވަކިވަކިވެގަތުމަކީ ޖާހިލިއްޔަތުގެ ކަމެއްކަމުގައި ޙަދީޘްކުރައްވާފައިވުން.\n45- މުސްލިމަކު ނިކަމެތިކޮށްލުން މީހާއަށް ކުރެވޭ ފާފައަކަށް ފުދޭކަމުގައި ޙަދީޘްކުރައްވާފައިވުން.\n46- މުއުމިނަކީ މީސްތަކުންނަށް އެމީހަކާ ގުޅިގެން އުޅެވޭމީހާކަމާއި އެމީހަކާގުޅިގެން އެހެންމީހުންނަށް ނޫޅެވޭ، އަދި އެހެންމީހުންނާ ގުޅިގެން އެމީހަކަށް ނޫޅެވޭމީހެއްގައި ހެވެއްނެތްކަމުގައި ޙަދީޘްކުރައްވާފައިވުން.\n47- މުސްލިމުން އެއްބަޔަކު އަނެއްބަޔަކާ ހަނގުރާމަކުރަމުންދާ ޙާލުގައިވެސް އެއީ އަޚުންކަމުގައި ކީރިތި ޤުރްއާނުގައި ބަޔާންކުރައްވާފައިވުން.\n48- ކަންކަމުގައި އެކަކު އަނެކަކާ މަޝްވަރާކުރުމަށް އަންގަވާފައިވުން.\n49- އެކަކު އަނެކަކަށް އޯގާތެރިވުމަށް އަމުރުކުރައްވާފައިވުން.\n50- މުސްލިމުންނާ ނުގުޅި އުޅޭމީހާއަށްވުރެ މުސްލިމުންނާ ގުޅި އެބައިމީހުންގެ ފަރާތުންއަންނަ ހިތްހަމަނުޖެހޭ ކަންކަމަށް ކެތްތެރިވާމީހާ ހެޔޮކަން ބޮޑުކަމުގައި ޙަދީޘްކުރައްވާފައިވުން.\n51- ތިމާގެ މުސްލިމު އަޚާގެ ކިބައިން ކުރިމަތިވާ ކަންކަމަށް މަޢާފުކުރުމީ ފާފަފުއްސެވުމުގެ ސަބަބެއްކަމުގައި ކީރިތި ޤުރްއާނުގައި ބަޔާންކުރައްވާފައިވުން.\n52- އަމިއްލަ ޙާޖަތްތަކުގެމައްޗަށް ތިމާގެ މުސްލިމު އަޚާގެ ޙާޖަތްތައް އިސްކުރުމުގެ މަތިވެރި ޞިފައަށް ކީރިތި ޤުރްއާނުގައި ތަޢުރީފުކުރައްވާފައިވުން.\n53- ތިމާގެ މުސްލިމު އަޚާއަށް އޭނާގެ ޣައިބަތުގައި ހެޔޮދުޢާކުރާމީހާއަށް މަލާއިކަތް ބޭކަލުން ހެޔޮދުޢާކުރައްވާނެކަމުގައި އަންގަވާފައިވުން.\n54- މުސްލިމުންގެ އުފަލާއި ހިތާމަތަކުގައި ބައިވެރިވުމަށް އިރުޝާދުދެވިފައިވުން.\n55- ވަޢުދުތަކާއި ޢަހުދުތަކަށް ވަފާތެރިވުމަށް ކީރިތި ޤުރްއާނާއި ސުނަތުގައި އަންގަވާފައިވުން.\n56- ދުނިޔަވީ މަޤްޞަދެއްނެތި ތިމާގެ މުސްލިމު އަޚާއަށް ޒިޔާރަތްކުރާމީހާ އަށް މާތް ﷲ ލޯބިވެވޮޑިގަންނަވާނެކަމުގައި ޙަދީޘްކުރައްވާފައިވުން.\n57- މަޖިލީހެއްގައި އިށީނދެ ތިބި ދެއަޚުންގެ ދެމެދުގައި އެދެއަޚުންގެ ހުއްދަ ނުހޯދައި އިށީނުން ނަހީކުރައްވާފައިވުން. އަދި މަޖިލީހުގެ މެދުގައި އެމީހުންގެ އިޛްނަނެތި އިށީންނަމީހާއަށް ލަޢުނަތްހުރިކަމުގައި ޙަދީޘްކުރައްވާފައިވުން.\n58- ދެމީހަކު އެކުވެގެން ކުރެވޭ ވިޔަފާރިއެއްގައި އެކަކު އޭނާގެ ޙިއްސާ ވިއްކާލަން ބޭނުންވާހިނދު، ނުވަތަ ދެމީހުން ބައިވެރިވާ ބިމެއްގައި އޭގެތެރެއިން އެކަކު އޭނާގެ ޙިއްސާ ވިއްކާލާހިނދު އަނެކާ އެބައި ގަތުމުގެ ޙައްޤުގައި އިސްވެގެންވުން. ( ޝުފްޢާގެ ޙައްޤު)\n59- ޖެހިގެން ހުންނަ ގޭގެ މީހުން އަނެކާގެ ފާރަށް ގެއްލުން ނުވާގޮތަށް އަވަށްޓެރިޔާގެ ގޭގެ ފާރުގެ ބޭނުންކުރުމުގެ ހުއްދަ ދެއްވާފައިވުން.\n60- މުސްލިމުންގެ ޙައްޤުގެ ގޮތުގައި އެކަކު އަނެކަކާ ބައްދަލުވުމުން ސަލާމްގޮވުމާއި،\n61- ބަލިވެއްޖެނަމަ ޒިޔާރަތް ކުރުމާއި ،\n62- ދަޢުވަތެއް ދީފިނަމަ އިޖާބަދިނުމާއި،\n63- ނަޞޭހަތަކަށް އެދިއްޖެނަމަ ނަޞޭޙަތް ދިނުމާއި،\n64- ކިނބިއްސެއް އަޅައި ﷲ އަށް ޙަމްދުކޮށްފިނަމަ އޭނާއަށް ރަޙުމަތްލެއްވުން އެދި ދުޢާކުރުކުމާއި،\n65- މަރުވެއްޖެނަމަ ޖަނާޒާގެ ފަހަތުން ދިޔުމަށް އަމުރުކުރައްވާފައިވުން.\n66- މުސްލިމުއަޚާ ކައިވެނިކޮށްފިނަމަ އެކައިވެނީގައި ބަރަކާތްލައްވައި ހެޔޮގޮތުގައި އެދޭމީހުން ޖަމާކުރެއްވުން އެދި ދުޢާކުރުމަށް އިރުޝާދުދެއްވާފައިވުން.\n67- މުސްލިމު އަޚަކަށް ދަރިޔަކު ލިބިއްޖެނަމަ އެދަރިފުޅުގައި ބަރަކާތްލެއްވުމަށާއި މައިން ބަފައިންގެ ބަސްއަހާ ކުއްޖަކަށްވުމަށް އެދި ދުޢާކޮށް ތަހުނިޔާކިޔުމަށް އަންގަވާފައިވުން.\n68- މުސްލިމަކަށް މާތް ﷲ ނިޢުމަތެއް ދެއްވައިފިނަމަ އެނިޢުމަތަކީ ﷲ ދެއްވި ނިޢުމަތެއްކަމަށް ހަނދުމަކޮށް، އެނިޢުމަތް ދެމިއޮތުމަށް އެދުމަށް އިރުޝާދެއްވާފައިވުން.\n69- މުސްލިމު އަޚަކު އައު ހެދުމެއްލައިފިނަމަ ބަރަކާތަށް އެދި ދުޢާކުރުމަށް އަންގަވާފައިވުން.\n70- ލޯބިވެތިކަން ބަދަހިކުރުމަށްޓަކައި ހަދިޔާ ބަދަލުކުރުމަށް ބާރު އަޅުއްވާފައިވުން.\n71- ﷲ އާއި އާޚިރަތް ދުވަހަށް އީމާންވާމީހާ މެހުމާނުންނަށް ކަމޭހިތުމަށް އަމުރުކުރައްވާފައިވުން.\n72- މުސްލިމު އަޚާގެ ކުރިމަތީގައި ހިނިތުންވުން ޞަދަޤާތެއްކަމުގައި ޙަދީޘްކުރައްވާފައިވުން.\n73- މުސްލިމުން އެއްބަޔަކު އަނެއް ބަޔަކަށް ލޯބިވެތި ބައެއްކަމުގައި ވެއްޖައުމަށް ދާންދެން އީމާންކަން ފުރިހަމަ ނުވާނެކަމުގައި ޙަދީޘްކުރައްވާފައިވުން.\n74- އަދި ލޯބިވެތި ބަޔަކަށް ވުމަށްޓަކައި ސަލާމް ފެތުރުމަށް އަމުރުކުރައްވާފައިވުން. އަދި ލޯބިވެތިކަމާއި ސުވަރުގެވަނުމަށްޓަކައި ކޮންމެހެން ލާޒިމުވާ އީމާންކަމާ ގުޅުވާފައިވުން.\n75- މުސްލިމުންނަށް މަކަރުހަދާމީހުންނަކީ ތިމަންމެންގެ ތެރެއިންވާ މީހެއްނޫންކަމުގައި ޙަދީޘްކުރައްވާފައިވުން.\n76- ބިމުގައިވާ ފަރާތްތަކަށް އޯގާތެރިވާމީހާއަށް އުޑުގައިވާ ކަލާނގެ އޯގާތެރިވެ ވޮޑިގަންނަވާނެކަމުގައި ހަދީޘްކުރައްވާފައިވުން.\n77- ﷲ އަށްޓަކައި ގުޅިއްޖެ ދެމީހަކަށް ޢަރުޝީގެ ހިޔާވަހިކަން ދެއްވާނެކަމުގައި ޙަދީޘްކުރައްވާފައިވުން.\n78- ﷲ އަށް ޓަކައި ލޯބިވާމީހާއަށް އީމާންކަމުގެ މީރު ރަހަ އިޙްސާސް ކުރެވޭނެކަމުގައި ޙަދީޘް ކުރައްވާފައިވުން.\n79- ﷲ އަށްޓަކައި އެކަކު އަނެކަކަށް ލޯބިވާމީހާއަށް ޤިޔާމަތްދުވަހު ބޮޑުވެގެންވާ ޢިތްޒަތް ދެއްވާނެކަން.\n80- އިސްލާމީ އުންމަތަކީ އެއް އުންމަތެއްކަމުގައި މާތް ﷲ ކީރިތި ޤުރްއާނުގައި އަންގަވާފައިވުން.\n81- އަނިޔާކުރާ ޙާލުގައްޔާއި އަނިޔާލިބޭ ޙާލުގައިވެސް މުސްލިމު އަޚާއަށް ނަޞުރުދިނުމަށް ޙަދީޘްފުޅުގައި އަމުރުކުރައްވާފައިވުން.\n82- އެންމެން އެކަތިގަނޑަކަށްވެ މާތް ﷲގެ ދީނުގައި ހިފެހެއްޓުމަށާއި ވަކިވަކިވެ ނުގަތުމަށް ކީރިތި ޤުރްއާނުގައި އަމުރުކުރައްވާފައިވުން.\nއިސްވެ ބަޔާންކުރެވުނީ މުސްލިމުންނާ ގުޅުން ދެމެހެއްޓުމަކީ ވާޖިބެއްކަން ދަލީލުކުރާ ހެކިތަކެވެ. މުސްލިމަކާ ގުޅުން ކަނޑާލުމަކީ ޙަރާމްކަމެކެވެ. އެކަން ހުއްދަވާނީ ދެންވެސް މުސްލިމު އަޚާގެ މަޞްލަޙަތު އޮތްނަމައެވެ. ނުވަތަ ދީނީގޮތުން ގުޅުން ކެނޑުމަށް އަންގަވާފައިވާ ޙާލަތެއްގައެވެ. އެހެންނޫންނަމަ އެކަން ވެގެންދާނީ މުސްލިމުންގެ މެދުގައި ޢަދާވާތްތެރިކަން ފެތުރުންކަމުގައެވެ. މުސްލިމުންގެ މެދުގައި ޢަދާވާތްތެރިކަން ފެތުރުމަކީ ކަނޑައެޅިގެން ޙަރާމްކަމަކެވެ. ވީމާ ޝަރުޢީގޮތުން ގުޅުންކެނޑުން ހުއްދަވާ ޙާލަތަކީ ކޮބައިކަން ވަރަށް ރަނގަޅަށް ދަންނަން ޖެހޭނެއެވެ. އެހެނީ މުސްލިމުންނާ ގުޅުން ކެނޑުމަކީ ޙަރާމްކަމަކަށް ވީހިނދު އެކަން ހުއްދަވާ ޟަރޫރީ ޙާލަތުނުބަލައި ޝަރުޢީގޮތުން ގުޅުން ކެނޑުން ހުއްދަނޫން ޙާލަތެއްގައި ގުޅުން ކަނޑައިފިނަމަ އޭނާ އެއަރައި ގަންނަނީ ފާފައަކަށެވެ. އެޙާލަތުގައި އެ ތަބާވަނީ މާތް ﷲ ގެ އެންގެވުމަކަށް ނޫނެވެ. އެ ތަބާވަނީ އޭނާގެ ހަވާންފަސުގެ އެދުންތަކަށެވެ.\nشيخ الإسلام ابن تيمية رحمه الله ވިދާޅުވިއެވެ.”\nފަހެ ޝަރުޢީ އުޞޫލުން ގުޅުން ކެނޑުމަކީ މާތް ﷲ އާއި އެކަލާނގެ ރަސޫލާ صلى الله عليه وسلم އަމުރުކުރައްވާފައިވާ ކަންކަމުގެ ތެރޭގައި ހިމެނޭ ކަމެކެވެ. ވީއިރު އަޅުކަމެއް ކުރަންޖެހޭނީ މާތް ﷲ އަށް އިޚްލާޞްތެރިކަމާއެކު އެކަލާނގެ އަމުރުކުރައްވާފައިވާ ގޮތުގެމަތިންނެވެ. ތިމާގެ ހަވާނަފްސުގެ އެދުމަކަށް ގުޅުންކަނޑައިފިމީހާ ނުވަތަ އަމުރުވެވިގެން ނުވާކަމަކަށް ގުޅުންކަނޑައިފިމީހާ އެއީ އިސްވެ ބަޔާންކުރެވުނު މަގުން އެއްކިބާވެފައިވާމީހެކެވެ. ފަހެ މާތް ﷲ އަށް އަދާކުރެވޭ އަޅުކަމެއްކަމުގައި ހީވެގެން ނަފްސުތަކުގެ އެދުންތަކަށް ތަބާވެ ގުޅުން ކަނޑާފައިވާމިހުންގެ ގިނަކަމާއެވެ!”


ދިވެހިރާއްޖެ ދުނިޔެއާއެކު އަތުގުޅާލައި، އަނެއްކާވެސް...\nއައު ސަރުކާރުގެ ޚާރިޖީ ސިޔާސަތު\nދިވެހިރާއްޖެ ދުނިޔެއާއެކު އަތުގުޅާލައި، އަނެއްކާވެސް ބައިނަލްއަގުވާމީ ސަފަށް!\nވޭތުވެ ދިޔަ ދެ އަހަރެއްގެ ތެރޭގައި މިވަނީ، ދުނިޔެއާއިއެކު އަތުގުޅާލައި، އަނެއްކާވެސް ބައިނަލްއަގުވާމީ ސަފަށް ނިކުމެފައި\nރާއްޖެއާއި އަވަށްޓެރި ގައުމުތަކާއެކު އޮތް ޒަމާންވީ ގުޅުންތައް ތިލަކޮށްދެއްވި\nއަވަށްޓެރި ގައުމުތަކާ މި ބާއްވާ ގުޅުން ހަރުދަނާ ކުރަންޖެހޭ\n11 ނޮވެންބަރ 2020 | ބުދަ 00:54\nއެމެރިކާގެ ސެކްރެޓަރީ އޮފް ސްޓޭޓް މައިކް ޕޮމްޕޭ ރާއްޖެއަށް ވަޑައިގެން، ރައީސުލްޖުމްހޫރިއްޔާ އިބްރާހީމް މުޙައްމަދު ސާލިޙާއެކު، ބޭއްވި ރަސްމީ ވާހަކަފުޅުގެ ތެރެއިން\nރާއްޖޭގައި، އެމެރިކާގެ ރެޒިޑެންޓު އެމްބަސީއެއް، ޤާއިމްކުރަން، އެމެރިކާއިން، ޝައުޤުވެރިވިމަކީ، ރާއްޖެފަދަ ކުޑަ ގައުމެއްގެ ޢިއްޒަތާ، ޤަދަރާ، ޝަރަފު، ދުނިޔޭގައި އުފުލިގެންދާނެ ކަމެކެވެ. އެމެރިކާގެ ސެކްރެޓަރީ އޮފް ސްޓޭޓް މައިކް ޕޮމްޕޭ އިހަށް ދުވަހު، ރާއްޖެއަށް ވަޑައިގެން، ރައީސުލްޖުމްހޫރިއްޔާ އިބްރާހީމް މުޙައްމަދު ސާލިޙާއެކު، ބޭއްވި ރަސްމީ ވާހަކަފުޅު ތަކަށްފަހު، މިކަން ވަނީ އިޢުލާން ކުރައްވާފައެވެ. ޕޮމްޕޭގެ މި ދަތުރުފުޅަކީ، ވޭތުވެދިޔަ 16 އަހަރުގެ ތެރޭގައި، އެމެރިކާގެ ޚާރިޖީ ވަޒީރަކު ރާއްޖެއަށް ވަޑައިގަތް ފުރަތަމަ ފަހަރެވެ.\nރައީސް ސާލިޙުގެ މި ދައުރުގައި، ރާއްޖޭގައި ޔޫ.އޭ.އީގެ އެމްބަސީ ހުޅުވި، އިނގިރޭސި ވިލާތުގެ ހައިކޮމިޝަންވަނީ ހުޅުވައިފައެވެ. ކުރިމަގުގައި އެމެރިކާގެ އެމްބަސީ ހުޅުވުމުން، ރައީސް ސޯލިޙުގެ ޒަޢާމަތަކީ، ބޮޑެތިބޮޑެތި ގައުމުތަކުގެ އެމްބަސީތައް ރާއްޖޭގައި ހުޅުވަންފެށި ޒަޢާމަތަށް ވެގެން ދާނެއެވެ. ހަމަ އެހެންމެ މި ޒަޢާމަތަކީ، އިންޑިއަން އޯޝަން ރިމް އެސޯސިއޭޝަން (އަޔޯރާ) ގެ މެންބަރަކަށް ރާއްޖެ ވުމުގެ އިތުރުން، ކޮމަންވެލްތުގެ މެންބަރަކަށް އަލުން ރާއްޖެވެ، އިސްލާމީ ގައުމުތަކުގެ ޖަމްޢިއްޔާއަށް ސަފީރަކު ކަނޑައަޅުއްވައި، ސާކުގެ ޖަލްސާތަކުގައި އިހުނެކޭ އެއްފަދައިން ރާއްޖެ ބައިވެރިވާންފެށި ޒަޢާމަތެވެ.\nދުނިޔޭގެ ގައުމުތަކާއެކު ސިޔާސީގުޅުން ގާއިމްކޮށް، ދިވެހީންނަށް ހިލޭ ވިސާގައި ދަތުރުކުރެވޭ ނިސްބަތް، މިސާރުކާރުން އިތުރުކޮށްދީފިއެވެ. މީގެކުރިން ރާއްޖެއިން ދުވަހަކު ބައްދަލުކޮށްފައިނެތް، ކިތަންމެ ގައުމެއްގެ އިސްވެރިންނާއި ޚާރިޖީވަޒީރުންނާއި، މި ދައުރުގައި ރާއްޖެއިން ބައްދަލު ކޮށްފިއެވެ. ނަތީޖާއަކަށްވީ ރައީސް ޔާމީންގެ5އަހަރުގެ ތެރޭގައި ރާއްޖެއަށް ލިބުނު އެހީއަށްވުރެ، ގިނަ އެހީ ރާއްޖެއަށް ލިބިގެން ދިއުމެވެ.\nދުނިޔެއާއިއެކު، ރާއްޖެ ބައިނަލް އަގުވާމީ މައިދާނުގައި އަތުގުޅާލައި، އިންސާނީ ހައްގުތަކަށް ޙުރުމަތްތެރިކޮށް ހިތައި، ޑިމޮކްރެޓިކް ވެރިކަމެއްގެ ނިޒާމު ހަރުދަނާކުރަން ފެށިފެށުމީ، ދުނިޔޭގެ ރުހުން ރާއްޖެއަށް ލިބިގެން ދިއުމެވެ. މިހާތަނަށް ލިބިފައިނެތް ވިސާގެ ފަސޭހަތަކާއި، ބޭރުގެ އެހީ އިތުރުވާންފެށި މައިގަނޑު ސަބަބަކީ މިއެވެ. ގިނަ ގައުމުތަކަކުން، ދިވެހި ރައްޔިތު މީހާއަށް ފަސޭހަ ލިބިގެން ދިއުމީ، ވިޔަފާރީގެ ބޭނުންތަކުގެ އިތުރަށް، ބޭސްފަރުވާއަށާއި، ޗުއްޓީއަށް ދަތުރުކޮށްލުމުގެ ފަސޭހަތައް ލިބިގެންދާނެ ކަމެކެވެ. މިއަދު، އިންޑިއާއާއި ސްރީލަންކާގައި ކިޔަވާކުދިންގެ ކާފަ މާމައަށްވެސް، މިވަނީ ހިލޭ ވިސާ ލިބިފައެވެ.\nޚާރިޖީ ވަޒީރުގެ ނަޒަރުގައި، މި ސިޔާސަތު މިހެން ކުރިއަށް ގެންދިއުމުގެ މަގްސަދަކީ، ބަވަނަ ވެފައިވާ ދުނިޔެއެއްގައި ރާއްޖެފަދަ މީސްކޮޅުމަދު، ވަސީލަތްމަދު ގައުމެއްގައި ޚާރިޖީ ސިޔާސަތުގެ އެންމެ ވަރުގަދަ އަސާސަކަށް ރައްޔިތުންނަށް ފައިދާހުރި ގޮތް ހޯދައިދިނުމެވެ. އެއީ މިނިވަން މުސްތަގިއްލު ގައުމެއްގެ ގޮތުގައި އޮވެ، ބަދަހިކުރާ ޚާރިޖީ ސިޔާސަތެކެވެ.\nރައީސުލްޖުމްހޫރިއްޔާ އިބްރާހިމް މުހައްމަދު ސޯލިހާއި، އިންޑިއާގެ ބޮޑުވަޒީރު ނަރެންދުރަ މޯދީ\nމިނިވަން މުސްތަގިއްލު ގައުމެއްގެ ގޮތުގައި އޮތުމަށްޓަކައި، އަޅުގަނޑުމެންގެ ސަރަޙައްދަކީ، ސުލްޙަވެރި އަމާން އޮމާން ސަރަޙަށްދަކަށް ބާއްވަން އެބަޖެހޭ. މިސާލަކަށް އިންޑިއަން އޯޝަން ރީޖަންގަ އެންމެ ފުރަތަމަ އެބަޖެހޭ އަޅުގަނޑުމެންގެ އަވަށްޓެރިންނާ ގާތްގުޅުމެއް ދަމަހައްޓަން. އެހެންވީމަ އަވަށްޓެރި ގައުމުތަކާ ގުޅުންބާއްވަން ރާއްޖެ އިސްކަންދެނީ. އަވަށްޓެރި ގައުމުތަކުގެ އިތުބާރު ރާއްޖެއަށް އޮންނަންޖެހޭ. އެއީ މި ސަރަޙައްދުގައި، ރާއްޖެއަކީވެސް، އޮމާން އަމާން ގައުމެއްގެ ގޮތުގައި ދެމި އޮތުމަށް، ވަރަށް މުހިންމު ކަމެއް\nޚާރިޖީ ވަޒީރު، އަބްދުﷲ ޝާހިދު\nއައު ސަރުކާރުން ދެކޭ ގޮތުގައި، ރާއްޖެއަކީ ޓޫރިޒަމްގެ މައްޗަށް ބިނާވެފައި އޮތް ގައުމެކެވެ. އިންޑިއަން އޯޝަންގައި ހަމަނުޖެހުން އޮތިއްޔާ، ރާއްޖޭގެ ފަތުރުވެރިކަމަށް ވަރަށްބޮޑަށް، އޭގެ ނޭދެވޭ އަސަރު ކުރާނެއެވެ. ސަރަޙައްދީ ހަމަޖެހުމާއި ކުދި ގައުމުތަކުގެ ސަލާމަތާ ރައްކާތެރިކަމަށް، ރާއްޖެ އިސްކަން ދީފައިވާ މިންވަރު، އިތުރަށް، އެމަނިކުފާނު ތަފްސީލު ކޮށްދެއްވިއެވެ.\nތާރީޚުގެ ތެރޭން ފެނިފަ އެބަ އޮތް، މިސާލަކަށް ވަކި ސަރަޙައްދެއްގެ އަމަންއަމާންކަން ގެއްލޭހިނދު، އެ ސަރަޙައްދެއްގައި އޮންނަ ކުދި ގައުމުތައް، އެހެން ބާރުތަކުން ފޮތިފޮތިކޮށްލައިގެން އުޅޭ މަންޒަރު. ރާއްޖެ އިސްނަގައިގެން 1989 ގައި، އދ. އަށް މިކަމާބެހޭ ގަރާރެއް، އެންމެ ފުރަތަމަ ހުށަހެޅީވެސް ރާއްޖެއިން. އެއީ ކުދި ގައުމުތަކުގެ ސަލާމަތާ ރައްކާތެރިކަމާބެހޭ ގަރާރު. އޭގެ ބުނެފަ އޮންނާނެ ކުދި ގައުމުތަކުގެ ސަލާމަތާ ރައްކާތެރިކަން ބިނާވެފައި އޮންނަ އުސޫލަކީ، ބައިނަލް އަގުވާމީ ގާނޫނު ތަންފީޒު ވަމުން ދިއުންކަމަށް\nސްރީލަންކާގެ ބޮޑުވަޒީރު މަހިންދަ ރާޖަޕަކްސަ އާއި ޚާރިޖީ ވަޒީރު އަބްދުﷲ ޝާހިދު\nޚާރިޖީ ވަޒިރުގެ ނަޒަރުގައި، ދެވަނަ ކަމަކީ، އަވަށްޓެރި ގައުމުތަކާ މި ބާއްވާ ގުޅުން ހަރުދަނާ ކުރުމެވެ. އިންޑިއާ ސްރީލަންކާ އަކީ، ރާއްޖެ މިނިވަންވެގެން ސިޔާސީ ގުޅުން ގާއިމްކޮށްގެން ގުޅުން ބަދަހިވެފަ އޮތް ދެގައުމެއް ނޫނެވެ. އޭގެ މާ އިހުއްސުރެ، މި ގައުމު ތަކުގެ ރައްޔިތުންނާއި ރާއްޖޭގެ ރައްޔިތުންނާއި ދެމެދުގައި ވަރަށް ޚާއްސަ ގާތް ގުޅުންތަކެއް އޮތީ ގާއިމްވެފައެވެ. އެހެންވީމާ، މިރާއްޖޭގައި އޮންނަ ވެރިކަމެއް، ރާއްޖޭގެ ރައްޔިތުންގެ ގުޅުން އޮތް ގައުމަކާއެކު ޚާއްސަ ގުޅުންތަކެއް ބާއްވާނެއެވެ. އެއީ އެކަން އޮންނަންވާނެވެސް ގޮތެވެ.\nއެންމެ ގިނަ ޢަދަދެއްގެ ދިވެހިން، ކުދިންނަށް ކިޔަވައި ދިނުމަށާ، ބޭސްފަރުވާއަށާއި، ވިޔަފާރީގެ މުހުތާދުތަކަށާއި ޗުއްޓީއަށް، މިއަދުވެސް ދަތުރުކުރާ ގައުމުތަކަކީ، ސްރީލަންކާ އާއި އިންޑިއާއެވެ.\nއެމަނިކުފާނު ދެކެވަޑައިގަންނަވާ ގޮތުގައި، މިކަން މިހެން މިވަނީ، ރާއްޖެއާ އެންމެ ގާތުގައި އޮތް، މިވަރު ކަމެއް ކޮށްދެވޭވަރު ގައުމަކަށް އޮތީ އިންޑިއާ ކަމަށް ވީތީއެވެ. ސްރީލަންކާ ކަމަށް ވީތީއެވެ.\nރާއްޖެއާއި އަވަށްޓެރި ގައުމުތަކާއެކު އޮތް ޒަމާންވީ ގުޅުންތައް، އެމަނިކުފާނު، ތިލަކޮށް ދެއްވަމުން ވިދާޅުވިއެވެ.\nއެހެންވެ މިސާލަކަށް އިންޑިއާ އާއި ރާއްޖެއާ، ސްރީލަންކާއާއި ރާއްޖެއާއި، މި އޮންނަ ގުޅުން އެހާ ވަރުގަދަވަނި. އެއީ ތާރީޚީ ގޮތުން ގުޅިފަ އޮތް ގުޅުމެއް. މިސާލަކަށް ރާއްޖެއަށް ދިމާވި ހުރިހާ ބޮޑެތި ހާދިސާތަކެއްގައިވެސް ރާއްޖެއަށް އެންމެ އަވަހަށް އެންމެ ބޮޑު އެހީއެއް ވެދީފައި އޮތް ގައުމަކީ، އިންޑިއާ. އެއީ 1988ގެ ޢުދުވާނީ ޙަމަލާގައި، ރާއްޖޭގެ މިނިވަންކަން ރައްކާތެރިކޮށްދޭން އެންމެ ބޮޑު އެހީވެދިން ގައުމު. 2004ގެ ސުނާމީގައި އެންމެ ފުރަތަމަ ކާބޯތަކެތި ހިފައިގެން މަނަވަރު ތަކުގައި އައީވެސް އިންޑިއާ. މާލެ ފެނަށް ޖެހުނު ދުވަހު، ބަރާބަރު6ގަޑީއިރުގެ ތެރޭގައި އެއަރލިފްޓު ކޮށްފަ، ފެން ގެނެސް ރައްޔިތުންނަށް ފޯރުކޮށްދިނީވެސް އިންޑިއާ. މިސާލަކަށް އަޅުގަނޑުމެންނަށް ކަންކަން ކޮށްދޭން ބޭނުންވެދާނެ މިސާލަކަށް ވެނެޒުއޭލާވެސް. އެކަމު އެއީ ލެޓިން އެމެރިކާ. އެއިން ތަނަކުން އެހީއެއް ފޯރުކޮށްދޭން ނަގާނެ ވަގުތު ވިސްނަވާ\nރާއްޖެ ޓީވީއަށް، ދެއްވި އިންޓަރވިއުގައި، ޝާހިދުވަނީ، ރާއްޖެއާއި ޗައިނާގެ ގުޅުމާމެދުވެސް، ވާހަކަފުޅު ދައްކަވައިފައެވެ. އެމަނިކުފާނު ސިފަކުރެއްވި ގޮތުގައި، ޗައިނާއާއި ދިވެހިރާއްޖެއާ ދެމެދު އޮތް ގުޅުމަކީ، ވަކި ސަރުކާރަކާ ގުޅިފައިވާ ގުޅުމެއް ނޫނެވެ. ދިވެހިރާއްޖޭގައި އެންމެ ފުރަތަމަ ބޯހިޔާވަހި ކަމުގެ މަޝްރޫޢެއް ހިންގައިދިނީ ޗައިނާ ސަރުކާރުންނެވެ.\nއޮޕޮޒިޝަނުގައި އަޅުގަނޑުމެން އޮތް އިރުވެސް ދައްކަމުން ގެންދިޔަ ވާހަކައަކީ، ޗައިނާ ސަރުކާރުން ރާއްޖެއަށްދޭ އެހީގެ މައްސަލައެއް އޮވެގެން ދެއްކި ވާހަކައެއް ނޫން. އަޅުގަނޑުމެން މިއަދުވެސް ދައްކާ ވާހަކައަކީ، ކުރީގެ ސަރުކާރުގައި ތިބިބަޔަކު، ބޭރު ގައުމު ތަކުން ދިން ހިލޭ އެހީ، ރާއްޖެއަށް އެންމެ ފައިދާހުރި ގޮތްތައްނޫން ގޮތްގޮތަށް ބޭނުންކުރިކަމާ، ޚިޔާނަތްތެރިވެފަ އޮތްކަން. ވައްކަންކޮށްފަ ހުރިކަން. ވައްކަންކުރީ ޗައިނާ މީހުންނެއްނޫން. ޚިޔާނަތްތެރިވީ ޗައިނާ ސަރުކާރެއްނޫން. އެކަންކަން ކުރީ ދިވެހިރާއްޖޭގައި ކުރީގައި އޮތް ޚުދުމުޚުތާރު ސަރުކާރުން. އެހެންވީމައި އެވާހަކަ އަޅުގަނޑުމެން، މިއަދުވެސް ދައްކަނި. މިސަރުކާރާ ޗައިނާއާ ތިބީ އެއްމާބަނޑު ދެބެންހެން. އެހާވެސް ގާތްކޮށް. ދެ ގައުމުގެ ގުޅުމާއި މި ހުރިހާ ކަމެއްވެސް ދަނީ ހިނގަމުން\nރާއްޖޭގައި ހުންނަވާ ޗައިނާގެ ސަފީރު ޒަންގް ލިއޮންގް އާއި ޚާރިޖީ ވަޒީރު އަބްދުﷲ ޝާހިދު\nޚާރިޖީ ވުޒާރާއިން ސިފަކުރައްވާ ގޮތުގައި، ރައީސް ސާލިޙުގެ ސަރުކާރުން، މި ވޭތުވެ ދިޔަ ދެ އަހަރެއްގެ ތެރޭގައި މިވަނީ، ދުނިޔެއާއިއެކު އަތުގުޅާލައި، އަނެއްކާވެސް ބައިނަލްއަގުވާމީ ސަފަށް ނިކުމެއެވެ. ރާއްޖެއާއިއެކު ގައުމުތަކުން އިހުއޮތް އިތުބާރު އަލުން މިވަނީ ދަހަމައްޓައި ދީފައެވެ.


ހއ އަތޮޅުން އިހަވަންދޫ ކައުންސިލް ފުލުން ދެވަނާގައި — Ihavandhoo.com\n7 މާރިޗު 20162މުހައްމަދު އަކްރަމް\nމާރަންދޫ ކައުންސިލްގެ 100 ވަނަ އާންމު ޖަލްސާގެ ތެރެއިން ފޮޓޯ: މާރަންދޫ ކައުންސިލް\nމިދިޔަ އަހަރު ކައުންސިލްތައް ހިންގި ގޮތަށްބަލައި ލޯކަލް ގަވަމެންޓް އޮތޯރިޓީ (އެލްޖީއޭ) އިން ރޭ ނެރުނު ޕާފޯރމެންސް އިންޑެކްސްގައި ހއ އަތޮޅުން އެންމެ ފުލުން މާކްސް ލިބުނު ކައުންސިލްތަކުގެ ތެރޭގައި އިހަވަންދޫ ކައުންސިލް ހިމެނިއްޖެއެވެ.\nކައުންސިލްތަކުގެ ޕާފޯރމެންސް އިންޑެކްސްއަށް ބަލާއިރު ހއ އަތޮޅުން އެންމެ ކުރީގައި އުޅެނީ މާރަންދޫ ކައުންސިލެވެ. ދެވަނާގައި މޮޅަދޫ ކައުންސިލް އޮތްއިރު ތިންވަނާގައި އޮތީ އުތީމް ކައުންސިލެވެ. ހއ އަތޮޅުގެ ކައުންސިލް ތަކުން އެންމެ މަދުން މާކުސް ލިބިގެން ފުލުގައި އޮތީ ބާރަށު ކައުންސިލެވެ. އަދި ފުލުން ދެވަނާގައި އިހަވަންދޫ ކައުންސިލް އޮތްއިރު ފުލުން ތިންވަނާގައި އޮތީ ހޯރަފުށީ ކައުންސިލެވެ. މުރައިދޫ ކައުންސިލުން އެކަށީގެންވާ ވަރަށް މަޢުލޫމާތާއި ކިތާބީ ހެކި ފޯރުކޮށްދީފައި ނުވާތީ އިންޑެކްސް ކޮށްފައެއް ނުވެއެވެ.\nއަތޮޅު ކައުންސިލްތައް ގިންތި ކޮށްފައިވާ ގޮތަށް ބަލާއިރު ހއ އަތޮޅުކައުންސިލް އޮތީ6ވަނާގައެވެ. ހއ އަތޮޅު ކައުންސިލަށް ލިބިފައިވާ މާކުހަށް ބަލާއިރު އަތޮޅުގެ ހުރިހާ ރަށުކައުންސިލްތަކަށް ލިބިފައިވާ މާކުހަށްވުރެ މަތިން އެކައުންސިލަށް މާކުސް ލިބިފައިވެއެވެ. އަތޮޅުކައުންސިލްގެ ރައީސް މުހައްމަދު ރަޝީދު ވިދާޅުވީ އަތޮޅުކައުންސިލްތައް ގިންތިކުރުމުގައި އަތޮޅުގެ ރަށުކައުންސިލްތަކުގެ ޕާފޯމެންސަށް މާކުސްދޭތީ، ރަށުކައުންސިލްތައް ހަރުދަނާ ނުވެ އަތޮޅުކައުންސިލްތަކަށް ރަނގަޅު މާކުހެއް ލިބުމީ ނާދިރު ކަމެއްކަމަށެވެ. ވުމާއިއެކު ރަށުކައުންސިލްތައް ހަރުދަނާކުރުމަށް އިތުރަށް ގިނަ މަސައްކަތްތަކެއް ކުރާނެކަމަށް އެބޭފުޅާ ވިދާޅުވިއެވެ. އިހަވަންދޫ ދާއިރާގައި ހިމެނޭ މާރަންދޫ ކައުންސިލާއި މޮޅަދޫކައުންސިލަށް ހއ އަތޮޅުން އެންމެ މަތިން އިންޑެކްސް ކުރެވިގެންދިއައީ އެ ދެކައުންސިލުން އަތޮޅުކައުންސިލާއި ގުޅިގެން މަސައްކަތް ކުރާތީކަމަށް އެބޭފުޅާ ވިދާޅުވިއެވެ.\nހއ އަތޮޅު ކައުންސިލަށް ލިބިފައިވަނީ (0.235) މާކުހެވެ.\nހއ އަތޮޅުގެ ރަށުކައުންސިލްތަކަށް މާކުސް ލިބުނު ތަރުތީބުން\nމާރަންދޫ ކައުންސިލް (0.216)\nމޮޅަދޫ ކައުންސިލް (0.145)\nއުތީމް ކައުންސިލް (0.119)\nކެލާ ކައުންސިލް (0.105)\nއުލިގަމު ކައުންސިލް (0.101)\nތަކަންދޫ ކައުންސިލް (0.100)\nވަށަފަރު ކައުންސިލް (0.095)\nދިއްދޫ ކައުންސިލް (0.090)\nފިއްލަދޫ ކައުންސިލް (0.085)\nތުރާކުނު ކައުންސިލް (0.080)\nހޯރަފުށީ ކައުންސިލް (0.072)\nއިހަވަންދޫ ކައުންސިލް (0.057)\nބާރަށު ކައުންސިލް (0.026)\nނޯޓް: އެކަށީގެންވާ ވަރަށް މަޢުލޫމާތާއި ކިތާބީ ހެކި ފޯރުކޮށްދީފައި ނުވާތީ މުރައިދޫ ކައުންސިލް އިންޑެކްސް ކޮށްފައެއް ނުވެއެވެ.\n↵ އިހަވަންދޫ ކައުންސިލް, ހއ ބާރަށް, ހއ. ކެލާ, ހއ. އުތީމް, ހއ. ވަށަފަރު, ހއ. މޮޅަދޫ, ހއ. ދިއްދޫ, ހއ. ތުރާކުނު, ހއ.އަތޮޅު ކައުންސިލް, ހއ.އުލިގަމް, ހއ. މާރަންދޫ, ހއ. ތަކަންދޫ, ހއ. ފިއްލަދޫ, ހއ. މުރައިދޫ, ހއ. ހޯރަފުށި\nއިހަވަންދިއްޕޮޅު ސްކޫލްތަކުގެ ދަސްވާރު ދަސްވެނިވުން ބާއްވައިފި\nވަނގާރާއި ގާމަތިކުޅުދޫ ފަތުރުވެރިކަމަށް ދޫކުރަނީ\nރިސޯޓު މުވައްޒަފުން ވަޒީފާއިން ވަކިކޮށްފައިވަނީ ވަޒީފާއާ ބެހޭ ގާނޫނާއި އެއްގޮތަކަށް ނޫން: ހޯރަފުށީ ކައުންސިލް\nފެންބަންދުކުރާ ޕްލާންޓުގެ މަސައްކަތަށް ބޭނުންވާ ސާމާނު ހޯރަފުއްޓަށް ގެނެސްފި\nހޯރަފުށި އެއަރޕޯޓު އޯގަސްޓް މަހުގެ ތެރޭގައި ހުޅުވަނީ\nތިމީހުންނަށް ދޭންވީ0ޕަސެންޓު․․․․․ކޮންކަމެއް ކުރެވުނީ․․․ކޮފީ ހިއްޕެވުން އަދި މަސް ބޭނުން\n–7މާރިޗު 201640\nއަދި ރަނގަޅު ވާނެ․\n– 8 މާރިޗު 201600


WAMCO in kuni ukaalumuge hidhumaidhey gadithakah badhalu genesfi | Jazeera\tވެމްކޯ އިން ހިދުމަތްދޭ ގަޑިތަކަށް ބަދަލެއް - Jazeera\nވެމްކޯއިން ކުނި އުކާލުމުގެ ޚިދުމަތް ފޯރުކޮށްދޭ ގަޑިތަކަށް ބަދަލު ގެނެސްފި\nޖަވިޔަނި February 3, 2021 378 views0\nވެމްކޯގެ ވެށިފާރަވެރިން ހިދުމަތްދިނުމުގައި\nރާއްޖޭގައި ރިޕޯޓު ކުރެވޭ ކޮވިޑް-19ގެ ކޭސްތައް އިތުރުވެފައިވާތީ އަޅާފައިވާ ފިޔަވަޅުތައް ހަރުކަށި ކުރުމާއި ގުޅިގެން، ވޭސްޓް މެނޭޖްމެންޓް ކޯޕަރޭޝަން (ވެކްމޯ) އިން މާލެ ސަރަހައްދުގައި ކުނި އުކާލުމުގެ ހިދުމަތްދޭ ގަޑިތަކަށް އަނެއްކާވެސް ބަދަލުތަކެއް ގެނެސްފިއެވެ.\nވެމްކޯ އިން ބުނީ ހިދުމަތްދޭ ގަޑިތަކަށް ބަދަލުތަކެއް ގެނައީ މުވައްޒަފުންގެ ސިއްޙީ ރައްކާތެރިކަމާއި ކަސްޓަމަރުންނަށް ފޯރުކޮށްދޭ ކުނި ނެގުމާއި ކުނި އުކާލުމުގެ ޚިދުމަތަށް ބުރޫނާރާނެ ފަދަ ގޮތަކަށް މަސައްކަތްތައް ބައްޓަން ކުރުމަށްޓަކައި ކަމަށެވެ.\nއެގޮތުން މި ބަދަލުތަކާއިއެކު، ވެމްކޯގެ ކޯލް ސެންޓަރުގެ ޚިދުމަތުގެ އިތުރުން ވޭސްޓް ޓްރާންސްފަރ ސްޓޭޝަންތަކުގެ ޚިދުމަތް ފޯރުކޮށްދޭ ވަގުތުތަކަށް މިއަދުން ފެށިގެން ބަދަލު ގެނެސްފައިވާކަން އެ ކޯޕަރޭޝަނުން ވަނީ ހާމަކޮށްފައެވެ.\nމި ގެނެވުނު ބަދަލާއެކު ވެމްކޯއިން ބުނީ ހޮނިހިރު ދުވަހުން ފެށިގެން ބުރާސްފަތި ދުވަހުގެ ނިޔަލަށް މާލެ، ވިލިމާލެ، ހުޅުމާލެ އިން ހަފުތާއަކު ކޮންމެ ދުވަހަކު ޚިދުމަތް ދޭނީ ހެނދުނު 8:00ން 11ށް ކަމަށެވެ. އަދި ހުކުރު ދުވަހު ހެނދުނު 8:00ން 11:00ށް އަދި 14:00ން 20:00ށް ޚިދުމަތް ދޭނެ ކަމަށް ވެމްކޯއިން ބުންޏެވެ.\nތިލަފުށީގައި ހޮނިހިރު ދުވަހުން ފެށިގެން ބުރާސްފަތި ދުވަހުގެ ނިޔަލަށް ޚިދުމަތް ދިނުމަށް ހަމަޖެހިފައިވަނީ 08:30ން 20:00ށެވެ. އަދި ހުކުރު ދުވަހު ޚިދުމަތް ދިނުމަށް ހަމަޖެހިފައިވަނީ 14:30ން 20:00ށެވެ.\nވެމްކޯގެ ކޯލް ސެންޓަރުން ހިދުމަތް ދޭނެ ގަޑިތަކަކީ ހެނދުނު 09:00ން ރޭގަނޑު 20:00 އަށެވެ.\nމީގެ އިތުރުން މަގުމަތީގައި ކުނި ބަހައްޓާއިރު އާއްމުންނަށް ދަތިނުވާނެ ގޮތަށް މަގުގެ އެއްފަރާތުގައި ކުނި ބެހެއްޓުމަށް ވެމްކޯ އިން އިލްތިމާސްކުރެއެވެ.\nވެމްކޯ އިން ހިދުމަތްދޭ ގަޑިތަކަށް ބަދަލެއް


"ބާރަތު" ގެ ފުރަތަމަ ލަވަ ދައްކާލައިފި | Jazeera\t"ބާރަތު" ގެ ފުރަތަމަ ލަވަ ދައްކާލައިފި - Jazeera\n"ބާރަތު" ގެ ފުރަތަމަ ލަވަ ދައްކާލައިފި\nގިނަ ބައެއްގެ މަގްބޫލުކަން އަދި ލޯބި ހޯދާފައިވާ ބަތަލެއް ކަމަށްވާ ސަލްމާނު ހާނު ފެނިގެންދާ ފިލުމު " ބާރަތު"ގެ ފުރަތަމަ ލަވަ ދައްކާލައިފި އެވެ.\nއަންނަ ޖޫން މަހުގެ5ވަނަ ދުވަހު ރިލީޒް ކުރަން ނިންމާފައިވާ "ބާރަތު" ގެ ކާސްޓުންގެ ގޮތުގައި ކެޓްރީނާ ކެއިފް، ތައްބޫ، ޖެކީ ޝްރޮފް، ނޯރާ ފަތެހީ އަދި ސުނިލް ގްރޯވާ ފެނިގެން ދާނެ އެވެ. ފިލްމުގެ ޓްރެއިލާ ވެސް މިހާރު ވަނީ ދައްކާލައިފަ އެވެ.\nއަލީ އައްބާސް ޒަފަރު ޑައިރެކްޓްކޮށްފައިވާ މި ފިލްމަކީ 2014 ގައި ރިލީޒް ކުރި ކޮރެއާ ފިލްމު "އޯޑް ޓް މައި ފާދާ" އަށް ބިނާކޮށް ހަދާފައިވާ ފިލްމެކެވެ. މި ފިލްމުގައި ސަލްމާން ފެނިގެން ދާނީ "ބާރަތު" ކިޔާ ކެރެކްޓާއަކުންނެވެ. އޭނާއަކީ ގައުމަށްޓަކައި ގުރުބާންވާ މީހެކެވެ.\n"ސްލޯ މޯޝަން" ގެ ނަން ދީފައިވާ މި ލަވައިން ސަލްމާނާ އެކީގައި ފެންނަނީ ޒުވާން ބަތަލާ ޑިޝާ ޕަޓްނީ އެވެ. "ސްލޯ މޯޝަން" އަކީ ވިޝާލް-ޝޭކަރާއި ނަކަޝް އަޒީޒްގެ އިތުރުން ޝްރެޔާ ގޯޝަލްގެ އަޑުން ކިޔާފައިވާ ލަވައެކެވެ. ލަވައިގެ ޅެން އިރުޝާދު ކާމިލް ހަދާފައިވާ އިރު، މިއުޒިކް އެރޭންޖްކޮށްފައި ވަނީ މެގްދީޕް ބޯސް އެވެ.


Covid-19 aa hedhi iPhone9nerun lasvedhaane | Mihaaru\n21 ފެބުރުއަރީ 2020 - 08:30\nއެޕަލް އިން ކުރިން އަމާޒު ހިފާފައި އޮތީ އައިފޯން އެސްއީ2ނުވަތަ އައިފޯން9އަންނަ މަހުގެ ފަހުކޮޅު ނެރޭށެވެ. ނަމަވެސް ޓެކް ޚަބަރުތައް ގެނެސްދޭ ނޫސްތަކުން ބުނާގޮތުގައި ކޮރޯނާވައިރަސް ނުވަތަ ކޮވިޑް-19އާ ގުޅިގެން ކުންފުނީގެ ޕްރޮޑަކްޝަން މަޑުޖައްސައިލަން ޖެހި، މަސައްކަތްތައް ވަނީ ރޭވި ތާވަލުން ކައްސާލާފައި ކަމަށެވެ.\nއެހެންވެ އައިފޯން9ގެ ޕްރޮޑަކްޝަން މިހާރު ފެށޭނެ ކަމަށް ލަފާކުރެވެނީ މި މަހުގެ ނިމޭ ހިސާބަށްވެފައި، އަންނަ މަހާ ހަމައަށް ސަޕްލަޔަރުންނަށް ފޯނު އުފެއްދުމުގެ މަސައްކަތްކުރަން ޖެހޭނެތީ، ބާޒާރަށް ފޯނު އަންނާނެ އިރެއް މި ވަގުތު ބުނަން ދައްޗެވެ. ސަބަބަކީ ކޮރޯނާވައިރަހުގެ މައްސަލަ އެންމެ ބޮޑީ އެ ފޯނު އުފައްދުމުގެ މަސައްކަތާއި އެންމެ ބޮޑު މާކެޓެއް އޮތް ޗައިނާގައި ކަމަށްވުމެވެ.\nއެޕަލް އިން ކުރިން ނިންމާފައި އޮތީ އަހަރުގެ ފުރަހަމަ ހަ މަސް ދުވަހުގެ ތެރޭގައި އައިފޯންގެ9ގެ 15 މިލިއަން ފޯނު ބާޒާރަށް ނެރޭށެވެ. މި މޮޑެލްގެ ފޯނު އުފައްދަން ނިންމާފައިވާކަން އެޕަލް އިން އިއުލާންކުރީ މިދިޔަ ޖެނުއަރީ މަހުގެ ތެރޭގަ އެވެ.\niPhone9ufeddheytho balanee\nކޮރޯނާވައިރަހާ ގުޅިގެން ވިޔަފާރި ވަރަށް ބޮޑަށް އަޑިއަޅައިލުމް އެޕަލް އިން ލަފާކޮށްފައިވާ އާމްދަނީ ވެސް މި އަހަރު އެ ކުންފުންޏަށް ނިލިބޭނެ ކަމަށް ނިކީ އޭޝިއަން ރިވިއު އިން ބުންޏެވެ.\nVirus aa hedhi China noon gaumeggai iPhone hadhan jehidhaane\nއިތުރު ލިޔުންތައް އައިފޯން އެޕަލް ޗައިނާ ސްމާޓް ފޯން އެމެރިކާ


އަސްދާނު ބިބީ - ވިކިޕީޑިއާ\nއަސްދާނު ބިބީ (ސައިންޓިފިކް ނަން: Chaetodon falcula)ނުވަތަ (އިނގިރޭސި ބަހުން: Blackwedged butterflyfish)އަކީ ރާއްޖޭގެ ފަރުފަޅުގެ ބޭރުގައި ގިނައިން އުޅޭ ބިބީ އާއިލާގެ މަހެކެވެ. މިމަސް އާންމުކޮށް ފެނިފައި ހުންނަނީ ޖޯޑްޖޯޑަށް ކަމަށްވިޔަސް، ކުދިއައިން ހަދައިގެން ވެސް އުޅެއެވެ. މިއީ ދިވެހިން އާންމުކޮށް ކެއުމަށް ބޭނުންކޮށް އުޅޭ މަހެއް ނޫނަސް، ދިރޭމަސް ބޭރުކުރާ ފަރާތްތަކުން މިބާވަތުގެ ބިބީތައް ރާއްޖޭގެ ފަރުފަޅުގެ ބޭރަށް ފީނައިގެން ގިނަ އަދަދަކަށް ހިފާގެން ދިރުވައި ގެންގުޅެން ފެށިއެވެ.\nމިމަހަށް އަސްދާނު ބިބީގެ ނަމުން ނަންދެވިފައިވަނީ މަހަށް އިގިރޭސި ބަހުން ކިޔާއުޅޭ ނަމާ އެެއްގޮތްވާގޮތަށް، މަހުގައި އެސިފައެއް އެންމެ ފާޅުކޮށް ފެންނަން ހުރި ސިފައެއް ކަމުގައިވާ މަހުގެ ބުރަކަށިމަތީގައި މަހުގެ ދެފަރާތަށް ވާގޮތަށް، އަސްދާނެއް ގޮތަށް ހުންނަ، ކަޅުކުލައިގެ ދެލައް ހުރުމުގެ ސަބަބުންނެވެ.\nމަހުގެ މަތީ ކޮތަރިބައިގައި 12 ހަރުކަށި އަދި 23 އާއި 25 އާއި ދެމެދުގެ އަދަދަކަށް މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި3ހަރުކައްޓާއެކު، 20 ނުވަތަ 21 މަޑުކަށި ހުރެއެވެ. މަހުގެ ކަންފަތުގައި 15 މަޑުކަށި ހުރެއެވެ.\nމަހުގެ ކުރީކޮޅު ބަނޑުދަށް ފަރާތުގެ ކުލައަކީ ހުދުކުލައެވެ. ބުރަކަށިމައްޗާއި މަހުގެ ފަހަތުކޮޅުގެ ކުލައަކީ ރީނދޫ ކުލައެވެ. ނިގޫފަތުގެ ބުޑުދަށުގައި މަހުގެ ހުރަހަށް ކަޅުކުލައިގެ ފުޅާ ރޮނގެއް ހުރެއެވެ. އަދި މަހުގެ ބޮލުގައި ލޯ ހުރަސްކޮށް ކަޅުކުލައިގެ ފުޅާ ރޮނގެއް ހުރެއެވެ. ހަމަ އެހެންމެ މަހުގެ ހުރަހަށް ވާގޮތަށް، އަޅި ކުލައިގެ ރޮނގުތަކެއް ދެފަރާތުގައި ހުރެއެވެ. އަސްދާނު ބިބީ ގާތްގަނޑަކަށް 20 ސމ ބޮޑުވާ ކަމަށް ވެއެވެ.


Gaumee Shipping'line'eh ufehdhumuge massakah mi aharu fashanee\nސްޓޭޓް ޓްރޭޑިން އޯގަނައިޒޭޝަން\nގައުމީ ޝިޕިންލައިން އެއް އުފެއްދުމުގެ މަސައްކަތް މި އަހަރު ފަށަނީ\nކުރިން ހިންގި ޝިޕިންލައިން ބަނގުރޫޓްވެ ފުނޑުފުނޑު ވެގެންދިޔަ\nރައްޔިތުންނަށް ހެޔޮ އަގުގައި މުދާ ލިބޭނެ: އަމްރު\nކ. މާލެ | 15 ޖެނުއަރީ 2020 | ބުދަ 09:17 | 6,369\nއެސްޓީއޯގެ އެމްޑީ އަމްރު - ރައީސް އޮފީސް\nމި ހިނގާ 2020 ވަނަ އަހަރުގެ ތެރޭގައި ގައުމީ ޝިޕިންލައިނެއް އުފެއްދުމުގެ މަސައްކަތް ފެށިގެންދާނެ ކަމަށް ސްޓޭޓް ޓްރޭޑިން އޯގަނައިޒޭޝަން (އެސްޓީއޯ) އިން ބުނެފިއެވެ.\nއަންގާރަ ދުވަހުގުރޭ އެސްޓީއޯ އަށް 55 އަހަރު ފުރުމުގެ މުނާސަބަތުގައި ދަރުބާރުގޭގައި ބޭއްވި ހަފްލާގައި ވާހަކަ ދައްކަވަމުން މިކަން ހާމަކުރެެއްވީ، އެ ކުންފުނީގެ މެނޭޖިން ޑިރެކްޓަރ ހުސައިން އަމްރުއެވެ.\nއަމްރު ވިދާޅުވީ، ރާއްޖެއަށް އެތެރެ ކުރަން ޖެހޭ ގިނަ ތަކެއްޗަކީ ކަނޑުމަގުން އެތެރެ ކުރަން ޖެހޭ އެއްޗެއްސަށްވާއިރު، ގައުމީ ޝިޕިން ލައިނެއް އޮތުން އެއީ މުހިއްމު ކަމެއް ކަމަށެވެ. އަދި ޝިޕިން ލައިނެއް އުފެއްދުމުގެ މަގްސަދަކީ، ވިޔަފާރިވެރިންގެ ޖީބަށް ލުއިކޮށް ހެޔޮ އަގުގައި ފަސޭހަކަމާއި އެކު ރައްޔިތުންނަށް މުދާ ފޯރުކޮށްދިނުން ކަމަށެވެ.\nމި އަހަރުގެ ތެރޭގައި ޝިޕިން ލައިނެއް އުފެއްދުމުގެ މަސައްކަތް ފަށާނެ ކަމަށް އަމްރު ވިދާޅުވެފައިވިޔަސް އެކަން ފައްޓަވާނީ ތާރީހެއް އޭނާ ހާމައެއް ނުކުރައްވައެވެ.\nރާއްޖޭގެ އެންމެ ފުރަތަމަ ޝިޕިން ލައިން، މޯލްޑިވްސް ނެޝަނަލް ޝިޕިން ލިމިޓެޑް (އެމްއެންސީއެލް) އުފައްދާފައިވަނީ ކުރީގެ ރައީސް އިބްރާހިމް ނާސިރު ވެރިކަމުގައެވެ. އެ ޝިފިން ލައިނަކީ އޭރު މި ސަރަހައްދުގެ ވެސް އެންމެ ވަރުގަދަ އެއް ޝިޕިން ލައިންއެވެ. އޭރު އެމްއެންސީއެލް ގައި 60 އަށްވުރެ ގިނަ ބޯޓު އޮތެވެ.\nއެކަމަކު 1990 ވަނަ އަހަރު އެ ކުންފުނީގެ ދަރަނި ބޮޑުވެ ކުންފުނި އެއްކޮށް ބަނގުރޫޓްވެ ފުނޑު ފުނޑުވެގެން ދިޔައެވެ. ބައެއް ފަރާތްތަކުން ބުނާ ގޮތުން ކުންފުނި ބަނގުރޫޓް ވެގެން ދިޔައީ އެންމެ އެކަށީގެންވާ ގޮތަށް ކުންފުނި ހިންގިފައިނުވާތީއެވެ.\nއެމްއެންސީއެލްގެ ކުރީގެ ޑިރެކްޓަރު މުހައްމަދު ޝަރީފް (ސެންކޯ ޝަރީފް) ވިދާޅުވެފައިވާ ގޮތުން ކުންފުނި ބަގުރޫޓް ވެގެން ދިޔައިރު ދަރަނި އޮތީ 16.4 މިލިއަން ޑޮލަރަށް އަރާފައެވެ. އެ ފައިސާ ދައްކައި ހަލާސްކުރީ ކުރީގެ ރައީސް މުހައްމަދު ނަޝީދުގެ ވެރިކަމުގައެވެ.


ބިރުވެތިވޭ! ބިޓުންނާ ކުރާ ކަންކަމުގެ ވާހަކަ އެންމެ ގާތް އެކުވެރިޔާ ގާތު ދެއްކުމުންވެސް އެވަދެވެނީ ހަމަ ނަރަކައަށް!\nމިހާރަކަށް އައިސް "ބިޓުން" ކަމަށް އެބުނާ ކޮންމެވެސް މީހަކާއިއެކު ފާހިޝް އަމަލެއް ނުކުރެވުނުނަމަ އެރެއަކީ ނުވެސް އަންނަ ރެއަކަށް ވާހިސާބަށް ކަންކަން މިވަނީ ގޮސްފައެވެ. ދުނިޔޭގެ އެންމެ އެއތަނަކަށް ޖަމާވެ ތިބެގެން ކުރިނަމަވެސް ޙަރާމްކަމެއް ވާނީ ހަމަ ޙަރާމްކަމަކަށެވެ. އެކަމުގެ ޙުކުމް ބަދަލެއް ނުވާނެއެވެ.\nކީރިތި ޤްރްއާނުގެ ސޫރަތުލްއިސްރާގެ 32 ވަނަ އާޔަތް ބައްލަޥާށެވެ! އެއާޔަތުގެ މާނައިގައި ވަނީ "އަދި ތިއަބައިމީހުން ޒިނޭ އާއި ގާތް ނުވާށެވެ! ހަމަކަށަވަރުން، އެއީ ހުތުރުކަން ބޮޑުވެގެންވާ ފާފައެއް ކަމުގައިވިއެވެ. އަދި މަގެއްގެ ގޮތުން އެކަންތައް ހާދަހާ ނުބައިކަންބޮޑުވެގެންވެއެވެ." މިފަދައިންނެވެ.\nދެން ބަލައިލަންވީ ނޫރު ސޫރަތުގެ 19 ވަނަ އާޔަތަށެވެ.\nއެއާޔަތުގެ މާނައިގައި ވަނީ "ހަމަކަށަވަރުން، އީމާންވި މީހުންގެ ތެރޭގައި ހުތުރުކަން ބޮޑު ފާފައިގެ ވާހަކަ އާއި، ޢަމަލު (ހުތުރުކަން ބޮޑު ޢަމަލު) ފެތުރިގެން ދިއުމަށް ލޯބިކުރާ މީހުން (ދަންނާށެވެ!) ދުނިޔެ އާއި އާޚިރަތުގައި ވޭންދެނިވި ޢަޛާބު އެމީހުންނަށް ހުއްޓެވެ. ﷲ ދެނެވޮޑިގެންވެތެވެ. އަދި ތިއަބައިމީހުންނަކަށް ނޭނގެތެވެ."\nހިތާމައަކީ އިސްލާމް ދީނުގައި ކަންކަން އޮތީ މިފަދައިން ނަމަވެސް ނަރަކައިގެ ޢަޛާބަށް އެއްވެސް ބިރެއް ނެތި ޒިނޭކުރުމާއި އެނޫންވެސް ފާހިޝް އަމަލުތައް ކުރުމަށް ހިތްވަރުދީ މުއުމިނުންގެ މެދުގައި ފާހިޝް ޢަމަލުތައް ފަތުރަން ހިތްވަރުދެވެމުން އަންނަކަމެވެ. ޒިނޭއަށް މަގުފަހިކޮށްދީފާނެ ކޮންމެ ކަމަކުން ދުރުހެލިވާން ޖެހޭކަން ކީރިތި ޤްރްއާނުން ސާބިތުވެ އެނގެން އޮތްއިރުވެސްމެއެވެ.\n"ތިބާ ހައްދަވައި ގެންގުޅުއްވަވާ، ތިބާޢަށް ގުނާ އަދަދު ނުކުރެވޭ ފަދަ ނިޢްމަތް ދެއްވެވި ﷲ އަށް ޙަމްދާއި ޝުކުރު ކުރާށެވެ. ﷲ ނަހީ ކުރެއްވެވި ކަންތަކަށް އަރައްގަންނަމުންދާ ހިނދު ލަދުގަންނަންވީ އަދި ބިރުގަންނަންވީ މީސްތަކުންނަށް އެނގިދާނެ ކަމަކަށް ނޫނެވެ. ﷲ އަށެވެ!\nތިމާއަށް ﷲ ނުފެނުނުކަމުގައިވި ނަމަވެސް ތިމާ ކުރާ ހުރިހާ ކަމެއް އަދި ބުނާ ހުރިހާ ބަހެއް (ދައްކާ ވާހަކަތައް) އަދި ތިބާގެ ހިތުގައި ފޮރުވާފައިވާ ހުރިހާ ކަމެއް ﷲ ދެކެދެނެވޮޑިގެންވެއެވެ. ބައްލަވައިވޮޑިގެންވެއެވެ. އައްސަވައިވޮޑިގެންވެއެވެ. އެކަންކަން ހަނދުމަކުރާށެވެ! މުއުމިނުންގެ މެދުގައި ފާހިޝް ޢަމަލުތައް ފަތުރަން ނުއުޅޭށެވެ.


ދެމަފިރިން | ޢާއިލާ\n01 ސެޕްޓެމްބަރު 2004\nރަށްފުށުގެ ހިސާބަކަށް ދިރިއުޅުން ބަދަލުކޮށްލުމަކީ ޞިއްޙީގޮތުން ވަރަށް ފައިދާހުރި ކަމެއް ކަމުގައި ތަޖުރިބާކާރުން ދެކެލައްވައެވެ. ނަމަވެސް މީގެ އިތުރު ފައިދާއެއް ވަރަށްފަހުގެ ދިރާސާއަކުން ވަނީ ހޯދިފައެވެ. މި ދިރާސާ ދައްކާ ގޮތުން ރަށްފުށަށް ދިރިއުޅުން ބަދަލުކޮށްލުމުން ޖިންސީ ޙަޔާތަށް އިތުރު އާރޯކަމެއް ލިބިދެއެވެ.\n''ކަންޓްރީ ލިވިންގ މެގަޒިން'' ކިޔާ މަޖައްލާއަކުން ނެރުނު އަލަށް ކުރި ދިރާސާއެއް ބުނާގޮތުން، ފެހި ވެއްޓަކަށް ތިމާ ބަދަލުވުމުން ޖިންސީގުޅުން ހިންގުމުގެ ޝައުޤުވެރިކަން އިތުރުކޮށްދެއެވެ.\n20 ޖުލައި 2004\n13 މާރިޗު 2004\nމީހަކާއި އިދެގެން އުޅޭ އަންހެނަކު، ފިރިމީހާ ނޫން ފިރިހެނެއްދެކެ ލޯބިވުމަކީ ހުއްދަކަމެއްހެއްޔެވެ؟ ހިތަކީ މީހާގެ ބާރުން ބޭރުގައި ވާ އެއްޗަކަށް ވާހިނދު، އޭނާގެ ކުށަކީ ކޮބައި ؟ މިއީ ބައެއްފަހަރު ވަށައިގެން ފެންނަ ކަންތައްތަކަށް ބަލާފައި، އަހަރެންގެ ހިތުތެރޭގައި އުފެދޭ ސުވާލެކެވެ.\nދެން އަހަރެންގެ ހިތަށް އަންނަނީ ފަހުގެ ޢިލްމުވެރިއެއް އަރިއަހުން ، ލޯތްބަކީ ޙަލާލް އެއްޗެއްތޯ ؟ ނުވަތަ ޙަރާމް އެއްޗެއްތޯ ސުވާލު ދެންނެވުމުން ދެއްވި ޖަވާބެވެ. ޖަވާބަކަށް މި ޢިލްމުވެރިއާ ވިދާޅުވީ "ޙަލާލް ލޯތްބަކީ ޙަލާލް އެއްޗެކެވެ. ޙަރާމް ލޯތްބަކީ ޙަރާމް އެއްޗެކެވެ."\nސުރުޚީގައި އޮތް އެއްޗަކާއިމެދު ނުވިސްނާ އިހަށް މިވާހަކަ އަޑުއަހާބަލާށެވެ.\nތަފާތު އެކި މުޖުތަމަޢުތަކުގައި އެކި މީސް މީހުން ދެކޭގޮތް ތަފާތު ކަމުގައިވިޔަސް، އެންމެންވެސް އެއްގޮތްވާ ކަންތައްތަކެއް އޮވެއެވެ. އެއީ ފިރިހެނުން އެމީހުންގެ ޙަޔާތުގެ ބައިވެރިއަކަށް ބޭނުންވަނީ އަންހެނެއްކަމެވެ.\n31 ޖަނަވަރީ 2004\nފޮނިއުންމީދުތަކަކަށް މިރޭ ނިމުމެއް އަންނަނީއެވެ. ހަޔާތުގެ ބައިވެރިޔާ އާއިއެކު އާ ހަޔާތެއް ފެއްޓޭތީ އަންހެންކުއްޖާއާއި ފިރިހެން ކުއްޖާވެސް ކައިވެނީގެ ފުރަތަމަ ރޭ ތިބޭނީ ވަރަށް އުފަލުންކަން ޔަޤީނެވެ. އެކަމަކު މިރޭ ދެމީހުންވެސް ވާނީ ހަމައެކަނި އުފަލޭ ބުނުމުން ކުޑަކޮށް ނަމަވެސް ޙަޤީޤަތުން އެއްކިބާވެއެވެ. އެއީ އަލަށް ކައިވެނި ކުރާ ދެ ޒުވާނުން، އަދި ކުރިން ތަޖުރިބާއެއް ކޮށްފައި ނުވާނަމަ، ދެ މުސްކުޅިންނަށް ވިޔަސް، އަލަތު ކައިވެނީގެ ރޭގައި ފާޑެއްގެ ބިރުވެރި ކަމަކާއި ޖެހިލުމެއް، އަދި ލަދުގަންނަ ގޮތްވެސް ދިމާވާނެކަން އެއީ


Moosumuge alert 14 atholhakah\nމޫސުން ގޯސް ދުވަހެއްގައި ލޯންޗް ދަތުރު ކުރަނީ: މި ދުވަސްކޮޅު ރާއްޖެއަށް މޫސުން ގޯސް -- ފޮޓޯ: އަވަސް\nރާއްޖޭގެ ބޮޑު ބަޔަކަށް މޫސުން ގޯސް ވާނެ ކަމަށް ލަފާކޮށް ގައުމީ މޫސުމާ ބެހޭ އިދާރާ (މެޓް) އިން ވައިޓް އެލާޓް ނެރެފި އެވެ.\nމެޓުން މޫސުމީ އިންޒާރު ދީފައި ވަނީ ހއ. އަތޮޅުން ފެށިގެން ދ. އަތޮޅަ ށެވެ. އެއީ މިއަދު 10:30 އިން މެންދުރު ފަހު 3:00 އަށެވެ. ސާދަ އަތޮޅަކަން ބޯކޮށް ވާރޭ ވެހުމާއެކު ގުގުރާނެ ކަމަށާއި ވިލާގަނޑުގައި ގާތްގަނޑަކަށް 40 މޭލަށް ވައި ގަދަވާނެކަމަށް މެޓުން ލަފާ ކުރެ އެވެ.\nކުރިއަށް 24 ގަޑިއިރު ރާއްޖޭގެ އެކިހިސާބަށް ވިއްސާރަ ކުރާނެ އެވެ. އަދި ބައެއް ރަށްތަކަށް ގުގުރުމާއެކު ބޯކޮށް ވާރޭ ވެހުން އެކަށީގެންވެ އެވެ.\nއުތުރާއި މެދުރާއްޖެތެރޭގެ އަތޮޅުތަކަށް ހުޅަނގާއި ހުޅަނގުއުތުރުން ގަޑިއަކު 10 މޭލާއި 20 މޭލާ ދެމެދުގެ ބާރުމިނުގައި، އަދި އެހެންހިސާބުތަކަށް ދެކުނާއި ހުޅަނގުދެކުނުން ގަޑިއަކު ހަތް މޭލާއި 17 މޭލާ ދެމެދުގެ ބާރުމިނުގައި ވައިޖެހޭނެ ކަމަށް މެޓުން ލަފާ ކުރެ އެވެ. ވިލާގަނޑުގައި ގަޑިއަކު ގާތްގަނޑަކަށް 40 މޭލުގެ ބާރުމިނަށް ވައި ގަދަވުން އެކަށީގެން ވެއެވެ.\nމެޓް އޮފީހުން ބުނެފައި ވަނީ ކަނޑުތައް އާދައިގެ ވަރަަކަށް ގަދަވެފައި ވިލާގަނޑުގައި ގަދަވާނެ ކަމަށާއި ރާޅުގެ އުސްމިނުގައި ތިން ފޫޓާއި ހަ ފޫޓް ހުންނާނެ ކަމަށެވެ. އެހެން ކަމުން ކަނޑުދަތުރުކުރާ ފަރާތްތަކުން މޫސުމަށް ސަމާލުވުމަށް ވަނީ އެދިފަ އެވެ.\nކަނޑުމަތީގެ ހާދިސާ މޫސުން ފެން ބޮޑުވުން + މާލޭ ސިޓީ މޯލްޑިވްސް މިޓިއޮރޮލޮޖިކަލް ސާވިސް އުދަ އެރުން\nކުރިއަށް އޮތީ މޫސުން ގޯސް ދެ ދުވަސް\nސަމާލު: އުދަ އަރާނެ، ބޯކޮށް ވާރޭ ވެހޭނެ


Vaahaka: Ajaibeh Fadha Kaiveneege Furathama Rey... ވާހަކަ: ޢަޖައިބެއް ފަދަ ކައިވެނީގެ ފުރަތަމަ ރޭ! – Ilm Vaahaka: Ajaibeh Fadha Kaiveneege Furathama Rey...\nވާހަކަ: ޢަޖައިބެއް ފަދަ ކައިވެނީގެ ފުރަތަމަ ރޭ!\nއެއްދުވަހެއްގައި އަލްޤާޟީ ޝުރައިޙު، އައްޝަޢުބީއާ ބައްދަލުވިއެވެ. އެހިނދު…\nއައްޝަޢުބީ: “ތިބާގެ ޙާލު އަހުވާލު ކިހިނެއް ހެއްޔެވެ؟”\nއަލްޤާޟީ ޝުރައިޙު: “ވިހި އަހަރު ވެގެން ދިޔައިރު އަހުރެންގެ އަހުލުވެރިން (އަނބިމީހާ) ގެ ކިބައިން އަހުރެން ރުޅިއަންނަ އެއްވެސް ކަމެއް ނުފެނެއެވެ.”\nއައްޝަޢުބީ: “އެއީ ކިހިނެތް ހެއްޔެވެ؟”\nއަލްޤާޟީ ޝުރައިޙު، އަނބިމީހާގެ ފަރާތުން ފެނުނު ޢަޖައިބު ކުރުވާފަދަ ކަންކަން އައްޝަޢުބީއަށް ކިޔައިދެމުން ގެންދިޔައެވެ.\nއަލްޤާޟީ ޝުރައިޙު: “އަހުރެން ކައިވެނި ކޮށްގެން އަނބިމީހާގެ ކައިރިއަށް ވަން އިރު ފެނުނީ ފިތުނަވެރި ކުރުވާފަދަ ރީތިކަމަކާ ފުރިހަމަ ކަމެކެވެ.”\nއެހިނދު އަހަރެން ބުނީމެވެ: “މާތް ﷲ އަށް ޝުކުރުވެރި ވުމުގެ ގޮތުން2ރަކުޢަތުގެ ނަމާދެއް އަހުރެން ކޮށްލާނަމެވެ.”\nމިހެން ބުނުމަށްފަހު އަހުރެން ނަމާދު ފެއްޓީމެވެ. އަހުރެން ނަމާދުން އަވަދިވިއިރު، އަނބިމީހާ ވެސް އަހުރެންނާއެކު ފަހަތުގައި ތަބަޢަވިއެވެ. އެއަށްފަހު ގެއިން މީހުން ހުސްވުމުން އަނބިމީހާގެ ކައިރިއަށް ޖެހިލީމެވެ. އަދި އަނބިމީހާ އާ ދިމާއަށް އަތް ދިއްކޮށްލިތަނާ ބުންޏެވެ.\n“އޭ އަބޫ އުމައްޔާއެވެ! އިހަށް މަޑު ކޮށްލާށެވެ!” އެ އަށްފަހު ފެށިއެވެ.\n(ﷲ އަށް ޙަމްދާއި ޘަނާ ކިޔުމަށްފަހު) “އެއަށްފަހު ދަންނާށެވެ! ތިބާގެ ރަށުގައި އަހުރެން ނޫނަސް ތިބާއާ ކުފޫ ހަމަވާ އަންހެނުން އެބަތިއްބެއެވެ. އަދި އަހުރެންގެ ރަށުގައި ތިބާ ނޫނަސް އަހުރެންނާ ކުފޫ ހަމަވާ ފިރިހެނުން އެބަތިއްބެއެވެ. އެހެންނަމަވެސް މާތް ﷲ ކަމަކަށް އިރާދަކުރައްވައިފިނަމަ އެކަމެއް ވެދެއެވެ. ފަހެ މާތް ﷲ ތިބާއަށް އެކަމަކަށް އަމުރު ކުރައްވާ ކަމެއް ކުރާށެވެ! އަހުރެންނާއެކު ހެޔޮ ގޮތުގައި ދިރިއުޅުމެވެ. ނޫންނަމަ ހެޔޮ ގޮތުގައި އަހުރެން ދޫކޮށްލުމެވެ.”\nއަހަރެން ވެސް ޚުޠުބައެއް ދިނުމަށް މަޖުބޫރިވިއެވެ.\nއަހުރެން ބުނީމެވެ: (ﷲ އަށް ޙަމްދާއި ޘަނާ ކިޔުމަށްފަހު) “އެއަށްފަހު ދަންނައެވެ. ތިބާ ތިބުނި ބަސްތަކުގައި ޘާބިތުވެއްޖެނަމަ، އެބަސްތައްވާނީ ތިބާގެ ނަޞީބަކަށެވެ. އަދި އެއާ ޚިލާފުވެއްޖެނަމަ، އެބަސްތައްވާނީ ތިބާއާ ދެކޮޅަށްވާ ޙުއްޖަތަކަށެވެ.”\nއެއަށްފަހު އަނބިމީހާ ބުންޏެވެ: “ތިބާގެ އަވައްޓެރީންގެ ތެރެއިން އެބަޔަކަށް ތިބާ ލޯބިކުރާ މީހުންނަކީ ކޮބާ ހެއްޔެވެ؟ އަދި އެބަޔަކަށް ލޯބި ނުކުރާ މީހުންނަކީ ކޮބާ ހެއްޔެވެ؟\nއަހުރެން: “ހަމަކަށަވަރުން އެވެނި މިވެނި މީހުންނަކީ ހެޔޮލަފާ ރަނގަޅު މީހުންނެވެ. އަދި އެވެނި މިވެނި މީހުންނަކީ ހެޔޮލަފާ ރަނގަޅު މީހުންނެއް ނޫނެވެ.”\nއަނބިމީހާ: “ހެޔޮލަފާ ރަނގަޅު މީހުންނަށް އަހުރެން މިގެއަށް އައުމަށް ހުއްދަ ދެމެވެ. އަދި އެނޫން މީހުންނަށް ހުއްދައެއް ނުދެމެވެ. އަހުރެންގެ އަހުލުވެރިން ޒިޔާރަތް ކުރުމަށް ލޯބިކުރަން ހެއްޔެވެ؟”\nއަހުރެން: “ތިބާގެ އަހުލުވެރިންގެ ޒިޔާރަތްތަކުގެ ސަބަބުން ފޫހިވާކަން ލޯބި ނުކުރަމެވެ.”\nއެއަށްފަހު އަހަރެއްހާ ދުވަސް ފަހުން ޝަރީޢަތުގެ މަޖިލީހަކުން އަހުރެން އެނބުރި ގެއަށް އައިއިރު، އަނބިމީހާގެ ކައިރީގައި އަންހެނަކު އެބަހުއްޓެވެ.\nއަހުރެން އެހީމެވެ: “އެއީ ކޮން އަންހެނެއް ހެއްޔެވެ؟”\nއަނބިމީހާ: “އެއީ އަހުރެންގެ މަންމައެވެ.”\nއެހިނދު އަހުރެން އަނބިމީހާގެ މަންމަ ކައިރިއަށް ގޮސް ސަލާމް ކުރީމެވެ.\nއަނބިމީހާގެ މަންމަ: “އޭ އަބޫ އުމައްޔާއެވެ! ތިބާގެ އަނބިމީހާއާމެދު ދެކެނީ ކިހިނެތް ހެއްޔެވެ؟”\nއަހުރެން: “އެންމެ ހެޔޮވެގެންވާ ޙާލުގައެވެ.”\nއަނބިމީހާގެ މަންމަ: “އަންހެނަކު ދެ ޙާލަތެއްގައި މެނުވީ ފާސިދު ނުވާނެއެވެ. އެއީ ކައިވެނި ކުރާ ހިނދުގައެވެ. ނުވަތަ ދަރިއަކު ލިބޭ ހިނދުގައެވެ. ފަހެ، ތިބާ ބޭނުންވާ ގޮތަކަށް އެކަނބުލޭގެ އަދަބުވެރި ކުރުވާށެވެ. އަދި ތިބާ ބޭނުންވާ އެއްޗެއް އެކަނބުލޭގެއަށް އުނގަންނައިދޭށެވެ.”\nފަހެ، އަހުރެން 20 އަހަރު ވަންދެން އޭނާއާއެކު ދިރިއުޅުނީމެވެ. އެނާގެ ފަރާތުން އަހުރެން ރުޅިއަންނަން ޖެހޭފަދަ ކަމެއް އެންމެ ފަހަރަކު ނޫނީ ނުދެކެމެވެ. އެފަހަރުވެސް އެއީ އަހުރެންގެ ކުށަކުން ވީކަމެކެވެ. ކުށްވެރިއަކީ އަހުރެންނެވެ.


Aniyaa libey kudhin "umurah vure dhoshi" | Mihaaru\n14 ނޮވެމްބަރ 2018 - 07:02\n"ކުޑައިރު އަނިޔާ ލިބުމުން ބަޔޮލޮޖިކަލް އުމުރު މާ އަވަހަށް މަތިވޭ. މިކަން އުމުރުން އެންމެ އަށް އަހަރުގައި ވެސް ފެށޭ،" ހާވަޑްގައި މަސައްކަތްކުރައްވާ، ޔުނިވަސިޓީ އޮފް ވޮޝިންޓަންގެ ސައިކޮލޮޖީ ޑިޕާޓްމަންޓުގެ ތަޖުރިބާކާރު ކެޓީ މެކްލާފްލިން ވިދާޅުވި އެވެ.\nއޭނާ ވިދާޅުވީ އަނިޔާ ލިބޭ ކުދިންގެ، އުމުރުން ދުވަސްވުމުގެ އަލާމާތްތަކާ ގުޅުން ހުރި މަރުހަލާ ކުޑައިރު ވަރަށް ބޮޑަށް އަވަސްވެގެންދާ ކަމަށާއި މިކަމުގެ ސަބަބުން ސިއްހީ އެކި މައްސަލަތައް ވެސް ކުރިމަތިވާނެ ކަމަށް ދިރާސާއިން ދައްކާ ކަމަށެވެ. ދިރާސާ ޓީމުން ބުނީ ކުދިން ފުރާވަރަށް އަޅައިގެން އަންނައިރު އާއި ސެލްތަކުގެ އުމުރު މަތިވަމުން ދިއުމާ ހުރި ގުޅުން މިހާރަށް ވުރެ ބޮޑަށް ދަސްކުރަންޖެހޭ ކަމަށެވެ. މިއީ ބަލިތައް ފަސޭހައިން ޖެހޭ ސަބަބެއް ކަމަށް ދިރާސާގައި ބުންޏެވެ.\nމި ދިރާސާގައި، އުމުރުން 8-16 އަހަރުގެ 250 ކުއްޖަކު ބައިވެރިކުރި އެވެ. މި ކުދިންނާއި ކުދިންގެ ބެލެނިވެރިންނާ ސުވާލުކޮށް، އެ ކުދިންނަށް ލިބެނީ ކޮން ކަހަލަ އަނިޔާތަކެއްތޯ ބެލި އެވެ. އަދި މި ކުދިންގެ ކުޅުން ޑީއެންއޭ ސާމްޕަލް ނަގައި ސެލްތަކުގެ އުމުރަށް އަންނަމުން ދިޔަ ބަދަލު ވެސް ދެނެގަތެވެ.\nދިރާސާގައި ބައިވެރިކުރި ކުދިންގެ ތެރެއިން ހަތަރު ބައިކުޅަ އެއް ބައި ކުދިންނަކީ ޖިންސީ އަނިޔާ ލިބިފައިވާ ކުދިންނެވެ. އަދި 42 ޕަސެންޓު ކުދިންނަށް ޖިސްމާނީ އަނިޔާ ލިބިފައިވެ އެވެ. ކާން ނުލިބުމުގެ ދަތިކަން 16 ޕަސެންޓް ކުދިންނަށް އޮތެވެ.\nމީގެ ތެރެއިން އަނިޔާ ލިބިފައިވާ ކަމަށް ބުނި ކުދިންގެ ސެލްތަކުގެ އުމުރު މަތިކަމާއި އުމުރު މައްޗަށްދާ ސްޕީޑް އަވަސްކަން ދިރާސާއިން ފާހަގަވި އެވެ. ސެލްތަކުގެ އުމުރު މާ ބާރަށް މައްޗަށް ދިއުމަކީ ޑިޕްރެޝަން، ކެންސަރު، ހިތުގެ ބަލި، ފަލަ ބަލި އަދި ހަނދާނާ ގުޅުން ހުރި މައްސަލަތައް ކުރިމަތިވާ ކަމެއްކަން ތަޖުރިބާކާރުން ވަނީ ފާހަގަކޮށްފަ އެވެ.\nއިތުރު ލިޔުންތައް ކުޑަކުދިން ކުޑަކުދިންނަށް އަނިޔާކުރުން ސައިންޓިފިކް ރިސާޗް


4 rashehge mashroou thakah home ministry in ehee dheefi\nހަތަރު ރަށެެއްގެ މަޝްރޫއުތަކަށް ހޯމް މިނިސްޓްރީން އެހީ ދީފި\nހޯމް މިނިސްޓްރީން ކައުންސިލާއެކު އެއްބަސްވުމުގައި ސޮއިކުރަނީ\nހަތަރު ރަށެއްގެ މަޝްރޫއުތައް ހިންގަން ފައިސާގެ އެހީ ދޭން ހޯމް މިނިސްޓްރީން އެއްބަސްވުމެއްގައި ސޮއިކޮށްފި އެވެ.\nމި އެއްބަސްވުން ތަކުގައި ސޮއިކުރީ އއ. ހިމަންދޫ ކައުންސިލާއި ނ. ހޮޅުދޫ ކައުންސިލާއި ތ. ވިލުފުށި ކައުންސިލާއި ނ. ކުޑަފަރި ކައުންސިލާއެކު އެވެ. މީގެ ތެރެއިން ވިލުފުށްޓާއި ކުޑަފަރި ކައުންސިލާއެކު ސޮއިކުރީ މިއަދު އެވެ.\nހޯމް މިނިސްޓްރީން އެއްބަސްވުމުގައި ސޮއިކުރަނީ\nމި މަޝްރޫއުގެ ދަށުން 17 ރަށަކަށް އެހީ ދިނުމަށް ވަނީ ހަމަޖެހިފަ އެވެ. އެއީ ޕާކް ހެދުމާއި މަގުބައްތި ޖެހުމަށް ހަ ރަށަކަށާއި ގަބުރުސްތާން ވަށާފާރު ރޭނުމަށް ހަތަރު ރަށަކަށާއި އަދި ނެރުބައްތި ޖެހުމަށް އެއް ރަށަ ކަށެވެ. ރަށްތައް ކަނޑައެޅީ އާއްމުކޮށް ހުޅުވާލައި، ކައުންސިލް ތަކުން ހުށައެޅި ޕްރޮޕޯސަލްތައް ބެލުމަށްފަހު އެންމެ ރަނގަޅު ޕްރޮޕޯސަލް ހުށައެޅި ރަށްތައް ބަލައިގެންނެވެ.\nހޮޅުދޫ މިނިސްޓްރީ އޮފް ހޯމް އެފެއާޒް ކުޑަފަރީ\nއަދާލަތު ރައީސް ކަމަށް ދެ މިނިސްޓަރުން\nކުޑަފަރީ ފެނާއި ނަރުދަމާ މަސައްކަތް އިފުތިތާހުކޮށްފި


Jumaa aai Azza ge "heeleemaa" Russia ah\nޖުމާ އާއި އައްޒަގެ "ހީލީމާ" ރަޝިއާއަށް\nޒުވާން ދެ ތަރިން ކަމަށްވާ އިސްމާއިލް ޖުމައިހް (ޖުމާ) އާއި މަރިޔަމް އައްޒަގެ "ހީލީމާ" ރަޝިއާގެ ޓީވީއަކުން ދައްކައިފި އެވެ. މި ލަވަ ރަޝިއާގެ އެޑެއިގޯ ޓީވީން ދެއްކީ މިއަދު ހެނދުނު އެވެ.\nތިން ލައްކައެއްހާ ރުފިޔާއިން ހެދި މި ލަވައަށް ރަޝިއާއިން ވެސް ތަރުހީބު ލިބެމުންދާއިރު، ރަޝިއާގެ އެޑެއިގޯ ޓީވީން ވަނީ އެ ޓީވީގެ ރަސްމީ ޓްވިޓާ އެކައުންޓްގައި "ހީލީމާ" ލަވަ ޕޯސްޓްކޮށް އިސްތިހާރުކުރަން ފަށާފަ އެވެ. ލަވައިގެ އިތުރުން ލަވައިގެ މޭކިން ވެސް ވަނީ އެ ޓްވީޓާ އެކައުންޓްގައި ޕޯސްޓް ކޮށްފަ އެވެ.\n"މިއަދު ހެނދުނު ހީލީމާ ރަޝިއާގެ ޓީވީ ޗެނަލަކުން އެއާކުރީ، އިއްޔެ އެމީހުން އަހަރެމެންނަށް ގުޅީ، ފޯމަލިޓީސް ނިންމީ ރޭގައި، އިޓްސް އިންޓަނޭޝަނަލް ނައު، އެމީހުން މިހާރު "ހީލީމާ" ޕްރޮމޯޓްވެސް ކުރަން ފަށައިފި ޓްވިޓާ އެކައުންޓް މެދުވެރިކޮށް،" ލަވައިގެ ޑައިރެކްޓަރު އިބްރާހިމް އަޒްހާން އަވަސް އަށް ބުންޏެވެ.\nމި ލަވައިން އައްޒަ އާއި ޖުމާ ފެނިގެންދާއިރު އަމިއްލަ ރާގުގެ މި ލަވަ ކިޔާފައިވަނީ މުހައްމަދު އަބްދުލް ގަނީ އާއި އޭނާގެ އަންހެނުން މަރިޔަމް އަޝްފާ އެވެ. ލަވައިގެ ކެމެރާ މަސައްކަތް ކޮށްފައި ވަނީ ސްޓްރީކް ސްޓޫޑިއޯއިންނެވެ. ލަވަ ނަގާފައިވަނީ ހުޅުމާލެ، ޅ. ހިންނަވަރު އަދި އއ. ތޮއްޑޫގަ އެވެ.\nރާއްޖޭގައި އުފެއްދި މިއީ ތަފާތު މޮޅު ލަވަ އެކެވެ. ދިވެހިން ބޭނުން ވަނީ ވެސް މި ފެންވަރުގެ ލަވަތަކެވެ. ހަމަ ލަވައެކޭ ކިޔާފައި އެއްޗެއް ނެރެލުމެއް ނޫނެވެ. ތިންލައްކައެއްހާ ރުފިޔާ ހަރަދުކޮށްގެން ނެރުނު ލަވަ އެ އަގަށް ފެތެ އެވެ. ލަވައަށް ބުރަ މަސައްކަތްތަކެއް ވަނީ ކޮށްފަ އެވެ.\nމޮގާގެ "މާމުއި" އަންނަ މަހު6އަދި 8 ގައި\nޑާކްރެއިންގެ "ބަޅިނދު" ގެ ޝޫޓިން ފަށައިފި


Sushant ge maraai gulhigen Ankita ge thuhumathuge ingili ves Rhea ah!\nސުޝާންތުގެ މަރާއި ގުޅިގެން އަންކިތާގެ ތުހުމަތުގެ އިނގިލި ވެސް ރިއާއަށް!\n31 ޖުލައި 2020 - 07:13:51\nބޮލީވުޑުގެ މަޝްހޫރު ތަރި، ސުޝާންތު ސިންގް ރާޖުޕުތުގެ މަރާއި ގުޅިގެން އޭނާގެ ލޯބިވެރިޔާ، ރިއާ ޗަކްރަބޯޓީއަށް ގިނަ ބަޔަކު ދަނީ ބޮޑެތި ތުހުމަތުތަކެއް ކުރަމުންނެވެ. ސުޝާންތުގެ ބައްޕަ، ކޭކޭ ސިންގް ރިއާ ކުރި ސީރިއަސް ތުހުމަތުތަކާއެކު ގިނަ ބަޔަކު އަންނަނީ ރިއާއަށް ތުހުމަތުގެ އިނގިލި ދިއްކުރަމުންނެވެ. ސުޝާންތުގެ ކުރީގެ ލޯބިވެރިޔާ އަންކިތާ ލޮކާންޑޭ ވެސް ރިއާ އާ ދެކޮޅަށް ފުލުހުންނަށް ހެކިތަކެއް ހުށަހަޅާފައިވާއިރު އޭނާ ވަނީ ސުޝާންތު އެއްވެސް މާޔޫސް ކަމަކާއި ކުރިމަތި ނުލާ ކަމަށް ބުނެފަ އެވެެ.\nއަންކިތާ ބުނާ ގޮތުގައި ސުޝާންތަކީ އަމިއްލައަށް މަރުވާނެ މީހެއް ނޫނެވެ. އެ ދެމީހުން އެކުގައި ދިރިއުޅުނުއިރު މާގިނަ އުނދަގޫ ދުވަސްތައް ކުރިމަތިވި ކަމަށާއި އެކަމަކު އޭނާ އެކަމާއި ވެސް ކުރިމަތިލި ކަމަށް އަންކިތާ ބުންޏެވެ.\nއަމްކިތާ އާއި ސުޝާންތު ލޯބީގެ ގޮތުން ގުޅުނީ ޓީވީ ޝޯ، ޕަވިތުރަ ރިޝްތާއިންނެވެ. އެކަމަކު ހަ އަހަރު އެކުގައި އުޅުމަށް ފަހު އެ ދެ ތަރިން ވަކިވީ 2016 ވަނަ އަހަރެވެ.\nއަންކިތާ ބުނީ އޭނާއަށް ސުޝާންތު، އެނގޭ ގޮތުގައި އޭނާއަކީ މާޔޫސްކަމާއި ކުރިމަތިލާފައިވާ މީހެއް ނޫން ކަމަށާއި އެގޮތުން ސުޝާންތު ފަދަ މީހަކު ދިމާ ނުވާ ކަމަށް ވެސް ބުންޏެވެ. އަދި އެގޮތުން ދިރިއުޅުމުގެ ވާހަކަ ސުޝާންތު އައީ ޑައިރީއެއްގައި ލިޔަމުން ކަމަށާއި އެގޮތުން ފަސް އަހަރު ދުވަހުގެ ޕްލޭންއެއް ތައްޔާރުކުރި ކަމަށެވެ. އަދި އެކަން ވެސް ހާސިލުކުރި ކަމަށެވެ.\nއަދި އަންކިތާ ވަނީ ސުޝާންތު ކަމަކާއި ހިތްހަމަނުޖެހިދާނެ ކަމަށާއި އެކަމަކު "ޑިޕްރެޝަން" ތަހައްމަލުކުރި ކަމަށް ގަބޫލުނުކުރާ ކަމަށެވެ. އަދި ޑިޕްރެޝަން، އެ ބަސް ބޭނުންކުރާތީ ވެސް އަންކިތާ ވަނީ ކަންބޮޑުވެފަ އެވެ.\nއަންކިތާ މުމްބާއީގައި އުޅޭ ގޭގައި ބިހާރުގެ ފުލުހުން ވަނީ އޭނާއާ ސުވާލުކޮށްފަ އެވެ. މީޑިއާ ރިޕޯޓްތައް ބުނާ ގޮތުގައި އަންކިތާ ވެސް ތުހުމަތުކުރަނީ ސުޝާންތުގެ ބައްޕަ ތުހުމަތުކުރާ ގޮތަށެވެ. އަދި އެ ދެމީހުންގެ ޗެޓްތަކެއް ވެސް ހިއްސާކުރި ކަމަށްވެ އެވެ.\nޕަތްނާގައި ދިރިއުޅޭ ސުޝާންތުގެ އާއިލާ އިން ތުހުމަތު ކުރަނީ، އޭނާ އަމިއްލައަށް މަރުވީ ރިއާ އޭނާއަށް ފައިސާގެ ގޮތުން ހިޔާނާތްތެރިވުމާއި ނަފްސާނީ ގޮތުން ވެސް ތަފާތު ދުއްތުރާތައް ކުރުމުން ކަމަށެވެ. މިއީ ސުޝާންތުގެ މަރުގެ މައްސަލައިގައި އޭނާގެ ބައްޕަ ފުލުހަށް މައްސަލައެއް ހުށަހެޅި ފުރަތަމަ ފަހަރެވެ.\nރިޕޯޓުތައް ބުނާ ގޮތުގައި ބިހާރުގެ ބައެއް އޮފިޝަލުން މުމްބާއީގައި ކޭމްޕުކޮށް، ސިއްރު ތަހުގީގެއް ވެސް އަންނަނީ ކުރަމުންނެވެ. އަދި ލިޔެކިޔުންތައް ތައްޔާރުވުމުން ރިއާ ހައްޔަރުކުރުމަށް އަންހެން އޮފިސަރު، ހޯދުމަށް ވެސް އެ މައްސަލަ ތަހުގީގުކުރާ ޓީމުން އެދޭ ކަމަށް ވެސް ބުނެ އެވެ.\nސުޝާންތުގެ ބައްޕަ ވަނީ ސުޝާންތު، އޭނާގެ އާއިލާ މީހުންނާއި އޮންނަ ގުޅުން ކަނޑާލުމަށް ވެސް ރިއާ މަސައްކަތް ކުރިކަމުގެ ތުހުމަތުކޮށްފަ އެވެ. އަދި ސުޝާންތުގެ އެކައުންޓުން އެތައް ކްރޯޑު ރުޕީސްއެއް ތަފާތު އެކި ބިރު ދެއްކުމަށް ފަހު އަތުލިކަމަށް ވެސް ބައްޕަ ތުހުމަތު ކުރެ އެވެ.\nސުޝާންތު ސިން ރާޖްޕުތް އަންކިތާ ލޮކާންޑޭ\nސުޝާންތުގެ އެންމެ ފަހު ފިލްމު އަންނަ މަހު ނެރެނީ